SunOnline: #SUN VAAHAKA: Yaaraae Loabi Dheyshey... - 49\nޔާރާއެ ލޯބިދޭށޭ... 49\nޔަޝްފާ ޙުސައިން 26 Jun 2021, 08:33\n"ދަރިފުޅުމެންގެ ކައިވެންޏަށް ބައްޕަ ގަބޫލު..." އާމިރު ހިނިތުންވެލި އެވެ.\nއާމިރު ދެއްކި ވާހަކަ، ޖިލްވާ އޮތް ކޮޓަރިތެރެއަށް ވަދެގެން އައި މީހާއަށް އިވުމާއިއެކު، މޫނުމަތީގެ ކުލަވަރު ބަދަލު ވިއެވެ. އަތުގައި އޮތް މާބޮނޑިއަށް ފިއްތައިލީނުން، ބައެއް މާތައް ޗިސްކޮށްލިއެވެ.\nމުއާޒު ފެނުމުން ޖިލްވާއަށް ލިބުނީ ހައިރާން ކަމެކެވެ. އޭނަ ހަސްފަތާލުގައި އޮތްކަން މުއާޒަށް އެނގުނީ ކިހިނެއް ހެއްޔެވެ؟ ޖިލްވާގެ ނަޒަރު މުއާޒުގެ މޫނުން، އަތުގައި އޮތް މާބޮނޑިއަށް ހުއްޓުނެވެ. ޖިލްވާގެ ހިތުގައި ޝައްކު އުފެދުނެވެ. އޭނަ މުއާޒުގެ މޫނަށް ބަލައިލިއިރު، ކުރިއަށްވުރެ ބޮޑަށް އެ މޫނުން ނުތަނަވަސްކަން ފެންނަން ހުއްޓެވެ. މުއާޒަށް އެކަން އެނގުމުން، ހިނިތުންވެލީ ގަދަކަމުން ކަހަލަ ގޮތަކަށެވެ. މަޑުމަޑުން ހިނގާލާފައި ގޮސް، އަތުގައި އޮތް މާބޮނޑި ޖިލްވާގެ ކައިރީގައި ބާއްވައިލި އެވެ.\n"އަހަނ!... މުއާޒު..." އާމިރު ތެދުވެ ސަލާމަށް އަތް ދިއްކޮށްލިއެވެ. "ކޮބާ ބައްޕަ ރަނގަޅު؟..."\n"ލައްބަ ރަނގަޅު...." އާމިރުގެ އަތުގައި ހިފަމުން މުއާޒު ހިނިތުންވެލިއެވެ.\n"އިށީނދޭ، އިށީނދޭ.... ބޭބެ އިހަށް ނުކުމެލާނަން..." ގޮނޑިއަށް އިޝާރާތް ކުރަމުން އާމިރު ބުންޏެވެ.\nޖުއާން ގުޅައިގެން ޒެނިލް ހުރީ އެންމެންނާއި ދުރުގައެވެ. ޖުއާން ދެއްކި ވާހަކައަކުން އޭނާގެ ތަބީއަތު ވަނީ ބަދަލުވެފައެވެ. ދާއޫދުގެ އަނދިރި ފަރާތެއް ފެނިދާނެ ކަމަށް ހުދު ޒެނިލްއަށްވެސް ޤަބޫލެއް ނުކުރެވުނެވެ. ހިއްވަރު ކުރި ނަމަވެސް، ޒެނިލްގެ ދެލޯ ފެންކަޅި ވިއެވެ.\n"ބްރަދަރ ހާސްނުވޭ... އަހަރެން ހުރިހާ ކަމެއް ހަމައަކަަށް އަޅުވާނަން... ބައްޕައަކަސް، ކުށެއް ކޮއްފިއްޔާ އޭގެ އަދަބު ލިބެންވާނެ... ޓޭކް ކެއަރ ބްރަދަރ..." ޖުއާން ފޯނު ކަނޑައިލުމުންވެސް، ޒެނިލްއަށް ހުރެވުނީ ފޯނު ކަންފަތުގައި ޖަހައިގެންނެވެ.\nއާރާ ގުޅީ، ޒެނިލް އެހެން ހުއްޓައެވެ. ފޯނު ނެގި ނަމަވެސް، އާރާ އާއި ވާހަކަ ދައްކާނޭ ހިއްވަރެއް ޒެނިލް އަކަށް ނުލިބުނެވެ. ޖުއާންގެ ވާހަކަތަކުން ހިތަށް ކޮށްފައިވާ އަސަރަކުންނެވެ.\n"ޒެލް ބުނެވެސްނުލާ ދިޔާމަ ވަރަށް ދެރަވެފަ މިހުރީ..." އާރާ ވާހަކަ ދެއްކީ އޭނާގެ ކައިރީގައި ހުރި ޔޯހަންއަށް ބަލަން ހުރެއެވެ.\n"އާރާ!... ކަންކަން ބަދަލުވެގެން މިދަނީ އަހަރެން ކުޑަކޮށްވެސް ހީކުރި ގޮތަކަށް ނޫން..." ޒެނިލް ދެެއްކީ މުޅިން އެހެން ވާހަކަ އެކެވެ. "އާރާ ކިހިނެއް؟..."\n"ރަނގަޅު... ޒެލް ކިހިނެއް؟..." އާރާ އަހައިލިއެވެ.\n"ރަނގަޅު..." ޒެނިލް ބުންޏެވެ. "އާރާ!... އަހަރެން މީ، ހާދަ އަމިއްލަ އެދުން ބޮޑު މީހެކޭ އާރާގެ ހިތަކަށް ނާރާތަ؟..."\nއެ ހުރިހާއިރު ހިތަށް އުނދަގޫ ކުރަމުންދިޔަ ސުވާލު ޒެނިލް ކުރިއެވެ.\n"ތިހެން ނުބުނޭ... ޒެނިލްގެ މަޤާމުގަ އަހަރެން ހުރި ނަމަވެސް ވާނީ އެހެން ކަންނޭނގެ..." އާރާ ހީލީ، އޭނާގެ ހިތުގައި އަޅަމުންދިޔަ ވޭން ފޮރުވުމަށެވެ. "އެހެންނޫނަސް، އެއްވެސް މީހަކަށް އެންމެން ބުނާ ހުރިހާ ކަމެއް ފުރިހަމަކޮށެއް ނުދެވޭނެ... އަަހަންނަށްވެސް އެކަން އެގޮތަކަށް ނުކުރެވޭނެ..."\nދެ މީހުންގެ ދެމެދުގައި އިތުރު ވާހަކައެއް ނުދެކެވި އިރުކޮޅެއް ފާއިތުވެގެން ދިޔަ އެވެ. ޔޯހަން ކުރިއަށް ޖެހިލައި، އާރާގެ އަތުގައި ހިފައިލި އެވެ. އާރާ ބަަލައިލުމުން އޭނަ ބޯ ޖަހައިލީ، ދައްކަން އުޅޭ ވާހަކައަށް ހިއްވަރު ދިނުމުގެ ގޮތުންނެވެ.\n"އަހަރެން މިގުޅީ ވާހަކައެއް ބުނަން ވެގެން..." އާރާ އޭނާގެ އަސްލު މައުޟޫޢު އާއިގެން ކުރިއަށް ދިޔަ އެވެ. "އަހަންނަށް އެނގޭ ޖަޒުބާތުގަ ޖެހިގެން ވިޔަސް، އަހަންނަށް ކުރެވުނީ ރަނގަޅު ކަމެއް ނޫންކަން... ހަޤީޤަތް ސިއްރުކޮށްގެެން ހުންނަން ހިތަށް ކެތް ނުވެގެން އަހަރެން މިގުޅީ..."\nޔޯހަން އައިސް އާރާގެ އަތުގައި ހިފައިލީ ހިއްވަރު ދިނުމުގެ ގޮތުންނެވެ. ޒެނިލްގެ ހިތް ތެޅިގަތީ، އާރާ ބުނަން އުޅޭ ވާހަކަ އާއި ޖުއާން ދެއްކި ވާހަކަ އާއި ގުޅުމެއް ވެދާނެތީއެވެ.\n"ހައިޖީން މަރެއް ނުވެއޭ އަހަރެން ކުރިންވެސް ބުނީމެއްނު... އޭނަ ދުނިޔޭގަ އެބަހުރި... އެކަމަކު...." އާރާ ބުނި އެއްޗަކުން ޒެނިލްގެ ތަބީއަތު ބަދަލު ވިއެވެ. ކުރިން އާރާ އެހެން ބުނެފައިވިޔަސް، އެއީ ތެދު ވާހަކައެއް ކަމަށް ޒެނިލް ގަބޫލެއް ނުކުރެއެވެ.\n"އެއީ އެހެން މީހެއް ޒެލް.... އެއީ ކުޑައިރު އަހަރެމެންނާ އެކީ އުޅުނު ހައިޖީންއެއް ނޫން..." އާރާ ދޫކޮށްލީ ފުން ނޭވާ އެކެވެ. "އަހަންނަށް އެންމެ ފުރަތަމަ ހައިޖީން ފެނުނީ، ޖިލްވާގެ ކޮންޓްރެކްޓް ހެދި ދުވަހު ޖިލްވާ ގޮވައިގެން ފާހާނާ އާއި ދިމާއަށް ދަނިކޮށް... އަހަރެން ހީކުރީ އެއީ އަހަންނަށް ހީވި ގޮތެއް ކަމަށް... އެކަމަކު ފަހުން އެއީ ހައިޖީން ކަން އެނގުނީ ދެވަނަ ފަހަރަށް އަހަރެންގެ ހަމަލޮލަށް ހައިޖީން ފެނުނީމަ... އެ ދުވަހު ހައިޖީންއަށް އަހަރެންވެސް ފެނުނު... އަހަރެން ފެނުނީމަ ހައިޖީން ސިހުނު ވަރުން ގެންގުޅުނު އެއްޗެހިތައްވެސް ދޫކޮށްލާފަ ދިޔައީ... އެދުވަހު ހައިޖީން ފިލީމަ އެނގުނު އޭނަގެ މަގުސަދު ރަނގަޅު ނޫންކަން... އެހެންވެ އަހަރެން އިތުރަށް ބެލީ... ހައިޖީން އެއީ މިހާރު އާދައިގެ މީހެއް ނޫން... އެއީ ބޮޑު ކުންފުންޏެއްގެ ވެރިއެއް... އެނގޭތަ އެއީ ކޮން ކުންފުންޏެއްކަން؟...."\nޒެނިލް ހުރީ ބުނާނެ އެއްޗެއްވެސް ނޭނގިފަ އެވެ. އެއްކޮޅުން ޖުއާން ދެއްކި ވާހަކަތަކެވެ. އަނެއްކޮޅުން އާރާގެ ވާހަކަ ތަކެވެ. ރިހޭ ފައި މައްޗަށް ފޮއި ވެއްޓުނީ އެވެ. ކުއްލިއަކަށް ހުރިހާ މައްސަލައެއް އެއްފަހަރާ ހިލުމުން، ޒެނިލްގެ ބޯ ގޮވިއެވެ. އެ ހުރިހާ ކަމަކާއި ކުރިމަތިލާނޭ ހިއްވަރު އޭނަގެ ގައިގައި ހުންނާނެ ބާއޭ ހިތަށް އެރިއެވެ.\n"ހައި ޖޭ ކޮމްޕެނީ..." އާރާ ދެން ހާމަކޮށްލި ހަގީގަތަކުން ޒެނިލްގެ ދެފައިން ވަރު ދޫވިހެން ހީވިއެވެ.\n"ވަޓް؟..." ޒެނިލްއަށް ބުނެވުނެވެ.\n"އާނ... ކޮމްޕެނީގެ އިންޓަރނަލް އޮޑިޓްތައް ލީކް ކޮށްލީ އެ ކުންފުނިން..." އާރާ ޔަޤީންކޮށްދިނެވެ.\n"ފަހުން ގުޅާނަން...." ޒެނިލް ފޯނު ކަނޑައިލި އެވެ.\nވިސްނި ވަރަކަށް ޒެނިލްގެ ބޮލުގައި ރިއްސަން ފެށި އެވެ. ހައިޖީންއަށް ދިމާވި ހާދިސާ އިއްޔެ ވީ ކަމެއްހެން ޒެނިލްގެ ހަނދާުނުގައި ހަރުލާފައި ހުއްޓެވެ. އެކަން ހަނދާންވާ ކޮންމެ ފަހަރަކު، ވޭނީ ރުއިމާއި ހަޅޭކުގެ އަޑު ކަންފަތް ކައިރީގައި ގުގުމަ އެވެ. ސަލާމަތަށް އެދި ހައިޖީން ކުރި އާދޭހެވެ. އެ ދުވަހު، އެ އަންހެން ކުއްޖާ ސަލާމަތް ކުރުމަށް ޒެނިލް ނުކުރަނީ ކޮން ކަމެއް ހެެއްޔެވެ؟ ހުދު އަމިއްލަ ނަފުސު ވެސް ނުރައްކަލެއްގެ ތެރެއަށް ވައްޓައިލި އެވެ. އެކަމަކު، އެ ހުރިހާ ކަމަކާއި އެކުވެސް، ހައިޖީން އޭނައަށް އެވަރުގެ ބޮޑު އޮޅުވާލުމެއް އޮޅުވައިލީ ކީއްވެ ހެއްޔެވެ؟ އެ ހާދިސާގެ ފަހުން، އޭނައަށް ނަފުރަތު ކުރަންވީ ކީއްވެ ހެއްޔެވެ؟ އެ ހުރިހާ ދުވަހު އޭނަ ހީކުރީ ހައިޖީން މަރުވެއްޖެ ކަމަށެވެ. އެ މަރަށްފަހު ޒެނިލް އޭނާގެ އަމިއްލަ ނަފުސު ކުށްވެރި ނުކުރާ ހަމަ އެންމެ ދުވަހެއްވެސް ނުދެ އެވެ. އެކަމަކު ގަދަވެ ސަލާމަތުން ދުނިޔޭގައި ހުރިއިރު، އެއްފަހަރުވެސް ހައިޖީން އޭނަ އާއި ބައްދަލު ކޮއްލަން ނައީ ކީއްވެ ހެއްޔެވެ؟ އެއްކޮޅުން ދާއޫދާއި ބެހޭގޮތުން ޖުއާން ދިން ޚަބަރެވެ. އަނެއްކޮޅުން ހައިޖީންގެ ކަންތައްގަނޑެވެ. ފުރަތަމަ އިސްކަން ދޭނީ ކޮން ކަމަކަށް ކަމެއް ވެސް ޒެނިލްއަކަށް ނޭނގުނެވެ.\n"ޒެނިލް!..." ޒެނިލްއަށް ހަމަހޭވެރިކަންވީ، މީހަކު އޭނައަށް ގޮވައިލުމުންނެވެ.\nސަފީނާ ފެނުމުން، ޒެނިލް އޭނާގެ ދެލޮލަށް ގިނަވެފައި ހުރި ކަރުނަތައް ހިންދައިލަން މަސައްކަތް ކުރިއެވެ. ގަދަކަމުން ހިނިތުންވެލި އެވެ.\n"ޔޫން ހޭލައިގެން ރޯތީ ގޮވައިގެން މިއައީ... އެކުއްޖާ މާބޮޑަށް ބަނޑުހައި ވީހެން ހީވަނީ... އެހެންވެ، ޖިލްވާ ކައިރިއަށް ލާފަ މިއައީ..." ސަފީނާ ވާހަކަ ދެއްކީ ކޮރެއާ ބަހުންނެވެ. އެންމެ އަކުރެއްވެސް ވައްޓައިލުމެއްނެތި، ފަރިތަކޮށެވެ. "ބޭރަށް ނުކުމެލެވިދާނެތަ؟... ވާހަކައެއް ދައްކާލަން ވެގެން..."\nޒެނިލް ބޯ ޖަހައިލި އެވެ. ސަފީނާ ކޮރެއާ ބަހުން ވާހަކަ ދެއްކި ނަމަވެސް، ފުރަތަމަ ޒެނިލްގެ ސަމާލުކަމަކަށް އެކަމެއް ނައެވެ. އެއަށްވުރެ، އޭނަގެ ބޮލުތެރޭގައި އެނބުރެމުންދިޔަ ކަންތައްތައް ގިނަ އެވެ. ޒެނިލްއަށް ސަފީނާ އޭނާގެ ބަހުން ވާހަކަ ދެއްކިކަން ފަހުމުވީ އިރުކޮޅެއް ފަހުންނެވެ. ހައިރާންވި ނަމަވެސް އެކަމާއި ގުޅުވައިގެން އެއްޗެއް ބުނާކަށް އޭނަ ބޭނުމެއް ނުވިއެވެ.\n"ޖިލް ކައިރިއަށް ގޮސްލާފަ ދިޔަސް އެންމެ ރަނގަޅުތަ؟... ޔޫންގެ ޚަބަރެއްވެސް ބަލާލަން ބޭނުން..." ޒެނިލް ބުންޏެވެ.\n"އެންމެ ރަނގަޅު... ކެފޭގަ މަޑުކޮށްލާނަން...." ސަފީނާ ހިނިތުންވެލި އެވެ.\nޒެނިލް ގޮސް ޖިލްވާ އޮތް ވޯޑަށް ވަންއިރު، ޔޫން އޮތީ، ޖިލްވާގެ ކައިރީގައި ނިދާލާފަ އެވެ. އެނދު ކައިރީގައި ހުރި ގޮނޑީގައި އިށީނދެލައިގެން ޒުވާން ފިރިހެނަކު އިނެވެ. އެ ޒުވާނާ ހިނިތުންވެލައިގެން އިނދެ، ޖިލްވާ އާއި ކޮންމެވެސް ވާހަކައެއް ދައްކަނީއެވެ. ޖިލްވާވެސް ދޭތެރެއަކުން ހިނިތުންވެލައެވެ. ޒެނިލްގެ ސިކުނޑީގައި އެނބުރެމުންދިޔަ ހައިޖާނުގަނޑުގެ މަތީން ހަނދާންނެތި، ހުރިހާ ޝައުޤުވެރިކަމެއް ޖިލްވާއަށް ހުއްޓިއްޖެއެވެ. އެ ޒުވާނާ އަކީ ޖިލްވާގެ ކާކު ހެއްޔެވެ؟ ޖިލްވާ އެގޮތަށް ހީފައި ވާހަކަ ދައްކާނީ ގާތް މީހަކަށޭ ޒެނިލްގެ ހިތް ބުންޏެވެ.\nޒެނިލް ފެނުމުން، ޖިލްވާ ހިނިތުންވެލީ އެ ވަގުތުކޮޅަށް އެތައް އިންތިޒާރެއް ކުރަމުންދިޔަ މީހަކު ފަދައިންނެވެ. އެތައް އިރަކު އެ ސޫރަ ދެކެލުމަށް ކުރަމުންދިޔަ އިންތިޒާރަށް ނިމުން އައި ކަހަލަ އެވެ. މުއާޒަށް ޒެނިލް ފެނުމުން، މޫނުމަތީގެ ކުލަވަރު ބަދަލު ވިއެވެ. ތުންފަތުގައިވި ހިނިތުންވުން ވަގުތުން ފިލައިގެން ދިޔަތަން ޒެނިލްއަށް ރީތިކޮށް ފެނުނެވެ. ޒެނިލްގެ ހިތުގައި މުއާޒުގެ ނިޔަތާއިމެދު ޝައްކު އުފެދުނެވެ.\n"އޯކޭ ޖިލް... ދެން ގޮސްލީއޭ..." ގޮނޑިން ތެދުވަމުން މުއާޒު ބުންޏެވެ.\nޒެނިލް އާއި ދިމާއަށް ނިތް އަރުވައިލާފައި މުއާޒު ބޭރަށް ނުކުތީ، ހަލުވި ފިޔަވަޅުތަކެއްގަ އެވެ. މުއާޒު ނުކުތުމުން، ޒެނިލް ގޮސް ޖިލްވާގެ މަގަތުގައި އިށީނދެލި އެވެ. ޖިލްވާގެ ނިތްކުރި މައްޗަށް ގޯނާ ކުރަމުންދިޔަ އިސްތަށިކޮޅުތައް އެއްފަރާތްކޮށްލަ ދިނެވެ. ހަމަ އެފަދައިން ނިދާފައި އޮތް ޔޫންގެ އިސްތަށިކޮޅުތައްވެސް ނިތްކުރިމަތީން އެއްފަރާތް ކޮށްލި އެވެ.\n"ކާކު އެއީ؟..." މުއާޒު ދިޔަ ދިމާއަށް އިޝާރާތް ކޮށްލަމުން ޒެނިލް ސުވާލު ކުރިއެވެ.\n"ބިޓެއް..." ޖިލްވާ ހީގަތެވެ.\n"މަޖަލެއް ނޫނޭ..." ޒެނިލް ވަގުތުން ޖިލްވާ އާއި ދުރަށް ޖެހިލަން އުޅުނެވެ. ޖިލްވާ އަވަހަށް ޒެނިލްގެ އަތުގައި ހިފެހެއްޓި އެވެ.\n"ކުޑަކޮށް ބޯ ގޯސް މީހެއް އެއީ... އަޅާނުލާ... ޒެލް ބިރުގަންނަންޖެހޭ ކަހަލަ ކަމެއް އޭނަގެ ފަރާތަކުން ނުވާނެ... އޯކޭ؟... ހެޕީ؟..." ޖިލްވާ ވާހަކަ ދެއްކީ ނުހަނު ލޯބިންނެވެ.\nޒެނިލްގެ ނުތަނަވަސްކަން ފިލައިގޮސް ހިނިތުންވެލައިފިއެވެ. ޖިލްވާ ހުރެއްޖެނަމަ، އޭނަގެ ކޮންމެ ނުތަނަވަސްކަމަކަށް ލުއި ލިބޭނޭކަން އޭނައަށް ޔަޤީން ވެއެވެ.\n"އާނ... ރަނގަޅު... ތީ ހަމައެކަނި އަހަރެންގެ މީހެއް... އޮންލީ މައިން..." ޖިލްވާ އާއި ދިމާއަށް ގުދުވެ، ނޭފަތުގައި ހިފައިލަމުން ޒެނިލް ބުންޏެވެ.\n"ޒެލް... އަހަރެން ބޭނުން ވާހަކައެއް ބުނަން..." އާމިރު ކައިވެންޏަށް އެއްބަސްވި ވާހަކަ ޒެނިލް އާއި ޚިއްސާކުރާ ހިތުން ޖިލްވާގެ ކެތްތެރިކަން ކޮޅުންލިއެވެ.\n"އޯހް... އަދި ހަނދާން ނެތިފައޭ މީނީ... ޖިލްގެ ގޭގަ އުޅެއެއްނު މަންމައެއް... އެ މަންމަ ބުނި ވާހަކައެއް ދައްކާލަން ބޭނުމޭ... މިހާރު އިންނާނެ ބޭރުގަ މަޑުކޮށްގެން... އަހަރެން ބުނިން ޖިލް ކައިރިއަށް ވަދެލާފަ އެބަ އަންނަމޭ... ގޮސްލާފަ އައިއްޔާ ލަސްވާނެތަ؟..." ޒެނިލް އިނީ ޖިލްވާގެ ކައިރިން ދުރަށް ދާން ބޭނުން ނުވެފައެވެ. "ޖިލްގެ ވާހަކަ އަޑު ނާހާ ދާކަށް ބޭނުމެއް ނުވޭ..."


SunOnline: Sun Rashah - Mi masverin thafaathey! Kudhi Kudhi Kanneli Odi thakeh gai!\nމި މަސްވެރިން ތަފާތޭ! ކުދިކުދި ކަންނެލި އޮޑިތަކެއްގައި!\nފާތިމަތު ސައީދު 11 Aug 2019, 09:29\nއައްޑޫ މަސްވެރިން މަހަށް ދާ އުޅަނދު ފަހަރު --- ސަން ފޮޓޯ/ މުހައްމަދު މުޒައްޔިން ނާޒިމް\nހުކުރު ދުވަހެއްގެ ނުވަގަޑި ވަގުތު އައްޑޫ ހިތަދޫ ލިންކުރޯޑުން އުތުރުކޮޅަށް ދުއްވާފައި ދަނިކޮށް ލޮލުގައި އަޅައިގަތީ، މަގުގެ އެއް ކައިރީ ބަހައްޓާފައި ހުރި ގާޑިޔަލެއްގެ ކައިރީ މާގިނައިން މީހުން ޖަމާވެފައި ތިބީމަ އެވެ. ކައިރިވެލުމުން އެނގުނީ އެއީ ހިތަދޫ މަސްވެރިންކަމެވެ. އެ މީހުން ކިޔައިދޭ ވާހަކަތައް ގިނަވެފައި ބޮޑުވުމުގެ އިތުރަށް މިއީ މުޅިން ތަފާތު ލައިފްސްޓައިލްއެއްގެ ބަޔަކެވެ.\nހިތަދޫގެ މި މަސްވެރިން ބުނާ ގޮތުން، އެ މީހުން މިހާރު މަސްވެރިކަން ކުރާ ގޮތް ވަނީ މުޅިން ބަދަލުކޮށްލައިފަ އެވެ. އެ ދިމާލު ބޭރުން ފަޅުގައި އަޅާފައި އޮތް ކުޑަވަރެއްގެ ޑިންގީއެއް ޒާތުގެ ލޯންޗެއް ދައްކާލުމަށް ފަހު، އެތަނުން ދެތިން މީހަކު ބުނީ އެ މީހުން މަސްވެރިކަމަށް ނިކުންނަނީ އެ ކުޑަކުޑަ ޑިންގީގައި ކަމަށެވެ. އޭގެ 10 ވަރަކަށް ޑިންގީ އެދިމާލުގައި ހުއްޓެވެ.\nއެމީހުން ބުނި ގޮތުގައި، އެމީހުން މަސްވެރިކަމަށް ދަނީ ބޮޑެތި ދޯނިތަކުގައެއް ނޫނެވެ. ގިނަ މީހުން މަހަށް ނުކުމެ އުޅެނީ ޑިންގީތަކުގަ އެވެ.\nވަރަށް ޝައުގުވެރިވެ އެ ޑިންގީގައި އެމީހުން ކުރާ މަސްވެރިކަމާ ބެހޭ ގޮތުން އިތުރަށް ސުވާލުކުރަން ފެށީ އެވެ. އެ މީހުން ބުނާ ގޮތުގައި ކަންނެލި ބާނަނީ އެ ޑިންގީތަކުގައި މާކަނޑަށް ނުކުމެ އެވެ.\n"ޑިންގީގައި ހަތަރު ވަރަކަށް މީހުން މަސްވެރިކަމަށް ނުކުންނަނީ. ހަމަ މުޅިން ވެސް ދިވެހިން ދާނީ،" ހިތަދޫގެ މަސްވެރިޔާ އަބްދުﷲ އިބްރާހިމް ބުންޏެވެ.\nއައްޑޫގައި މަސްވެރިކަން ކުރާ ޑިންގީތައް އަޅާފައި -- ސަންފޮޓޯ/ ފަޔާޒު މޫސާ\nޑިންގީގައި އެގޮތަށް މަސްވެރިކަން ކުރުން އެއީ އަލަށް ފަށައިގެން އުޅޭ ކަމެއްތޯ އަހާލުމުން އަބްދުﷲ ބުނީ އިހު ޒަމާނުއްސުރެ ވެސް އައްޑޫގައި މަސްވެރިކަން ކޮށްއުޅެނީ ހަމަ އެހެން ކަމަށެވެ.\n"އިހުޒަމާނުއްސުރެ ވެސް ހަމަ ކުރާ ކަމެއް މީ. ކުރީގައި ދެން ބޮއްކުރާގައި ފަލީގައި ދާނީ. މިހާރު ދެން އިންޖީނު އެޅި އެއްޗިހީގައި މިދަނީ،" އަބްދުﷲ ބުންޏެވެ. އެ މީހުން މާކުރިން ވަނީ ބޮޑެތި މަސް ދޯނިތައް ދޫކޮށްލައި މިނީ މަސްދޯނިތަކަށް ބަދަލުކޮށްލައިފަ އެވެ.\nހިތަދޫ މަސްވެރިން ބުނިގޮތުން ހަމައެކަނި އެރަށުގައި ވެސް މަސްވެރިކަމަށް ނުކުންނަ 50 ވަރަކަށް ޑިންގީ އޮވެ އެވެ. އަދި މީގައި މޮޅު ތަންކޮޅަކީ އެމީހުން މަސްވެރިކަމަށް ނުކުންނަ ވަކި ގަޑިއެއް ވެސް ނޯންނާތީ އެވެ. އާންމުކޮށް މީހުން މަހަށް ފަތިހު ފުރި ނަމަވެސް އެމީހުން މެންދުރު ފަހު ވެސް ގޮސް މަސް ބާނާލައިގެން ރަށަށް ލަފަ އެވެ. އެކަހަލަ ޑިންގީގައި ފަތިހު ފުރާ މަސްވެރިން މަސްބާނާ ފުރާލައިގެން ހެނދުނު 10 ޖަހާލަން ވާއިރަށް ރަށަށް ލަފާ ކަމަށް އަބްދުﷲ ބުންޏެވެ.\nއޭނާ ބުނި ގޮތުގައި، ޑިންގީގައި ވެސް މަސްވެރިކަން ކުރުމަކީ ހަމަ ކުރެވޭނެ ކަމެކެވެ. އެމީހުން އޭގައި ނުކުމެ ބާނަނީ ރާގޮނޑި ލައްޓި އެއްޗިއްސެއް ނޫނެވެ. ކުރަނީ ކަންނެލީގެ މަސްވެރިކަމެވެ. ކޮންމެއަކަސް އައްޑޫގެ މަސްވެރިން މިވީ ތަފާތު ބަޔަކަށްތާ އެވެ. މަސް ބާނައިގެން އައިސް އެމީހުން އެމަސް ވިއްކަނީ ވެސް އައްޑޫ މީހުންނަށެވެ.\nއައްޑޫ މަސްވެރިއަކު 'ސަން' އާ ވާހަކަ ދައްކަނީ --- ސަން ފޮޓޯ/ މުހައްމަދު މުޒައްޔިން ނާޒިމް\n"ހަރަދު ކަނޑާފައި މަހަކު ގާތްގަނޑަކަށް 70،000 ރުފިޔާ ލިބޭ މަސްވެރިކަން ރަނގަޅު ދުވަސްވަރެއް ނަމަ." އަބްދުﷲ ބުންޏެވެ.\nކޮންމެވެސް ވަރަކަށް ހަރަދުތަކެއް ހިނގި ނަމަވެސް ބޮޑު ދޯންޏެއްގައި މަހަށް ގޮސްގެން ހިނގާ ހަރަދާ ގާތަށް ވެސް ހަރަދުތަކެއް ނުހިނގަ އެވެ. ރަށުގައި އަނބިދަރިން ކަރީގައި ތިބެގެން ރަނގަޅު އާމްދަނީއެއް އެ މީހުން ނަގަނީ މި މަސައްކަތުން އެވެ. އަނެއްކާ މި މަސްވެރިކަމުގައި އުޅެނީ މާ ދުވަސްވީ މީހުންނެއް ވެސް ނޫނެވެ. ޒުވާނުން ވެސް އައްޑޫގެ އެ ކުދި ކަންނެލި އޮޑި ފަހަރުގައި މަސްވެރިކަމަށް ނުކުންނަން ފަށައިފި އެވެ.\nއެމީހުން މަސް ބާނައިގެން އައިސް އަތިރިމަތީގައި ހުންނަ މަހުގެ ވިޔަފާރި ކުރާ މީހަކަށް މަސްކޮޅު ވިއްކާލައި ބޮޑު ފައިދާއެއް ނަގަނީ އެވެ. މަސް ރަށުތެރެއަށް ވިއްކުމުގައި ހަރަކާތްތެރިވަނީ މި ބްރޯކަރެވެ. އެ ބްރޯކަރު ހުންނަނީ، އަމިއްލަ އައިސް ފޮށިތައް ވެސް އިންވެސްޓްކޮށް އެސަރަހައްދުގައި ބަހައްޓާފަ އެވެ.\nއެކަމަކު އެ މަސްވެރިންގެ ގިނަ ޝަކުވާތަކެއް ވެސް އެބަހުއްޓެވެ. އައިސް ނުލިބުމުގެ ޝަކުވާ އެވެ. އެމީހުންގެ އެ ކުދި އޮޑި ފަހަރު ރެޖިސްޓްރީކުރުމަށް ދަތިތަކާ ކުރިމަތިލާން ޖެހުމުގެ ޝަކުވާ އެވެ. ސަރުކާރުތަކުން އަޅާނުލާ ވާހަކަ އެވެ. އައްޑޫގައި މަސްވެރިކަމެއް ކުރާ ކަމަށް ސަރުކާރުތަކުން ނުދެކޭކަމުގެ ޝަކުވާ އެވެ. މިއީ އަހަރެމެން ނޫސްވެރިން ކުރިމައްޗަށް މަސްވެރިން ބަންޑުން ކޮށްލި ޝަކުވާތަކެވެ.\n"މިހާރުދެން މިސަރުކާރުން އެބަ ކިޔާ ކައުންސިލަށް ބާރުތައް ދޭ ވާހަކަ. އެކަމަކު އަދިއެއް ނުވޭ. ކުރީ ދުވަހު ވެސް އަހަރުން ލޯންޗު ރެޖިސްޓްރީ ކުރަންވެގެން ދިޔައިމަ އެކަމެއް ނުވޭ." އައްޑޫ މަސްވެރިއަކު ބުންޏެވެ.\nއެމީހުން ބުނާ ގޮތުން އާންމު ރައްޔިތު މީހާ ގަވައިދަށް ފެތެން އެހާބޮޑު ތަކުލީފެއް އުފުލަން ޖެހުމަކީ ކަންބޮޑުވުމެކެވެ. ގަވައިދަށް ފެތެން ރައްޔިތުން މަސައްކަތް ކުރާއިރު އެކަން އުނދަގުލަކަށް ވެފައި އޮތުމަކީ ވަރަށް އުނދަގޫ ކަމެއްގެ ގޮތުގައި އައްޑޫ މަސްވެރިން ފާހަގަކުރި އެވެ. މަސްވެރިން ބުނާ ގޮތުން އެމީހުން މަސްވެރިކަމުގެ ލައިސަންސް ނަގަން އަދި އުޅަނދު ރެޖިސްޓްރީ ކުރަންވެސް އަދި ވެސް ދަތުރު ހަދާފައި ދާން ޖެހެނީ މާލެ އެވެ.\nއައްޑޫ މަސްވެރިން މަސް ބާނައިގެން އައުމުން މަސް ގަނެ ރަށުތެރެއަށް މަސް ވިއްކާ މީހުންގެ އައިސް ފޮށިތައް --- ސަން ފޮޓޯ/ މުހައްމަދު މުޒައްޔިން ނާޒިމް\nއެކަމަކު މަސްވެރިންގެ އެވާހަކަތައް ފިޝަރީޒް މިނިސްޓްރީއިން ދޮގު ކުރެ އެވެ. ފިޝަރީޒް މިނިސްޓްރީއިން ބުނާ ގޮތުން މަސްދޯނި ފަހަރު ރެޖިސްޓްރީ ކުރުމާއި ލައިސަންސް ހޯދުމަށް އެދި ރާއްޖޭގެ ކޮންމެ ރަށެއްގެ ކައުންސިލް އިދާރާ ނުވަތަ ސިޓީ ކައުންސިލް އިދާރާ މެދުވެރިކޮށް ފިޝަރީޒް މިނިސްޓްރީއަށް އީމެއިލް ފެކްސް އަދި ޖެމްސް މެދުވެރިކޮށް ވެސް ހުށަހެޅޭނެ އެވެ.\n"ކައުންސިލް އިދާރާ މެދުވެރިކޮށް މަސްވެރިކަމުގެ ލައިސަންސް ލިބޭނެ ގޮތް ހަމަޖެހިފައިވާނެ،" ފިޝަރީޒް މިނިސްޓްރީއިން ބުންޏެވެ.\nކޮންމެއަކަސް އައްޑޫގައި މިއުޅެނީ އާދަޔާ ހިލާފު އަދި ހައްޓަށް ލުއި މަސްވެރިކަމެއް ކުރާ ބައެކެވެ. މާ ދުރަކަށް ދަތުރެއް ނުކުރެ އެވެ. އައްޑޫ މީހުން ކައިގެން ބޮއުގެން އުޅޭނެ މަސް އެމީހުން ރަށަށް އެ އެތެރެކުރަނީ އެމީހުންގެ ކުދި ކުދި ކަންނެލި އޮޑި ފަހަރުގަ އެވެ.


Gulhifalhu hikkumuge gaabil kan ebahuri: MTCC | Mihaaru\nއެމްޓީސީސީގެ މަހާއްޖައްރާފު ކުޅުދުއްފުށީ ބޭރުގައި: ބިން ހިއްކުމަށް ބޮޑު އިންވެސްޓެއް ކޮށްފައިވޭ.-- ފޮޓޯ: އެމްޓީސީސީ\nގުޅިފަޅު ހިއްކުމުގެ ގާބިލްކަން އެބަހުރި، މަޝްރޫއު ނުލިބުމަކީ ހިތާމަކުރާ ކަމެއް: އެމްޓީސީސީ\n23 އޮކްޓޯބަރ 2019 - 12:30 133 comments\nގުޅިފަޅު ހިއްކުމުގެ ބިޔަ މަޝްރޫއު އަތުން ދިއުމަކީ ހިތާމަކުރާ ކަމެއް ކަމަށާއި، ނަމަވެސް އެވަރުގެ މަޝްރޫއެއް ހިންގުމަކީ އެމްޓީސީސީ އަށް އުނދަގޫ ކަމެއް ނޫން ކަމަށް އެ ކުންފުނިން މިއަދު ބުނެފި އެވެ.\nބިން ހިއްކުމުގެ ބޮޑެތި މަޝްރޫއުތަކަށް އަމާޒުކޮށް، މީގެ ދެ އަހަރު ކުރިން 36 މިލިއަން ޑޮލަރުގެ ޑްރެޖަރަކަށް އެމްޓީސީސީން އިންވެސްޓްކޮށްފައި ވަނިކޮށް ގުޅިފަޅު ހިއްކުމުގެ ބިޔަ މަޝްރޫއު ސަރުކާރުން، މި މަހުގެ 17 ގައި ދީފައި ވަނީ ނެދަލެންޑްސްގެ ބޮސްކާލިސްއަށެވެ.\nހަ މިލިއަން ކިޔުބިކް މީޓަރުގެ ބިން ހިއްކުމުގެ މަޝްރޫއު އެ ކުންފުންޏާ ހަވާލުކުރީ 180 ދުވަހުގެ ތެރޭގައި ނިންމާ ގޮތަށް 53 މިލިއަން ޑޮލަރު (817 މިލިއަން ރުފިޔާ) އަށެވެ. މީގެ ތެރޭގައި ހަތަރު ކިލޯމީޓަރުގެ ތޮއްޓެއް ލުން ވެސް ހިމެނެ އެވެ.\n"މިވަރުގެ މަޝްރޫއެއް ހިންގުމުގެ ގާބިލްކަން އަޅުގަނޑުމެންގެ ވެސް އެބަހުރި. އެކަމަކު އަޅުގަނޑުމެންނަކަށް މި މަޝްރޫއާ ބެހޭ އެއްވެސް މައުލޫމާތެއް އެނގިފައެއް ނެތް،" އެމްޓީސީސީގެ އިސް ބޭފުޅަކު، ނަން ނުޖަހާ ގޮތަށް، "މިހާރު" އަށް ވިދާޅުވި އެވެ.\n"މީގައި އަޅުގަނޑުމެންނަށް ނޭނގެނީ ކީއްވެގެންކަން އަޅުގަނޑުމެންނާ ހަވާލުނުކުރީ. މި މަޝްރޫއު ހިންގުމުގައި ސަރުކާރުގެ ޕްރިއޯރިޓީ އަޅުގަނޑަކަށް ނޭނގޭ."\nއޭނާ ވިދާޅުވީ އެމްޓީސީސީ އާއި ޕްލޭނިން މިނިސްޓްރީއާ ދެމެދު އޮތީ ވަރަށް ރަނގަޅު ގުޅުމެއް ކަމަށެވެ. އަދި ސަރުކާރުން ހިންގާ މަޝްރޫއުތައް މީގެ ކުރިން ވެސް ބިޑަކާ ނުލައި އެމްޓީސީސީއާ ހަވާލުކޮށްފައިވާކަންް އޭނާ ފާހަގަކުރެއްވި އެވެ.\n"އެހެންވީމަ މިދެންނެވިހެން ގުޅިފަޅު މަޝްރޫގައި ސަރުކާރުގެ ވިސްނުމަކީ ކޮބައި ކަމެއް އަޅުގަނޑުމެންނަކަށް ނޭނގެ. މާލޭގެ ތޮއްޖެހުމާއި ދަތިކަން ކުރިމަތިވެ މިކަހަލަ ކަމެއް އަވަހަށް ފަށަން ބޭނުންވެފައިވަނީ ކިހާ އަވަހަކަށް ކަމެއް އަޅުގަނޑަކަށް ނޭނގެ. މީގައި ބޭނުންވެދާނެ އެމްޓީސީސީގައި މިހާރު މަޝްރޫއުތަކެއް ހުރުމާ އެކު އެހެން ބަޔަކާ ހަވާލުކޮށްގެން އަވަސްކުރަން ކަމަށް ވެސް،" އޭނާ ވިދާޅުވި އެވެ.\nއޮފިޝަލް ވިދާޅުވީ ކުރިއަށް އޮތް އަހަރެއްހާ ދުވަހު، އެއްވެސް މެދުކެނޑުމެއް ނެތި، ކުރާނެ މަސައްކަތް އެމްޓީސީސީގައި އެބަހުރި ކަމަށެވެ. އެހެންވެ، މި ވަގުތަށް "އެމްޓީސީސީ އަށް އެވަރު ރަނގަޅު" ކަމަށް ސަރުކާރަށް ފެނުނީ ކަމަށް ވުން އެކަށީގެންވާ ކަމަށް އޭނާ ވިދާޅުވި އެވެ.\nBidah nulai Gulhifalhu bin hikkan 53 million dollar ah Boskalis ah dheefi\n"އެކަމަކު އަޅުގަނޑު މި ދަންނަވަނީ ގުޅިފަޅުގެ މަޝްރޫއު އެމްޓީސީސީން ބޭނުން ނުވާ ވާހަކައެއް ނޫން. އެކަން ކުރަން އަޅުގަނޑުމެން ބޭނުން. އަދި އަޅުގަނޑުމެންނަށް ވަރަށް ބޮޑު އިންވެސްޓެއް ކޮށްފައި އޮއްވައި ބޭރުގެ ބަޔަކަށް ދިނުމަކީ އަޅުގަނޑު ހިތުން ރަނގަޅު ކަމެއް ވެސް ނޫން،" އޭނާ ވިދާޅުވި އެވެ.\n"މިކަން އެނގުނު ނަމަ އަޅުގަނޑުމެން ބިޑް ކުރީސް."\nބޮސްކާލިސް އަކީ ބިން ހިއްކުމުގެ މަސައްކަތުގައި ދުނިޔޭގެ ވަރުގަދަ ކުންފުންޏެއް ކަމަށް އޭނާ ވިދާޅުވި އެވެ. އެކަމަކު ރާއްޖޭގައި ހިންގާ މިފަދަ މަޝްރޫއުތަކުގެ ހަރަދު، އެމްޓީސީސީއާ ހަވާލުކޮށްފި ނަމަ ކުޑަކުރެވިދާނެ ކަމަށް އޭނާ ވިދާޅުވި އެވެ.\n"ބޮސްކާލިސް އަށް ވުރެ އަޅުގަނޑުމެންނަށް ހަރަދު ކުޑަކޮށް ކުރެވޭނެ. އެކަމަކު މުއްދަތު އިތުރުވެދާނެ،" އޭނާ ވިދާޅުވި އެވެ.\nއެމްޓީސީސީން އެންމެ ފަހުން ހިންގި ބޮޑު އެއް މަޝްރޫއު ކަމަށްވާ، ހޯރަފުށީ އެއާޕޯޓުގެ ބިން ހިއްކުމުގެ މަޝްރޫއަށް އިޝާރާތް ކުރައްވައި އޭނާ ވިދާޅުވީ ބޮޑު ކޮންނަބޯޓު "މަހާ ޖައްރާފުން" ދުވާލަކު 10،000 ކިޔުބިކް މީޓަރުގެ ބިން ހިއްކާނެ ކަމަށެވެ. އެ ނިސްބަތުން ބަލާއިރު ގުޅިފަޅުގެ މަޝްރޫއު ނިންމަން އެމްޓީސީސީ އަށް ދެ އަހަރު ދުވަސް ނަގާނެ އެވެ. ބޮސްކާލިސް އިން މި މަޝްރޫއު ހިންގަން ހޭދަކުރަނީ ހަ މަސް ދުވަހެވެ.\nއެމްޓީސީސީއަށް މަޝްރޫއު ލިބުނު ނަމަ ކޮންމެހެން މަހާ ޖައްރާފަށް އެކަނި ބަރޯސާނުވެ، ކަނޑައަޅާ މުއްދަތެއްގައި އެކަން ކުރެވޭނެ ކޮންނަބޯޓު ބޭރުން ކުއްޔަށް ގެނައުމުގެ ފުރުސަތު އޮތް ކަމަށް އޮފިޝަލް ވިދާޅުވި އެވެ.\n"އަޅުގަނޑުމެންނަށް ވެސް ވަސީލަތްތައް އިތުރުކޮށްގެން މުއްދަތު ކުޑަކުރެވޭނެ. ބޮސްކާލިސް ކަހަލަ ތަންތަނުން ވެސް މިވަރުގެ މަޝްރޫއެއް ހިންގާއިރު ވަސީލަތްތައް ހަޔާ ކުރާނެ،" އޭނާ ވިދާޅުވި އެވެ.\nއިތުރު ލިޔުންތައް ގުޅިފަޅު އެމްޓީސީސީ ނޭޝަނަލް ޕްލޭނިން މިނިސްޓްރީ


މުސްތަފާގެ ކެންޑިޑެންސީ ބާޠިލްކުރުމަށް މަޖުބޫރުކުރުމުގެ ގޮތުން އިދިކޮޅު ފަރާތްތަކުން އިންޒާރު ދެމުންދާ ދިއުން އެމްޑީޕީން ކުށްވެރިކޮށްފި – Maldivian Democratic Party\n07 ޖުލައި 2009\nމުސްތަފާގެ ކެންޑިޑެންސީ ބާޠިލްކުރުމަށް މަޖުބޫރުކުރުމުގެ ގޮތުން އިދިކޮޅު ފަރާތްތަކުން އިންޒާރު ދެމުންދާ ދިއުން އެމްޑީޕީން ކުށްވެރިކޮށްފި\n7 ޖުލައި 2009\nރައްޔިތުންގެ މަޖިލީހުގެ އިންތިޚާބުގައި ތިމަރަފުށީ ދާއިރާގެ ވޯޓު ކާމިޔާބު ކުރައްވާފައިވާ އެމްޑީޕީގެ ކެންޑިޑޭޓް، މުހައްމަދު މުސްތަފާގެ ކެންޑިޑެންސީ ބާތިލް ނުކޮށްފިނަމަ އޭނާ މަރާލާނޭ ކަމަށް ބުނެ އިދިކޮޅު ފަރާތްތަކުން އިންޒާރު ދެމުންދާތީ އެކަން އެމްޑީޕީން ކުށްވެރިކޮށްފިއެވެ.\nއެމްޑީޕީ ސެކްރެޓޭރިއަޓްގައި ހޯމަދުވަހު ހަވީރު ބޭއްވި ނޫސްވެރިންގެ ބައްދަލުވުމުގައި މިކަން ކުށްވެރި ކުރައްވަމުން އެމްޑީޕީގެ ފަރާތުން މުސްތަފާގެ ކެމްޕެއިންގައި އެހީތެރިވުމަށް ހޮވާފައިވާ ކޮމިޓީގެ މެންބަރު އަދި ފ ބިލެތްދޫ ދާއިރާގެ މެންބަރު އަލްއުސްތާޛް އަޙުމަދު ހަމްޒާ ވިދާޅުވީ ދިވެހިރާއްޖެއަށް މިގެނައި އިސްލާހީ ހެޔޮ ބަދަލު ގެނައުމުގައި އެންމެ އިސްރޯލެއް އަދާކުރި އެއް ފަރާތަކީ އެމްޑީޕީ ކަމަށްވީ ހިނދު ޑިމޮކްރެސީގެ ރޫޙާ ޚިލާފަށް މުސްތަފާގެ މުދަލަށާއި ޖިސްމަށް ގެއްލުންދޭނެ ކަމުގެ ބިރު ދައްކަމުންދާދިއުން އެމްޑީޕީން ވަރަށް ބޮޑަށް ކުށްވެރިކުރާ ކަމުގައެވެ. މީގެ އިތުރުން މިނިވަން މާހައުލެއްގެ ތެރޭގައި އިންތިޚާބު ބޭއްވުމަށް މަގުފަހިވާ ހުރިހާކަމަކަށް އެމްޑީޕީން ފުރުސަތުދޭނޭ ކަމުގައި ހަމްޒާ ވިދާޅުވިއެވެ.\nމި ނޫސްކޮންފަރެންސްގައި މުސްތަފާ ވިދާޅުވީ މާލޭގައި ހުންނަ އޭނާގެ އޮފީހަށް “މުސްތަފާ ކޮށާލާނޭ” ކަމަށް ބުނެ ބަޔަކު ވަދެ ވިއްސަކަށް މިނެޓް ވަންދެން އޮފީސްތެރޭގައި އަޑުގަދަކޮށް ހަދާފައިވާ ކަމުގައެވެ. ނަމަވެސް އެވަގުތު މުސްތަފާ އޮފީހުގައި ނޫޅުއްވާ ކަމަށާއި އެއޮފީހުގެ މުވައްޒަފުންގެ ސަބަބުން އެ ގްރޫޕްގެ މީހުންނަށް އޮފީހުގެ އިތުރު ބަޔަކަށް ވަދެވޭ ގޮތް ނުވެފައިވާ ކަމަށާއި މިމައްސަލަ ކަމާބެހޭ ހުރިހާ ފަރާތަކަށް ރިޕޯޓުކޮށްފައިވާނޭ ކަމުގައި މުސްތަފާ ވިދާޅުވިއެވެ.\nޣައްސާން މައުމޫންގެ ކެންޑިޑެންސީ އާ ބެހޭގޮތުން ވާހަކަ ދައްކަވަމުން މުސްތަފާ ވިދާޅުވީ އިދިކޮޅު ޑީއާރުޕީން އިންތިޚާބަށް ފައިސާގެ ނުފޫޒު ފޯރުވުމަށް މަސައްކަތްކުރަމުންދާ ކަމުގެ މަޢުލޫމާތު އޭނާއަށް ތިމަރަފުށީގެ ރައްޔިތުންގެ ފަރާތުން ލިބެމުންދާ ކަމުގައެވެ. މިގޮތުން ގޭގެއަށް ގޮސް އެގޭގޭގައި ވޯޓު ހައްގުވާ ފަރާތްތަކުގެ އައިޑީކާޑު ހޯދުމަށް މަސައްކަތް ކޮށްފައިވާކަމުގެ މަޢުލޫމާތު ލިބިފައިވާ ކަމުގައި މުސްތަފާ ވިދާޅުވިއެވެ. އަދި ޑީއާރުޕީން ކުރަމުންމިދާ މަސައްކަތަކީ “މުސްތަޤްބަލަށް ވަކި ބޭނުމެއް އޮތީމާ ވަކި މީހަކު ޕްރޮމޯޓް ކުރުން” ކަމުގައި އޭނާ ވިދާޅުވިއެވެ.\nމީގެ އިތުރުން މުސްތަފާގެ ކެންޑިޑެންސީ ބާތިލްކުރެވޭ ވަރުގެ ހެކި ހުރިކަމަށް އައިޑީޕީގެ ރައީސް އުމަރު ނަސީރު ވިދާޅުވެފައިވާތީ އެކަމަށް ރައްދު ދެއްވަމުން މުސްތަފާ ވިދާޅުވީ އޭނާގެ ކެންޑިޑެންސީ ބާތިލްކުރެވޭ ވަރުގެ ކަމެއް ކޮށްފައި ނުވާނެ ކަމަށާއި، އުމަރު ނަސީރަކީ ސިޔާސީ ގޮތުން އެއްވެސް ބުރަދަނެއް ހުރި މީހެއް ނޫންކަން ނިމިގެން ދިޔަ ރިޔާސީ އިންތިޚާބުން ހާމަވެގެން ގޮސްފައިވާ ކަމުގައެވެ.\nމާލޭގައި މާރާމާރީ ހިންގާ ގްރޫޕެއްގެ ބަޔަކު ގޮވައިގެން ޑީއާރުޕީގެ ކެންޑިޑޭޓް ޣައްސާން މައުމޫން ތިމަރަފުއްޓަށް ވަޑައިގަންނަވަން އުޅުއްވާ ކަމަކަށް ތުހުމަތުކޮށް އެރަށުގެ ރައްޔިތުން ކުރި ސުލްހަވެރި އިހްތިޖާޖު ނިމިގެންދިޔަ ގޮތަށް އިޝާރާތް ކުރައްވަމުން މުސްތަފާގެ ކެމްޕެއިންގައި އެހީތެރިވުމަށް ހޮވާފައިވާ ކޮމިޓީގެ މެންބަރު ޑރ އިބްރާހީމް ދީދީ ވިދާޅުވީ ހޯމް މިނިސްޓަރު ވަރަށް އަމާން އޮމާންކޮށް އެއްވެސް ރައްޔިތަކަށް އަނިޔާއެއް ލިބުނަ ނުދީ ތިމަރަފުށީގެ މައްސަލަ ހައްލުކޮށްދެއް ވީތީ ހޯމް މިނިސްޓަރ މުހައްމަދު ޝިހާބަށް ޝުކުރު ދަންނަވާ ކަމުގައެވެ.\nމީގެ އިތުރުން މުސްތަފާ އަކީ ތިމަރަފުށީ ރައްޔިތުންގެ ލޯތްބާއި އިހްތިރާމް ލިބިލައްވާފައިވާ ބޭފުޅަކަށްވާތީ މިނިވަން އިންސާފުވެރި އިންތިޚާބެއް ބާއްވައިފިނަމަ ކުރިޔެކޭވެސް އެއްފަދައިން ނުވަތަ އެއަށްވުރެ ބޮޑު އަޣްލަބިއްޔަތަކުން މުސްތަފާ މި އިންތިޚާބު ކާމިޔާބު ކުރައްވާނޭކަމުގެ ޔަޤީންކަން އޮތްކަމަށާއި މުސްތަފާއަށް ކާމިޔާބު ހޯދައިދޭން އެމްޑީޕީއަށް ޤާނޫނީ އިމުގެ ތެރެއިން ކުރެވެންހުރި ހުރިހާ މަސައްކަތެއް އެންމެ ފުޅާދާއިރާއެއްގައި ކޮށްދޭނެ ކަމުގައި ޑރ އިބްރާހީމް ދީދީ ވިދާޅުވިއެވެ.\nމިނޫސް ކޮންފަރެންސްގައި އެމްޑީޕީގެ ފަރާތުން މުސްތަފާގެ ކެމްޕެއިންގައި އެހީތެރިވުމަށް ހޮވާފައިވާ ކޮމިޓީގެ މެންބަރުން ކަމަށްވާ ހދ ނޮޅިވަރަމް ދާއިރާގެ މެންބަރު އަލްފާޟިލް މުޙައްމަދު ނަޝީދު އާއި ހއ ހޯރަފުށީ ދާއިރާގެ މެންބަރު އަޙުމަދު ރަޝީދު ވެސް ބައިވެރިވެ ވަޑައިގެންނެވިއެވެ. ތިމަރަފުށީގެ ވޯޓުގެ މައްސަލަ ހައިކޯޓުން ނިންމި ގޮތާއިމެދު ނަޝީދު ފާޑު ވިދާޅުވިއެވެ. އަދި މިހަފްތާ ބަންދުގައި އެމްޑީޕީގެ ޓީމްތައް ތިމަރަފުއްޓަށް ދާނެ ކަމުގައި ވިދާޅުވިއެވެ.


Athletics association ge raees kamah Yazoo kurimathilanee | Mihaaru\nޔަޒޫ މޯލްޑިވްސް އިންޓަނޭޝަނަލް މެރެތަންގައި ދުވަނީ.\nއެތުލެޓިކްސް އެސޯސިއޭޝަނުގެ ރައީސް ކަމަށް ޔަޒޫ ކުރިމަތިލަނީ\n24 އޮކްޓޯބަރ 2019 - 12:176comments\nއޭނާ މިއަދު "މިހާރު" އަށް ބުނީ ރާއްޖޭގެ އެތުލެޓިކްސްގެ އެންމެ މަތީ މަގާމަށް ދިއުމަށް ޝައުގުވެރިވީ އެސޯސިއޭޝަން މިހާރު ހިނގަމުންދާ ގޮތާ މެދު ހިތްހަމަނުޖެހޭތީ އެކަން ބަދަލުކުރަން ކަމަށެވެ.\n"އެންމެންނަށް ހަމަހަމަ ފުރުސަތެއް ލިބެން ޖެހޭ. އޭގެ ތެރޭގައި ކޯޗުންނާއި ޓެކްނިކަލް އޮފިޝަލުންނާއި އެތުލީޓުން ހިމެނޭ. ކްލަބްތައް ރެގިއުލޭޓް ކުރާ ގޮތް ވެސް ހިތްހަމަނުޖެހޭ. އެހެންވެ ބޭނުންވަނީ ބަދަލުތަކެއް ގެންނަން،" ޔަޒޫ ބުންޏެވެ.\n'ބޭނުންވަނީ އެތުލެތިކްސް އެސޯސިއޭޝަނުގެ ހިންގުމަށް ހެޔޮ ބަދަލުތަކެއް ގެނައުން."\nސްކޫލް ދައުރުގައި އެތުލެޓިކްސްގެ ތެރެއަށް ވަން ޔަޒޫ ވަނީ 1994-2004 އަށް ގައުމީ ޓީމަށް ދުވެފަ އެވެ. އެގޮތުން 1996 ވަނަ އަހަރުގެ އޮލިމްޕިކްސްގައި ދުވެ އޮލިމްޕިއަނެއްގެ ޝަރަފް ހޯދުމުގެ އިތުރުން ވޯލްޑް ޗެމްޕިއަންޝިޕް، އޭޝިއަން ގޭމްސް، އޭޝިއަން ޗެމްޕިއަންޝިޕް އަދި ސާފް ގޭމްސްގައި ދުވި އެވެ.\nދުވުން ހުއްޓާލުމަށް ފަހު ޔަޒޫ އައީ އޭނާގެ ފިރިމީހާ ހަންގޭރީގެ ޗަބާ ކިސްއާ ގުޅިގެން ކީން ޔޫތު ސްޕޯޓްސް އެކަޑަމީ (ކޭވައި އެކަޑަމީ) ގެ ނަމުގައި ފުޅާ ދާއިރާއެއްގައި އެކަޑަމީއެއް ހިންގަމުންނެވެ. މީގެ ދެ އަހަރު ކުރިން އެސޯސިއޭޝަނުން ވަނީ އެ އެކަޑަމީގެ ބައެއް މެމްބަރުން އެކިއެކި ވަސީލަތްތައް ބޭނުންކޮށްގެން އެސޯސިއޭޝަން ބަދުނާމްކުރުމާއި އެސޯސިއޭޝަނާ މެދު މެމްބަރުންގެ ހިތުގައި ނަފްރަތު އުފެދޭ ގޮތަށް ވާހަކަ ދައްކައި ސާބިތު ނުހިފޭ ތުހުމަތުތަކެއް ކުރަމުން އަންނާތީ އެ ކްލަބް ސަސްޕެންޑްކޮށްފަ އެވެ. އަދި އެ މައްސަލަ ޑިސިޕްލިނަރީ ކޮމިޓީން ބެލުމަށް ފަހު މިދިޔަ އަހަރުގެ ފެބްރުއަރީ 14 ވަނަ ދުވަހު ކްލަބުގެ ގިންތި ދަށްކުރުމަށް ނިންމީ އެވެ. އެއާ އެކު އެ އެކަޑަމީ އަށް އިންތިހާބުގައި ވޯޓްލުމުގެ ހައްގު ގެއްލުނެވެ.\nއެ އެކަޑަމީން އެ މައްސަލަ ސްޕޯޓްސް ކައުންސިލުގައި އިސްތިއުނާފްކުރުމުން، އެ ކައުންސިލުން ވަނީ އެކަޑަމީގެ މައްޗަށް އެސޯސިއޭޝަނުން އަޅައިފައިވާ ފިޔަވަޅުތައް ބާތިލްކޮށް އެއިން އެއްވެސް ފިޔަވަޅެއް އެކަޑަމީއާ މެދު އަޅައިފައިނުވާ ކަމަށް ބެލުމަށާއި އެކަޑަމީގެ ގިންތި ބަދަލުކުރުމަށް ނިންމާފައިވާ ނިންމުން ބާތިލްކޮށް، އެ ކްލަބް ކުރިން ހުރި ހާލަތަށް އަނބުރާ ރުޖޫއަކުރުމަށް އަންގައިފަ އެވެ.\nއެތުލެޓިކްސް އެސޯސިއޭޝަނުގެ ރައީސް މުހައްމަދު ތޮލާލް އޭރު ވިދާޅުވީ ކައުންސިލުގެ ނިންމުމަށް އިހުތިރާމްކުރައްވާ ކަމަށާއި އެކަމަކު އެ ކައުންސިލުން މައްސަލަ ނިންމާފައިވަނީ ބަލަން ވާވަރަށް ނުބަލައި ޒިންމާދާރުކަން ކުޑަ ގޮތަކަށް ކަމަށެވެ.


މީހަކާއި ބެހޭގޮތުން ނުރަނގަޅު ވާހަކައެއް ދެއްކުމުގެ ކުރިން ވިސްނާލިންތަ؟ – Nilandhe\nހަސަދަވެރިކަން ހާމަކޮށްދޭ ފޮޓޯއެއް\nއިންސާނާ ދުނިޔޭގައި ތަފާތު އަމަލުތައް ކުރާނެއެވެ. އަޅުގަނޑުމެންގެ ތެރޭގައި ވަރަށް ގިނައިން މީހުން ބުނެއުޅޭ ވާހަކައެއް ވެއެވެ. ‘އެއްވެސް މީހަކީ “ޕާފެކްޓް” މީހެއް ނޫނެވެ’. އާއެކެވެ. އެއްވެސް މީހަކީ ތިމާގެ ދިރިއުޅުމުގައި އެންމެ ރަނގަޅު މީހަކަށް ނުވާނެއެވެ. ތިމާ ކިތައްމެ ރަނގަޅަށް އުޅުނަސް އެކަމަށް ފާޑު ކިޔާ މީހުން ވަރަށް ގިނަ ވާނެއެވެ. އަޅުގަނަޑުމެންގެ ތެރެއިން ގިނަ މީހުންނަކީ އަބަދުވެސް އެމީހެއްގެ ދިރިއުޅުން ކުރިއަށް ވުރެ ރަނގަޅުކޮށް، ހެޔޮމަގު އިޚްތިޔާރު ކުރާ މީހުންނަށް ވާއިރު، އެމީހާ އެމަގުން ދިއުމުގައި ގިނަ ބައެއްގެ ފާޑު ކިޔުން އަމާޒުވާނެއެވެ. މައްސަލަ އަކީ ފާޑު ކިއުމެއް ނޫނެވެ. މައްސަލައަކީ އެމީހާގެ ދިރިއުޅުން އަނެކާއަށް ރަނގަޅަށް ނޭނގިހުރެ، ގޮތްނޭގޭ ވާހަކަތައް ފެތުރުމެވެ. މީ ދިވެހިންގެ ތެރޭގައި ވަރަށް ޢާންމުކަމެކެވެ.\nއެގޮތަށް ހިތު ހުރި ގޮތަކަށް ވާހަކަތައް ފެތުރުމުން އަނެކާގެ ދިރިއުޅުމަށް ތިމާއަށް ނޭނގި ނަމަވެސް އަތްބޭނުނީއެވެ. ނުވަތަ ނޭނގޭ ވާހަކަތައް ދައްކައިގެން އަނެކާގެ ދިރިއުޅުން ޖަޖް ކުރަނީއެވެ. ނަމަވެސް މިގޮތަށް ޖަޖް ކުރުމުން އަނެކާގެ ދިރިއުޅުމަށް އެކަމުގެ ސަބަބުން ކުރާނެ ނޭދެވޭ އަސަރާ ދޭތެރޭގައި ވިސްނާލީ ކިތައް ބޭފުޅުންތޯއެވެ؟\nތިމާއަށް ވާހަކައެއް އަޑުއިވިދާނެއެވެ. ނަމަވެސް އެއީ ތެދެއްތޯ ނުވަތަ ދޮގެއްތޯ ބަލާނުލާ އޭގެތެރެއަށް ފޮނިތޮށި، ކާފޫރުތޮޅި އަޅައިގެން ރަށްޓެހިންގެ ތެރޭގައި ފަތުރަމުންދަނީ ކިތައް މީހުންތޯއެވެ؟ ވިސްނާލާށެވެ! ތިމާއަށް ދެކެވޭ އެންމެ ވާހަކައަކުންވެސް އަނެކާގެ މުޅި ދިރިއުޅުން ހަލާކުވެގެން ހިނގައިދާނެއެވެ. ގޮތް ނޭނގޭ ވާހަކަތަކެއް ދެއްކުމުގެ ބަދަލުގައި ތިމާގެ އަމިއްލަ ދިރިއުޅުން ރަނގަޅު ކުރަން މަސައްކަތް ކުރާށެވެ. އަނެކާ އާއިމެދު ނުރަނގަޅު ގޮތްނޭނގޭ ވާހަކައެއް ދައްކާއިރު، އެމީހަކު ވިސްނަންޖެހޭ ވިސްނުންތަކާ، ހަނގުރާމަ ކުރަމުންދާ ކަންތައްތައް އިހްސާސް ކުރެވޭ ހެއްޔެވެ؟\nމީހަކު ޖަޖް ކުރަންވާނީ ތިމާއަށް އިވޭ އަޑަކުން ނޫނެވެ. ދިރިއުޅުމުގައި ބޮޑެތި ކުށް ފާފަތައް ކޮށްފައި ހުންނަ މީހުންވެސް އެމީހާގެ ދިރިއުޅުން އަމިއްލައަށް އިސްލާހުކޮށް ރަނގަޅުވެފައި އެބަހުއްޓެވެ. މީހަކު ކުރާ ކުށެއްގެ ސަބަބުން ނުވަތަ އޭނާގެ ދިރިއުޅުމުގައި އަޅާ ކަތި ފިޔަވަޅެއްގެ ސަބަބުން އެމީހަކު ޖަޖް ނުކުރާށެވެ. ތިމާއަށް ނޭނގުނު ކަމުގައި ވިޔަސް އެމީހަކު އެ ނިންމުން ނިންމީ، ވަކި މީހެއްގެ ލާބަޔާ މަންފާ އަށްޓަކައި ކަމަށް ވެދާނެއެވެ. ނުވަތަ އެކަމުން އެމީހަކަށް އުފަލެއް ނުލިބުނީމަ ކަމަށްވެސް ވެދާނެއެވެ. ވީމާ މީހަކު ކުރާ ކަމެއްގެ ސަބަބުން އެމީހަކާމެދު ގޮތް ނުނިންމާށެވެ. ހުރިހާ ކަމެއްގައިވެސް އިސްލާމީ ރިވެތި އުޞޫލުތައް ގެންގުޅެން އާދަ ކުރާށެވެ.\nއަބަދުވެސް ހަނދާންކުރާށެވެ. ބަސް ބުނުމުގެ ކުރިން ބަހަކީ ތިމާގެ އަޅެކެވެ. ނަމަވެސް ބަސް ބުނުމަށްފަހު ތިމާއަކީ އެ ބަހުގެ އަޅެވެ.\nމި ލިޔުމަކީ ފެންވަރު.ކޮމް އިން ނެގިފައިވާ ލިޔުމެކެވެ.


Varun ge vaudhu fuhdhai, dharivaraku sponsor koffi | Mihaaru\nވަރުންގެ ވައުދު ފުއްދައި، ދަރިވަރެއްގެ ޚަރަދާ ހަވާލުވެއްޖެ\n17 އޮކްޓޯބަރ 2020 - 09:21\nމީގެ ދެ އަހަރު ކުރިން ވައުދުވި ގޮތަށް ބޮލީވުޑްގެ ޒުވާން އެކްޓަރު ވަރުން ދަވަން، ދަރިވަރަކު ސްޕޮންސަކޮށް ކިޔެވުމުގެ ހަރަދު ހަމަޖައްސައިދޭން ފަށައިފި އެވެ.\nބޮލީވުޑްގައި މިހާރު ތިބި އެންމެ ކާމިޔާބު ޒުވާން އެކްޓަރުންގެ ތެރޭގައި ހިމެނޭ ވަރުން ސްޕޮންސަކުރި ދަރިވަރަކީ 2018 ގައި ސޮނީ ޓީވީގެ "ސުޕަ ޑާންސާ "ޗެޕްޓާ2ގައި އޭނާގެ ފިލްމު "ސުއީ ދާގާ: މޭޑް އިން އިންޑިއާ" ޕްރޮމޯޓްކުރަން މެހުމާނެއްގެ ގޮތުގައި ގޮސް އެތަނުން ދިމާވި ޝޯގެ ބައިވެރިޔާ ރިތިކް ދިވާކަރެވެ.\nއޭނާގެ ކިޔެވުމުގެ ހަރަދު ހަމަޖައްސައިދޭނެ ވާހަކަ ވަރުން ބުނީ އެ ކުއްޖާގެ އާއިލާގެ މާލީ ތަނަވަސްކަން ކުޑަކަމުން އެ ވާހަކަ ދެއްކުމުންވެ. އެގޮތުން މިހާރު ވަރުންގެ ހަރަދުގައި ރިތިކް އަންނަނީ ކާންޕޫރްގެ ކޭޑީއެމްއޭ އިންޓަނެޝަނަލް ސްކޫލްގައި ކިޔަވަމުންނެވެ. އޭނާ މި ވަގުތު ކިޔަވަނީ ގްރޭޑް 8 ގަ އެވެ.\nވަރުންގެ ފަރާތުން ލިބުނު އެހީއާ ބެހޭ ގޮތުން ރިތިކް ބުނީ ވައުދު ފުއްދައި ދިނުމަކީ ވަރުންގެ ދީލަތިކަމުގެ މިސާލެއް ކަމަށެވެ.\n"ކިޔެވުމަށް ބޭނުންވާ ހުރިހާ ސާމާނެއް މިހާރު ވަރުންގެ ފަރާތުން އެއްވެސް ދައްޗެއް ނެތި ލިބޭ. މިއީ އަހަންނަށް ލިބުނު ރަނުގެ ފުރުސަތެއް. މި ފުރުސަތުގެ ބޭނުން ވަރަށް ރަނގަޅަށް ހިފާނަން. އަދި ވަރުން އަށް އަބަދު ވެސް ޝުކުރު އަދާކުރާނަން،" ރިތިކް ބުންޏެވެ. "އަހަރެން ކަހަލަ ފަގީރު އާއިލާއަކަށް ނިސްބަތްވާ ކުއްޖަކަށް ފެންވަރު ރަނގަޅު އިންޓަނެޝަނަލް ސްކޫލަކުން ކިޔަވަން ލިބުމަކީ ވަރަށް ބޮޑު ނަސީބެއް."\nއޭނާ ބުނީ "ސުޕަ ޑާންސާ" ޗެޕްޓާ ދޭކުން ދިމާވި ފަހުން ވަރުން އަބަދު ވެސް ގާތް ގުޅުމެއް ބާއްވައި، ފޯނުން ގުޅައި ހާލު އަހުވާލު ވެސް ބަލާ ކަމަށެވެ.\n"ހޯލީ އާއި ދިވާލީ ފަދަ ފެސްޓިވަލްތަކާ ދިމާކޮށް ވެސް ވަރުން ބެއްޔާ އަބަދު ވެސް މަރުހަބާ ކިޔަން ގުޅާނެ. ވަރަށް އުފާވޭ އެހާ ގާތް ގުޅުމެއް ބާއްވާތީ." ރިތިކް ބުންޏެވެ.\nއިތުރު ލިޔުންތައް ބޮލީވުޑް ތައުލީމް ޗެރިޓީ\nސޯނޫގެ އެހީގައި މި ފަހަރު ޖަހައި ދިނީ އެންޓަނާއެއް


Fam Ge Inthihaabu Anna Hukuru Dhuvahu - Vaguthu\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ އިންތިޚާބު އަންނަ ހުކުރު ދުވަހު ބޭއްވުމަށް އެ އެސޯސިއޭޝަނުން ނިންމައިފިއެވެ\nއެފްއޭއެމްގެ އިންތިޚާބު އަންނަ ހުކުރު ދުވަހު އޮންނާނީ ހޮޓެލް ޖެންގަ އެވެ. އިންތިޚާބުގައި އެ އިދާރާގެ ރައީސް ކަމަށް ވާދަކުރައްވަނީ މިހާރުވެސް އެ މަގާމު ފުރުއްވަމުން އަންނަ ބައްސާމް އަދީލް ޖަލީލް އެކަންޏެވެ.\nމިދިޔަ މަހުގެ ހަތް ވަނަ ދުވަހު އިންތިހާބުގައި ވާދަކުރައްވަން ބޭނުންވާ ފަރާތްތަކަށް އެފްއޭއެމް އިން ހުޅުވާލި ފުރުސަތު ފެބްރުއަރީ 15 ވަނަ ދުވަހަށް ހަމަވިއިރު ރައީސް ކަމަށް ކުރިމަތިލެއްވީ ފުރަތަމަ ޑިވިޝަންގެ ހަ ކުލަބަކާއި ދެ ވަނަ ޑިވިޝަނެއްގެ ތިން ކުލަބެއްގެ އެންޑޯޒްމެންޓާއެކު ބައްސާމް އެކަންޏެވެ.\nދެވަނަ ދައުރަކަށް ކުރިމަތިލައްވާފައިވާ ބައްސާމްގެ އެގެޒެކެޓިވް ކޮމިޓީގައި ސީނިއާ ނައިބު ރައީސް އަކީ، އެފްއޭއެގެ ޑެޕިއުޓީ ޖެނަރަލް ސެކެޓްރީގެ މަގާމުގައި އަދާ ކުރައްވަމުން އަންނަ، ގައުމީ ޓީމުގެ ކުރީގެ ފޯވަޑް އަލީ އުމަރު އެވެ. ނައިބު ރައީސް އަކީ މިހާރުވެސް އެފްއޭއެމްގެ އެކްސްކޯގައި ހިމެނިވަޑައިގަންނަވާ މާޒިޔާގެ ސީއީއޯ ހުސައިން ޝާފިއު (ކޮކީ) އެވެ.\nއެކްސްކޯ މެންބަރުންގެ ތެރޭގައި ހިމެނެނީ، މިހާރުގެ ސީނިއާ ނައިބު ރައީސް އަހްމަދު ޝަކީބު އަދި މިހާރުވެސް އެކްސްކޯ މެންބަރުގެ ގޮތުގައި ހިމެނިވަޑައިގަންނަވަނީ މުހައްމަދު ޝިފާއު، އީގަލްސްގެ ސީއީއޯ މުފާވިޒް ހާޝިމް (މުފާ)، ކުރީގެ ސްޕޯޓްސް ކޮމިޝަނަރު އަދި ޓީސީ ސްޕޯޓްސް ކުލަބުގެ ކުރީގެ ރައީސް އަހްމަދު ނަޝީދު (ޑޭވް)، ކުލަބު ގްރީން ސްޓްރީޓްގެ ރައީސް މުއާވިޔަތު ހަލީލް އެވެ. އެކްސްކޯގެ އަންހެން މެންބަރެއްގެ ގޮތުގައި ހިމެނި ވަޑައިގަންނަވަނީ އާމިނަތު ޝާނީޒް (ޝާނީ) އެވެ.\nފުރަތަމަ ޑިވިޝަނުގައި ވާދަކުރަމުން އަންނަ ކްލަބުތަކުގެ ތެރެއިން ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަން ކްލަބް، ޓީސީ ސްޕޯޓްސް ކްލަބް، ގްރީން ސްޓްރީޓްސް، ދަ ގްރާންޑޭ އަދި ޔުނައިޓެޑް ވިކްޓްރީގެ އިތުރުން ކްލަބް އީގަލްސް ބައްސާމުގެ ފަހަތުގައި އޮތް އިރު ދެވަނަ ޑިވިޝަނުގައި މިފަހަރު ވާދަކުރި ކްލަބުތަކުގެ ތެރެއިން ތިން ކްލަބެއް ވަނީ ބައްސާމަށް ތާއީދު ކުރުމަށް ނިންމައިފައެވެ. ރާއްޖޭގެ އެންމެ ޒަމާންވީ އަދި އެންމެ ކާމިޔާބު ދެ ކުލަބު ކަމަށްވާ ވިކްޓަރީ ސްޕޯޓްސް ކްލަބާއި ނިއު ރޭޑިއަންޓް ވަނީ ފުޓްބޯޅައިގެ ހުރިހާ ހަރަކާތްތަކުން ސަސްޕެންޑް ކޮށްފަ އެވެ. އެހެން ކަމުން ކުރިއަށް އޮތް ކޮންގްރެސްގައި ބައިވެރިވުމުގެ ފުރުސަތެއް މި ދެ ކްލަބަށް ނުލިބޭނެއެވެ.\nމާޗް 17, 2020 19:32\nތިކަން ކުރަންވާނެ ކޮންމެހެންވެސް.\nމާޗް 18, 2020 17:33\nމިސްކިތް ބަންދުކޮށްފި އެކަމަކު މިކަކަން މިކުރަނީ..\nކޮވިޑު ޖެހެނީ ނަމާދު ކުރީމަތޯ..؟ މިކަން ކުރީމަ


Kudhin ulhunas geythere tharutheebu kurevidhaane\nކުދިން އުޅުނަސް ގޭތެރެ ތަރުތީބު ކުރެވިދާނެ\nގޭތެރޭގެ ތަރުތީބު ކަމުން ހިތްހަމަޖެހުން ހޯދިދާނެ އެވެ. ގޭގައި ކުޑަކުދިން އުޅޭނަމަ ކުދިންގެ ކުޅޭ ސަމާނު މުޅި ގޭ އެތަން މިތަނުގައި އުކާލާފައި ހުރުމަކީ ވަރަށް އާއްމުކޮށް ފެންނަ މަންޒަރެކެވެ. މި ތަކެތި ރަނގަޅަށް ތަރުތީބު ކުރުމަށާއި ރައްކާ ކުރަން "ސްމާޓް" ގޮތްތަކެއް ވެސް އެބަހުއްޓެވެ. ހާއްސަކޮށް ކުދި ތަންތާނގައި އުޅޭނަމަ މިފަދަ އުކުޅުތަކުގެ ބޭނުން ހިފަން ޖެހެއެވެ.\nގޭތެރޭގައި އެއްޗެހި ގިނަވެ ތަރުތީބެއް ނެތްނަމަ ގޭތެރެއިން ލިބެންޖެހޭ ހިތްހަމަޖެހުމާއި އަރާމެއް ނުލިބެ އެވެ. މީހާ ސްޓްރެސްވެ ހާސް ބޮޑު ވެއެވެ. އަދި ކުދިންނަށް ވެސް މިއިން އަސަރު ކުރެއެވެ. ތަޖުރިބާކާރުން ބުނާ ގޮތުގައި ކުޑަކުދިން ކުޅޭ ސާމާނު މާ ގިނަ ނަމަ އެ ކުދިން އެއް ކަމަކަށް ނުވަތަ އެކައްޗަކަށް ސަމާލުކަން ބެހެއްޓުމާއި އެއް ކަމަކަށް ފޯކަސް ކުރަން ދަތިވެއެވެ. ގޭތެރޭގައި ކުޅޭ ސާމާނު ތަރުތީބު ކުރުމަކީ ކުދިންނަށްވެސް މަންފާ އޮތް ކަމަކަށްވާއިރު ތަރުތީބު ގެއްލިޔަ ނުދީ ހިފެހެއްޓުން މުހިއްމު ވެއެވެ.\nކުޅެން ހާއްސަ ޕްލޭ ކޯނަރެއް\nގޭގައި ކުޑަތަންކޮޅެއް ޕްލޭ ކޯނަރެއްގެ ގޮތުގައި ހާއްސަ ދޫލައެއް އަޅާ ވަކި ތަންކޮޅެއް ކުދިންނަށް ސެޓް ކޮށްދޭށެވެ. އެތަނަށް މާ ގިނަ އެއްޗެސް އެއްފަހަރާ ނެގުމުގެ ބަދަލުގައި ފަހަރަކު އެއްޗެއް ކުޅެން ގެން ދިއުމުގެ އާދަ ކުދިންގެ ކިބައިގައި ހަރުލައްވާށެވެ. އަދި އެކަތި ކުޅެ ނިމުމުން ޕެކްކޮށްފައި އެހެން އެއްޗެއް ނެގުމަށް ވެސް އާދަ ކޮށްދޭށެވެ.\nކޮންމެ ދުވަހެއްގެ ނިމުމާއި އެކު ކުޅޭއެއްޗެހި އުކާފައި ބެހެއްޓުމުގެ ބަދަލުގައި ޕްލޭ އޭރިއާ ސާފުކޮށް އެއްޗެހިތައް މަދު ކުރާށެވެ. އާ ދުވަހަކަށް މިގޮތަށް ތައްޔާރުކޮށްފައި ބެހެއްޓުމުން ހެނދުނު ހޭލައިގެން މިއަދު ކުޅެން ނަގާނީ ކޮންއެއްޗެއްތޯ އެ ކުދިންނަށް ހިޔާރު ކުރުމުގެ ފުރުސަތު ވެސް ލިބޭނެ އެވެ.\nވަށިގަނޑުތައް ދޫކޮށްލާ ވަކި ވަކިން ބަހައްޓާ\nހުރިހާ އެއްޗެއް އެއް ވަށިގަނޑަށް އެޅުން ދޫކޮށްލަންވީ އެވެ. ބަދަލުގައި ކުރަންވީ ކަމަކީ އެއްވައްތަރެއްގެ އެއްޗެހި އެކައްޗަށް އެޅުމެވެ. މިގޮތަށް ތަރުތީބު ކުރާއިރު އެތެރެ ފެންނަ ކަހަލަ ކޮންޓެއިނަރު ފާޑު އެއްޗެހީގައި ކުދި ސާމާނު ރައްކާ ކުރެވިދާނެ އެވެ. އަދި މިގޮތަށް ކުޅޭ ސާމާނު ވަކިކޮށްފައި ހުރުމުން އެއްފަހަރުން ހޯދަން ބޭނުންވާ އެތި ފެނެއެވެ. މިގޮތަށް ތަރުތީބު ކުރުމުގައި "ކުދިކާރު" މިގޮތަށް ލޭބަލް ވެސް ކުރެވިދާނެ އެވެ. އޭރުން ކުދިންނަށް ވެސް އެ އެއްޗެއް އޮންނަ ތަނަކަަށް އެ އެއްޗެއް ހޯދުމާއި އަނބުރާލުމަށް ވެސް ދަސްވާނެ އެވެ.\nވަށިގަނޑުގެ ބަދަލުގައި ހަރުގަނޑެއް\nއަބަދު ކުޅުމަށް ނަގާ ސާމާނު ވަށިގަނޑަކަށް އެޅުމުގެ ބަދަލުގައި ހަރުގަނޑެއްގައި ބަހައްޓަންވީ އެވެ. މިގޮތަށް ދިގަށް ބެހެއްޓުމުން ޖާގަ ނުގެއްލި އަދި ޒަމަނީ ލުކެއްވެސް ގެނެއެވެ. މި ފަދަ ހަރުތަކުގައި ފޮތާއި ކުޅޭއެއްޗެސް އެތުރުމަށް ބޭނުން ކުރެވިދާނެ އެވެ.\nކުޅޭ ސާމާނު އަޅާ ކަބަޑުގައި ވަށިގަނޑު ބޭނުން ކުރުން\nކުޅޭ ސާމާނު އަޅަން ހާއްސަ ކަބަޑެއް ބަހައްޓާނަމަ އެއަށް ފިޓުވާ ވަށިގަނޑުތަކެއް ހޯދާށެވެ. އަދި ކުޅޭ އެއްޗެހި ސީދާ ކަބަޑަށްލުމުގެ ބަދަލުގައި މި ވަށިތަކަށް އަޅާފައިލުމުން ފޮތާއި، ސޮފްޓް ޓޯއިސް އަދި ކުޅޭ ސާމާނު ވަކިކުރަން ވެސް ފަސޭހައެވެ. ކުދިންނަށް އަމިއްލައަށް ނެގޭ ހިސާބުގައި ހުރުމުން ކުޅެ ނިމުމުން އެކުދިންނަށް ވަށިގަނޑުތަށް އަލުން އަނބުރާ ލުމަށްވެސް ހަނދާންކޮށް ދެވިދާނެ އެވެ.\nކުޑަ ޖާގައެއްގައި އުޅޭ ނަމަ ބަންކް ބެޑެއް\nކުޑަ ޖާގައެއްގައި އުޅޭނަމަ ދަރިފުޅު ނިދަން ބަންކް ބެޑެއް ހޯދާށެވެ. މި އެނދުގެ ތިރީބައިގައި ކުޅޭ ސާމާނު ރައްކާ ކުރުމަށް، ނުވަތަ ކުޅުމަށް ހާއްސަ ދޫލައެއް އަޅާ އެ ޖާގަ ބޭނުން ކުރެވިދާނެ އެވެ.\nތަރުތީބު ކުރަން ފޮތް ހަރެއް\nފޮތަކީ ކުޑަކުދިންނަށް އެންމެ ތުއްތުއިރުން ފެށިގެން އެކުދިންގެ ޝައުގުވެރިކަން ހުންނަ އެއްޗަކަށް ހަދަން ޖެހެއެވެ. ފޮތަކީވެސް އެކި ތަންތާ ބަހައްޓާނަމަ ގޭތެރޭގެ ތަރުތީބު ގެއްލޭ ކަމެކެވެ. ކުދިންގެ ކިބައިގައި ކިޔުމުގެ އާދަ އަށަގަނުވަން ފޮތް ހަރެއް ހޯދައިދީ ރަނގަޅު ފޮތްތަކެއްވެސް ހޯދައިދޭން ވެއެވެ.\nއަދި ނިދާ އެނދުގައި ފޮތް ކިޔަން ބޭނުންނަމަ ފަރުނީޗަރު ފިހާރައިން ވިއްކާ "ސްޕައިސް ޝެލެފް" އެނދު ކައިރީ ހަރު ކުރެވިދާނެ އެވެ. މިގޮތަށް އެއިރަކު ކިޔާ ފޮތެއް ކޮޓަރީގައި ވެސް ކިޔާލެވި ފޮތް ކިޔާ ނިމުމުން ރީތިކޮށް ތަރުތީބުކޮށް ބެހެއްޓޭނެ އެވެ.\nކުދިންތިބޭ ނަމަ ތަރުތީބުކޮށް ގޭތެރެއެއް ނޯންނާނެއެވެ. މިހެން ބުނާ އަޑުއަހަމެންނުން ހެއްޔެވެ. އެހެންނަމަވެސް ކުޅޭ ސަމާނު ރައްކާކުރުމަށާއި ތަރުތީބު ކުރުމަށް މި ސްމާޓްގޮތްތަށް ބޭނުންކޮށްގެން މި ދެކަންވެސް ހާސިލް ކުރެވިދާނެ އެވެ.


Fayyaz Ge Mahchah Kuri Nuhoadhi Raees Nasheed Baliveetha? - Vaguthu\n4 ހަފްތާ ކުރިން ( ސެޕްޓެމްބަރު 23, 2020 )\nއިކޮނަމިކް މިނިސްޓަރ ފައްޔާޒު އިސްމާޢީލް މަގާމުން ދުރުކުރުމަށް ރައްޔިތުން މަޖިލީހުގެ ރައީސް މުހައްމަދު ނަޝީދު ވަރަށް ފާޅުގައި މަސައްކަތް ފެއްޓެވުމާއި އެކު ފާއިތުވި ދޮޅުމަހެއްހާ ދުވަހު އެއީ ސިޔާސީ މަސްރަހުގައި އެންމެ ހިނގާ ބަހުސަށް މިވަނީ ވެފައެވެ. ރައީސް ނަޝީދު ފުރަތަމަ މަސައްކަތް ކުރެއްވީ ފައްޔާޒު މަގާމުން ދުރުކުރެވޭ ވަރަށް ރައްޔިތުން މަޖިލީހުގެ މެންބަރުންގެ ސޮއި ހަމަކުރެއްވުމަށް ފަހު އެމައްސަލަ މަޖިލީހަށް ހުށަހަޅާށެވެ. ނަމަވެސް ސޮއި ހަމަނުވުމުން ދެން މިހާރު މަސައްކަތް ކުރައްވަމުން ގެންދަވަނީ އެމްޑީޕީގެ ގައުމީ މަޖިލީހަށް މައްސަލަ ހުށަހަޅަން ކަމަށް އަޑުތައް އިވެއެވެ.\nރައީސް ނަޝީދު އެއްވެސް ކަމަކާއި ގުޅިގެން އެއްވެސް ޚިޔާލެއް ފާޅުކޮށްފިނަމަ އެމްޑީޕީގެ ގިނަ މެންބަރުން އެކަމަކަށް އިއްތިފާގު ވެއެވެ. ނަމަވެސް ފައްޔާޒު މަގާމުން ދުރުކަން ރައީސް ނަޝީދު މަސައްކަތް ފެއްޓެވުމާއި އެކު ޚިޔާލުތައް ކަފިވެ، އެމަނިކުފާނުގެ ވިސްނުމާއި ފިކުރާއި ދެކޮޅަށް ވަރަށް ފާޅުގައި އެމްޑީޕީގެ މެންބަރުން ގެންދަވަނީ ވާހަކަފުޅު ދައްކަވަމުންނެވެ.\nއެމްޑީޕީން ސިލްސިލާކޮށް ނެރެމުން އަންނަ "ޚަބަރު ސިޓީ" ގައި ލިޔުއްވި ލިޔުއްވުމެއްގައި ނަޝީދު މިދިޔަ ހަފްތާގައި ވިދާޅުވީ ރައީސް ޞާލިހްގެ "ވަޒީރަކާ ގުޅޭ ގޮތުން އަޅުގަނޑު ނުރުހުން ފާޅުކުރުމަކީ ފަސޭހަކަމެއް ނޫނެވެ. ރައީސަށްވެސް އެކަން އެނގިވަޑައިގަންނަވާނެއެވެ."\nފައްޔާޒު - ހަޤީޤަތުގައި ވެސް ބްރޯއެއްތަ؟\nފައްޔާޒް މަގާމުން ދުރުކުރުމަށް ރައީސް ނަޝީދު ދައްކަވާ ސަބަބަކީ "ފަޔާ ބްރޯ ހެދިގެން އުޅުމެވެ." އެހެންކަމުން އޭގެ މާނައަކީ ފައްޔާޒުގެ މައްޗަށް ރައީސް ނަޝީދު އެކުރައްވާ ތުހުމަތަކީ ކުރު މުއްދަތަކުން ސިޔާސީ ބާރުވެރިކަން ހޯއްދަވައި ކޮރަޕްޝަނާއި ރިޝްވަތުން ނިޒާމުތަކަށް ނުފޫޒު ފޯރުއްވަން މަސައްކަތް ކުރައްވާ ކަމުގެ ތުހުމަތެވެ. ސަރުކާރުގެ އެތެރޭގައި ކޮރަޕްޝަން ހިންގަވާ އެ ފައިސާ ރައްޔިތުންގެ މަޖިލީހުގެ މެމްބަރުންނާއި މިނިވަން މުއައްސަސާތަކާއި އެހެން ވެސް ދައުލަތުގެ އެކި މަގާމުތަކުގައި ތިއްބެވި ބޭފުޅުންނަށް ރިޝްވަތުގެ ގޮތުގައި ދެއްވައި މުޅި ނިޒާމު ކޮންޓްރޯލް ހޯއްދަވަން ފައްޔާޒު އުޅުއްވާ ކަމުގެ ތުހުމަތު ރައީސް ނަޝީދު އެގެންދަވަނީ ކުރައްވަމުންނެވެ. ނަމަވެސް ސުވާލަކީ ފައްޔާޒުގެ މައްޗަށް ކުރެވޭ ތުހުމަތުތަކުގައި ހަޤީޤަތެއް އެބައޮތް ހެއްޔެވެ؟\nފައްޔާޒާއި ގުޅިފައިވާ ކޮރަޕްޝަންގެ ބޮޑު މައްސަލައެއް އަދި މިހާތަނަށް ފެންމަތި ނުވިނަމަވެސް ސަރުކާރު އުފެދުނު ދުވަހުން ފެށިގެން ވެސް ކަށަވަރުވާ ކަމަކީ މިސަރުކާރުގައި ފައްޔާޒުގެ ބާރު ގަދައެވެ. މަގާމު ގެއްލިދާނެ ކަމަށް ލަފާކުރެވުނު ބައެއް ވަޒީރު ފައްޔާޒު އާއި "ކައިރި ވެލުމުން" އެބޭފުޅުން މަގާމުން ވަކިކުރާ ކަމުގެ އަޑުތައް ވެސް މަޑުވެގެން ހިނގައްޖެއެވެ.\nބައެއް ކުންފުނިޔަކުގެ މެނޭޖިން ޑިރެކްޓަރުން އައްޔަން ކުރުމާއި އަދި ކުންފުނިތަކުން ވަޒީފާ ހަމަޖެއްސުމުގެ ކަންކަމުގައި ފައްޔާޒަށް "ކޯލެއް ޖަހާލުމުން" އެކަންކަން ހަމަޖެހިގެންދާ ކަމަށް މީހުން ބުނެއެވެ.\nނަން ހާމަކުރަން ބޭނުންނުވާ ސަރުކާރުގެ އިސް ބޭފުޅަކު "ވަގުތު" އަށް ވިދާޅުވީ ރައީސް ޞާލިހް ވަނީ މެންބަރު ފައްޔާޒަށް ވަރަށް ގިނަ އޮތޯރިޓީތަކެއް ދެއްވާފައެވެ. "އެނގިވަޑައިގަންނަވާނެ މިނިސްޓަރު ފައްޔާޒު އަކީ ޤާނޫނީ ވަކީލެއް. އިޤުތިޞާދީ ދާއިރާ އިން މަތީތައުލީމް ހާސިލްކޮށްފައި ނެތް ނަމަވެސް ފުރަތަމަ ފައްޔާޒު މިނިސްޓަރު އިކޮނަމިކް މިނިސްޓަރު ކަމަށް އައްޔަން ކުރެއްވުމުން ވެސް އެނގިއްޖެ ރައީސް ވަރަށް ބޮޑަށް ފައްޔާޒަށް އިތުބާރު ކުރައްވާކަން. ރައީސް މާގިނަ ކަންކަމަށް ގޮތް ފާޑުކިޔައިގެންނެއް ނޫން ސަރުކާރު ހިންގަމުން މިގެންދަނީކީ. ރައީސް ނިންމަވަން ޖެހޭ ބޮޑެތި ބައެއް ނިންމުންތައް ސީދާ ފައްޔާޒު ނިންމަވާހެން ވެސް ބައެއް ފަހަރު ހީވޭ." އޭނާ ވިދާޅުވިއެވެ.\nރައީސް ނަޝީދު ދައްކަވަނީ ސިޔާސީ ވާހަކައެއް؟\nފައްޔާޒު މަގާމުން ދުރުކުރުމުގެ ވާހަކަ ރައީސް ނަޝީދު ކިތަންމެ ގިނައިން ދެއްކެވި ނަމަވެސް ހަޤީޤަތުގައި އެއީ "ސިޔާސީ ވާހަކައެއް" ކަމަށް ގަބޫލުކުރާ މީހުން ވެސް އެބަތިއްބެވެ. ފައްޔާޒާއި ރައީސް ނަޝީދުގެ ޚިޔާލު ތަފާތުވުންތައް އުފެދުނީ އިއްޔެއަކު ނޫނެވެ. އެމްޑީޕީގެ ރައީސް ކަމުން ފައްޔާޒުގެ ބޭބެ އިބްރާހިމް އިސްމާއިލް (އިބުރާ) ދުރުކުރި ހިސާބުން ސިޔާސީ ވާދަވެރިކަން އުފެދި، ސިޔާސީ ކަންކަމުގައި އެބޭފުޅުންގެ ވިސްނުން އެއްގޮތެއް ނުވެއެވެ.\nއެހެންކަމުން މިއަދު ރައީސް ނަޝީދު ދައްކަވާ ވާހަކަފުޅުގެ ފަހަތުގައި އޮތް އަސްލު ސަބަބަކީ ކޮރަޕްޝަންގެ ތުހުމަތެއް ނޫންކަމާއި އެއީ ސިޔާސީ ވާދަވެރިކަމުގެ ތެރެއިން ދައްކަވާ ވާހަކަފުޅެއް ކަމަށް ބުނުމުގެ ފުރުސަތު ވެސް އެބައޮތެވެ. އަދި ފައްޔާޒު މަގާމުން ދުރުކުރުމުގެ އަސްލު ބޭނުމަކީ ރައީސް ޞާލިހްގެ ވެރިކަން ބަލިކަށި ކޮށްލުން ކަމަށްވުމަކީ ވެސް ގާތްކަމެއް ކަމަށް ބައެއް ފަރާތްތަކުން ދެކެއެވެ.\nރައްޔިތުން މަޖިލީހުގެ އެމްޑީޕީ މެންބަރަކު "ވަގުތު" އަށް ވިދާޅުވީ "ރައީސް ނަޝީދާއި ދެކޮޅު ވިސްނުމުގެ އެއްވެސް ބޭފުޅަކު އެމްޑީޕީގެ އެތެރެއިން ހެދި ބޮޑުވަމުން އަންނަ މަންޒަރު ބަލަން އެމަނިކުފާނު ބޭނުންފުޅެއް ނުވާނެ" ކަމަށެވެ. "މިހާތަނަށް ފެނުނު މަންޒަރު ބަލާލުމުން ވެސް އެނގޭނެ ރައީސް ނަޝީދަށް ވުރެ މައްޗަށް އެމްޑީޕީގެ ތެރެއިން އެއްވެސް ބޭފުޅަކަށް ނޭރޭނެ ކަން. ރައީސް ޞާލިހް ވެސް މިނިސްޓަރު ފަޔާ ވެސް ހުންނަވަން ޖެހޭނީ ރައީސް ނަޝީދަށް ވުރެ ދަށުގައި. އެއަށްވުރެ އުހަށް ހެދެން ފަށައިފިނަމަ ބުރިކޮށްލާނެ." އޭނާ ވިދާޅުވިއެވެ.\nރައީސް ނަޝީދަކީ އެންމެ އިރުކޮޅަކު ވެސް ސިޔާސީ މަސައްކަތުން ދުރުގައި ހުންނަވަން ބޭނުންފުޅުވާ ބޭފުޅެއް ނޫނެވެ. އަބަދުވެސް ކޮންމެވެސް ސިޔާސީ ވާހަކަފުޅެއް ދެއްކުވުން އެއީ އެމަނިކުފާނުގެ އާދަފުޅެވެ. 2008 ވަނަ އަހަރު ވެރިކަމަށް ވަޑައިގެން ވެސް ކުރެއްވީ އެކަމެވެ. ރޭޑިއޯ ހިޠާބު ދެއްވައިގެން ވެސް އަބަދުވެސް ބޮޑު ސިޔާސީ ބަހުސެއް ފައްޓަވާ ގައުމު ހަލަބޮލި ކޮށްލައްވައެވެ. މިއަދު މިނިސްޓަރު ފައްޔާޒުގެ ވާހަކަފުޅު ދޭތެރެ ދޭތެރެއިން ދައްކަވައިގެން ވެސް ރައީސް ނަޝީދު ކުރައްވާ ކަމަކީ ސިޔާސީ މަސްރަހު ހަމަޖެހިލައިގެން އޮތުމުގެ ފުރުސަތު ނުދެއްވުމެވެ.\nނަމަވެސް މިއަދު ކުރިމަތީގައި އޮތް މައްސަލަ ވަރަށް ތަފާތެވެ. ފައްޔާޒު މަގާމުން ދުރުކުރުމުގައި ރައީސް ނަޝީދަށް ދެން ކާމިޔާބެއް ނުހޯދިއްޖެނަމަ އެމަނިކުފާނު ވަރަށް ރީތި ބައްޔަކުން އެމްޑީޕީގެ އެތެރެއިން ބަލިވެގެން ދިޔައީކަން ދެން ޖެހޭނީ ގަބޫލު ކުރާށެވެ. ފައްޔާޒު މަގާމުން ދުރުކުރުމުގެ ވޯޓަކީ ހަޤީޤަތުގައި ރައީސް ނަޝީދުގެ ސިޔާސީ މުސްތަގުބަލާއި މެދު ގޮތެއް ނިންމުމުގެ ވޯޓެވެ.\nސެޕްޓެމްބަރު 23, 2020 08:58\nއައްޗީ ބުއްޅަބޭގެ ދުވަސްދިޔައީ އެގޮތް ރަނގަޅީވެސް\nސެޕްޓެމްބަރު 23, 2020 09:05\nކޮންމެ ކަމަކަމްވެސް ނިމުމެއްވޭ އިރާދަ ކުރެއްވިއަޔާ ތިޔަ ނުބާ ނުލަފާ ނަސީދުގެވެސް ނިމުން އޮތީ ވަރަން ކާރީގަ ތާއަބަދު ނުލަފާކަމެއްވެސް ނުދެއްކޭނެ\nސެޕްޓެމްބަރު 23, 2020 09:16\nކަރަންޓީނުގައި ބަހައްޓައިގެން ނަމަވެސް ޗޯބެ ސައިޒު ކުރަން އެބަ ޖެހޭ....\nއަކުރަމް ކަމާލުއްދީން ކުރިކަމެކޭ ...މައުމޫނު ކުރިކަމެކޭ ކިޔާ ފަ އަންނި އަނގަ ގަޅާނެ...\nސެޕްޓެމްބަރު 23, 2020 09:18\nބޯގަންވިލާ ފައްޔާޒް އިސްމާޢީލްގެމައްޗަށް ކެނެރީގޭ މުހައްމަދުނަޝީދު ޢަބުދުއްސައްތާރަށް ކުރިނުލިބި ބަލިވުމަކީ ކުންޏާ ރަނާ ވަކިކުރަން ދަންނަ ބަޔަކަށް ފިލާވަޅެކެވެ. ބަޔަކު އިރެއްގަ އެއީ ރަނޭ ހީކުރިޔަސް މިހާރު އެއީ ދަގުއިކަން މިކަމުންވެސް އެގެންވާނެއެވެ.\nސެޕްޓެމްބަރު 23, 2020 09:28\nބަލިވީ ބަލިވި ކަމަކަންތަ؟ ރޫހާނީ ލީޑަރުގެ ރޫހާނީކަން އިސާހިތަކު ނިމިދާނެ އިންޝަﷲ\nސެޕްޓެމްބަރު 23, 2020 09:30\nނަޝިދުވެސް ބަލިވޭތަ އެކަމު ހާދަހާ އަވަހަކަން މި ސޮރު މި ބަލިވީ\nސެޕްޓެމްބަރު 23, 2020 09:55\nކެނެރީގެ ނަޝީދު ބަލިވީއޭ ދެން ތަމެން މަޖްލީހުގެ ރައީސް ކަމުން އިސްތިއުފާ ދޭންވީއޭ ކެނެރީގެ ނަޝީދު އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nސެޕްޓެމްބަރު 23, 2020 10:07\nސެޕްޓެމްބަރު 23, 2020 10:55\nސެޕްޓެމްބަރު 23, 2020 10:18\nޢެ އީ ބަލިވުމެ އް ނޫން އެޔަށް ކިޔަނީ އެންމެ ޔަހޫދީ ސްޓަ އިލް ދެބޯގެރި ދު އްވުން. މިސާލަކީ ހިޔަޅު ރާމާމަކުނާށް ކޭކު ބަޙާދިން ގޮތް. ބަހާނިމުން އިރު މަކުނަށް ނެ އް އެއއ އްވެސް އެއ އްޗެ އް. ޥެރިކަން ނިމޭ ރު ދިވެހި ބަ އުތުލް މާލު އޮތް ތަންވެސް އިގޭ ބޭފުޅަކު ހުންނާނެތޯ\nސެޕްޓެމްބަރު 23, 2020 10:21\nމި ހަބަރު ގެނައީތީވެސް ނަޝީދުގެ ނުބައިކަން ދައްކާލާނެ ދެން 🤣\nސެޕްޓެމްބަރު 23, 2020 10:59\nއެސޮރައް ވާނެ ހަޔެތި އެވީ\nސެޕްޓެމްބަރު 23, 2020 11:02\nފައްޔާޒަކީ ބްރޯ އެއް ކަން ނުދަނަ ސިޔާސީ މީހަކު މިހާރު ނޫޅޭނެ ... މިބުނަނީ ހަގީގީ ވާހަކައެއް މިއަހަރު ޖެނުއަރީގައި ފައްޔާޒު މެލޭސިޔާއަށް ގޮސް އެގައުމުގެ ކުންފުންޏެއްގެ ވެރިންނާ ކޮފީ މޭޒުން ބައްދަލު ކުރި އެކަމަކީ މިގައުމުގައި ރިސޯޓެއް ހަދަން ޕްރޮޕޯސަލް ހުށަހަލާ އެވޯޑިން ލެޓަރ ލެބުމުގެ މަރުހަލާގައި އޮތް ކުންފުންޏެއް އެކަމު ފައްޔާޒު އެދުނީ3މިލިއަން ޑޮލަރ ދިނުމަށް އެކަމު އެންމެ ފަހުން އެފައިސާ ނުދޭން ނިންމާ އަދި އެކުންފުނިން ރާއްޖޭގައި ދުވަހަކުވެސް އިންވެސްޓް ނުކުރަން ނިންމީ މިހިރީ މިގައުމަށް ފައްޔާޒު މެން ދޭ ގެއްލުން ތިޔަ އަންނި އަކީވެސް ހަމަ މިގައުމުން ބޭރު ކުރަންޖެހޭ މީހެއް.. ފައްޔާޒާ ފައިސާ ހޯދަނީ 2023 ގެ ރިއަސީ ކެންޕޭނަށް އިބޫ ބުނެގެން އަދި މަޖިލިސް މެންބަރުންކޮޅު ހިފަހައްޓަން.... އަލީ ވަހީދު ވެސް ވަކި ކުރީ ފައިސާގެ މައްސަލައެއްގައި ފައްޔާޒަށް ނުލިބި އަލީ ވަހީދު ރިސްވަތު ނަގާތީ އެއީ ވެސް މިލިއަން ޑޮލަރ ގެ ޑީލެއް.. މިހާރު ވެސް ރިސޯޓް ހަދަން ރައްތައް ދެނީ ރައީސް އޮފީހުން އެންގި ގޮތަކަށް\nސެޕްޓެމްބަރު 23, 2020 14:49\nޜީނދޫ ޕާޓީގަ މުޅިން ވެސް ދަށުން ދަމާ ބުރޯމެން\nސެޕްޓެމްބަރު 23, 2020 11:15\nމީނާ ފެއިލްވާތަން ފެނުމަކީ ހިތްހަމަ ޖެހުމެއް!\nސެޕްޓެމްބަރު 23, 2020 12:51\nއިންޑިއާއިން ލައިން އޮފް ކްރެޑިޓް އެއް ނެގުން އެއީ ވަރަށް ބޮޑަށް ރާއްޖޭގެ އިގްތިސާދަށް ގެއްލުން ވާނެ ކަމެއް ބަދަލުގައި ސަރުކާރުން އެފައިސާ އިންޑިއާ އިން ރާއްޖޭގެ ބީއެމްއެލް އަށް ލޯނެއްގެ ގޮތުގައި 10 އަހަރު ދުވަސް ފަހުން ދައްކާ ގޮތަށް 1 ޕަރސެންޓް އިންޓަރެސްޓް ރޭޓް ގައި ދިން ނަމަ ރަނގަޅުވީސްއޭ މިހާރު ކްރެޑިޓް ލައިންގެ ދަށުން ލޯންގެ ޕްރިންސިޕަލް އެމައުންޓަށް %3 އިންޓަރެސްޓް ދެން އެޑްމިން ޗާރޖަށް %3 އިންޓަރެސްޓް ޖުމްލަ %6 އިންޓަރެސްޓްގައި ތިޔާ ކަން ކުރަނީ ބަލާފައިތޭ ރައީސް އިބޫ ނޫން ނުބަލާ ދޯ މަދުވެގެން ތިން ގައުމަކުން ކްރެޑިޓް ލައިން އެއް ހޯދަން ހުޅުވާލާ އެތަނުން އެންމެ ރަނގަޅު ޓާރމްސް އެއް ދޭ ތަނަކުން ތިޔާ ކްރެޑިޓް ލައިންގެ ދަށުން 800 މިލިއަން ޑޮލަރު ނެގިނަމަ ގައުމަށް ފައިދާ ކުރީސްއޭ މިހާރު ތިޔާ ދާ ގޮތުން ރާއްޖެ އަށް ވާނީ ގެއްލުމުގެ މައްޗަށް ގެއްލުމޭ...\nސެޕްޓެމްބަރު 23, 2020 12:53\nފައްޔާޒު ގެ ކަރަޕްޝަން ވަރަށް ގިނަ މީހުންނަށް އެނގޭ\nއިންވެސްޓް ކުރަން އުޅުނު މެލޭސިޔާ ބަޔަކު.... ޢަތުން\nތިންމިލިއަން ޑޮލަރު ހޯދަން އުޅުނު....އަންނިއަކީވެސް ރަނގަޅު މީހއެއް ނޫން...އަލީ ވަހީދު ބޭރުކޮށްލީ\nފައްޔާޒަށް ބައިނާޅާތީ.... ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nސެޕްޓެމްބަރު 23, 2020 12:58\nރައީސް އިބޫގެ ސަރުކާރުން އިންޑިއާ އިން 800 މިލިއަން ޑޮލަރުގެ ކްރެޑިޓް ލައިނެއް ނަގައިގެން ތިޔާ އުޅެނީ އެއީ އެލޯން އަނބުރާ ދައްކަން ޖެހެނީ ކޮން ދުވަހަކު ތޭ އަދި އޭގެ ޕްރިންސިޕަލް އިންޓަރެސްޓް ރޭޓް އާއި އަދި އެޑްމިން ޗާރޖް އާއި އަދި މިސެލޭނިއަސް ޗާރޖް ތައް އެއްކޮށްލުމުން އެއީ ކިހާ އަދަދެެއްގެ އިންޓަރެސްޓެއްތޭ މަމެން ބަލަން ބޭނުންވެއޭ ކޮންމެ 1000 ޑޮލަރަކުން5ޑޮލަރު ކަނޑާ އެސްބީއައި އިން އެއީ ޑިސްބާރސްމެންޓް ޗާރޖްގެ ގޮތުގައި އެއީ އިންޓަރެސްޓާއި އަދި އެހެނިހެން ޗާރޖް ނުހިމަނައޭ...\nސެޕްޓެމްބަރު 23, 2020 14:00\nއިންޑިއާ އިން ކްރެޑިޓް ލައިން އެއްގެ ދަށުން 800 މިލިއަން ޑޮލަރު މިސަރުކާރުން ނަގާއިރު އެ 800 މިލިއަން ޑޮލަރުން އައްޑޫ ގަމާއި އަދި ހަނިމާދޫ އެއާރޕޯރޓް ހެދުމާއި އަދި ރާއްޖެތެރޭ ރަށްރަށުގައި ބޯފެނާއި ނަރުދަމާގެ ޚިދްމަތް ދިނުމަށް އެ ފައިސާ އޭގެ ތެރެއަށް ވެއްދުން އެއީ ތިޔާ ލޯން ނައިގެން މިކަން ކަމަށް ކުރާ ޚަރަދުގެ ފައިސާ އަނބުރާ ލިބޭނެ ޕްރޮޖެކްޓްސް ތަކެއް ނޫނޭ ތިޔާ ފައިސާ އިން މާލެ ސަރަހައްދުގެ ފަޅު ތައް ހިއްކިނަމަ ތިއަަށް ވުރެން ރަނގަޅުވީސްއޭ އެއިރުން ތިއަށް ވުރެން ރަނގަޅު ވާނެއޭ...\nސެޕްޓެމްބަރު 23, 2020 18:40\nނަޝީދަކީ ނާކާމިޔާ ބު މީހެއް. ލި ބޭ ކުރިއެރުމެއް ލި ބެނީ ރައްޔިތުންނަށް އޮޅުވާލައިގެން.\nސެޕްޓެމްބަރު 23, 2020 19:35\nއިންޑިއާގައި އެބައޮތްތޭ އެއާރބަސް އޭ 380 ޖެއްސޭވަރުގެ ރަންވޭ އެއް ނެތް ދޯ އެކަމަކު ރާއްޖޭގައި އެބައޮތް ދޯ ދެން ލަންކާ ގައި އެބައޮތްތޭ ނެތް ދޯ ރާއްޖޭގައި އެބައޮތްދޯ ބޮއިންގް 777 ގެ މަތިންދާ ބޯޓް ޖެއްސޭވަރުގެ ރަންވޭ އެއް ހަނިމާދޫ ގައި ހަދާނަމަ އެއީ ޗިޕްސް އިންޑިއާ މިޒަމާނަށް ބަލާއިރު ދެން ހަނިމާދޫ އެއާރޕޯރޓް އުތުރުގެ އިގްތިސާދީ އިންޖީނުގެ އަކަށް ވާނެ ގޮތެއް އިންޑިއާ ބުނެދެގަ މަމެންނަށް ސްޓިލް ލޯންގް ވޭޓުގޯ ދޯ އިގްތިސާދީ ހަބަކަށްވާނީ މެންޓަލީ އެތަނެއްގެ ބަޔަކު މެންޓަލީ ތަރައްގީ ވެގެންނޭ އިނގޭތޭ...\nސެޕްޓެމްބަރު 23, 2020 22:52\nރައްޔިތުންނަށް ނަސީދު ދަސްވެއްޖެ.ކިޔެވީ ދަތުރުކުރަން ށމީހުންކިޔަވާ މެރިޓައި މް ހަވަާލުވީ ދެޅިޔަނުން މައިޓް ކުންފުނީގަ ތިބެފަ މަހުޖަނުވީ ކުންފުންޏާވަޑާންގެ ހީންގަން ވީބަގުރޫޓް. ފައްޔާޒު ވީ އެކޮނޮމިސްޓަކަށް .ނަސީދަކީ ފައްޔާޒް ހިގާގާމަގުން ހިގޭ ފެންވަރު ހުރި މީހެއް ނޫން. ނަސީދު އޮޅުވާލާ މަކަރުން ދޮން މީހުން ބުނާހާ ކަ މެއް ކުރީ މީހުނަށް ނަސީދު ދަސްވެްއްޖެ\nސެޕްޓެމްބަރު 23, 2020 22:54\nރައްޔިތުންނަށް ދަސްވެއްޖެ.ކިޔެވީ ދަތުރުކުރަން ށމީހުންކިޔަވާ މެރިޓައި މް ހަވަާލުވީ ދެޅިޔަނުން މައިޓް ކުންފުނީގަ ތިބެފަ މަހުޖަނުވީ ކުންފުންޏާވަޑާންގެ ހީންގަން ވީބަގުރޫޓް. ފައްޔާޒު ވީ އެކޮނޮމިސްޓަކަށް .ނަސީދަކީ ފައްޔާޒް ހިގާގާމަގުން ހިގޭ ފެންވަރު ހުރި މީހެއް ނޫން. އޮޅުވާލާ މަކަރުން ދޮން މީހުން ބުނާހާ ކަ މެއް ކުރީ މީހުނަށް ނަސީދު ދަސްވެްއްޖެ\nސެޕްޓެމްބަރު 24, 2020 06:43\nކެނެރީ ވައިރަސް ފެނުމުން... ހިތަށް އަންނަނީ އެންމެ ވާހަކައެއް.... އެއީ ހަމަ ލާދީނީ ނަޖިސް އެއްޗެއް\nސެޕްޓެމްބަރު 26, 2020 13:46\nފައްޔާޒު ކަންކަން ހިންގޭތީ ޖ ވީ ! ފައްޔާޒްއަކީ ހިންގުންތެރި ވެރިއެއް .\nނަސީދު އަކައް ވަޒީރެއް އެހެންމީހެއް ނޭންގެ . މީހަކު މަރުވިއްޔޭވެސް އިހައްދުހުކު ކި . . އެހާވަރަކައްދެން ކަންކަން އޮޅުންފިލާނީ . ރައޔިތުން ތިބީ ހޭލާ .\nސެޕްޓެމްބަރު 26, 2020 21:57\nއަދިވެސް މިގައުމުގަފެންނައްތިބި ސިޔާސީލީޑަރުންގެ ތެރެއިން ނަންބަރ 1 ރައީސްނަސީދު މިހަގީގައްގަބޫލްކުރަންޖެހޭ. ރަތްޔިތުންމަޖްލިސް އެހެރަހިންގާލާ ސަޅިގޮތެއްދޯ. ގަދަލީޑަރެއް ކިތައްމެވަރަކައް ހަވާސާއިންބޭރުކުރަން އުޅުނަސް އަދިހީނުވޭ ތިކަންވާނެހެން.\nސެޕްޓެމްބަރު 27, 2020 14:11\nހުސް ގޭމް. އިންޑިޔާއަށް ގައުމު ވިއް ކާ ލުމަށް ކުރާ ކަން ކަން ފޮރުވުމަށް ކުޅޭ ގޭމެއް. އިރެއްގައި މިނި ކޮއެ އިންޑިޔާއަށް ވިއް ކާލި ގޮތައް ބޮޑު ތިލަދުންމަތި ވިއް ކާލަނީ. މި ކަމުގައި އަންނި ފައްޔާޒު އިބޫ ޝާހިދު އެއްވަރަށް ބައިވެރިވޭ.


އިޤްތިޞާދީ ޚާއްޞަ ސަރަޚައްދުތަކުން ދިވެހިރާއްޖޭގެ ތަރައްޤީ ޔާގީންކުރެވިދާނެހެއްޔެވެ؟ — Ihavandhoo.com\nއިޤްތިޞާދީ ޚާއްޞަ ސަރަޚައްދުތަކުން ދިވެހިރާއްޖޭގެ ތަރައްޤީ ޔާގީންކުރެވިދާނެހެއްޔެވެ؟\n31 އޮގަސްޓު 20140މުޙައްމަދު ފިރާޟް\nއިޤްތިޞާދީ ޚާއްޞަ ސަރަޚައްދުތަކަކީ ، ޤައުމުގެ އެތޭރޭގެޞަރަޚައްދު ތަކުގައި ބޭރުގެ އިންވެސްޓުމަންޓް ތަކަށާއި ވިޔަފާރިތައް ގެނައުމަށާއި އެފަރާތްތައް ޝައުޤުވެރިކުރުމަށް، އިޤްތިޞާދީ ސިޔާސަތުތަކާއި އެކު ބަދަހި ކުރެވޭ މިނިވަން ވިޔަފާރީގެ ސިޔާސަތުތައް އެކުލެވޭ ގޮތަށް ޙާއްޞަކުރެވޭ ސަރަޚައްދުތަކެކެވެ.\nއިޤްތިޞާދީ ޚާއްޞަ ސަރަޚައްދުތަކުން ދުނިޔޭގެ ތަރައްޤީވަމުން އަންނަ ޤައުމުތަކުގެ އިޤްތިޞާދުތައް ހަރުދަނާކުރަންފެށިފަހުން މިއަދާ ހަމައަށް ރަންޔޫބިލް – ބަރާބަރު 50 އަހަރު – ވެފައިވާ އިރު، ދިވެހިރާއްޖޭ އިޤްތިޞާދުގެ ތަނބުތައް ބިނާ ކުރުމަށް އިޤްތިޞާދީ ޚާއްޞަ ސަރަޚައްދުތަކުގެ ބޭނުން މިއަދުގެ ސަރުކާރުން ކުރާނެކަން މިއަދު މިވަނީ ޔަޤީންވެފައެވެ. އަދި ފުރާފުރިހަމަވެފައިވާ ޤާނޫނެއްގެ ތެރެއިން މިކަން ހާޞިލްކުރެވޭނެ އިންތިޒާމު މިވަނީ މި ދައުރުގެ ރައްޔިތުންގެ މަޖިލީހުން ހަމަޖައްސައިދީފައެވެ.\nއިޤްތިޞާދީ ޚާއްޞަ ސަރަޚައްދުތަކުގެ ސިޔާސަތު ދުނިޔޭގެ އިޤްތިޞާދުގައި އެންމެ ގަދަޔަށް ވަކިހިއްޕާލީ 1990 ގެ އަހަރުތަކުގައެވެ. ބައިނަލްއަޤަވާމީމަސައްކަތްތެރިންނާއި ބެހޭ ޖަމިއްޔާގެ ތަފާސްހިސާބުތައް ދައްކާގޮތުގައި 1986 ގައި، ޖުމުލަ 176 އިޤްތިޞާދީ ޚާއްޞަ ސަރަޚައްދުތައް، 47 ގައުމެއްގައި ޤާއިމު ކުރެވިފައިވެއެވެ. އަދި މިއަދަދު 2008 ވަނަ އަހަރުވަނީ 3500 އިޤްތިޞާދީ ޚާއްޞަ ސަރަޚައްދުތަކަށް އިތުރުވެ، 135 ގައުމެއްގެ އިޤްތިޞާދު ފުޅާކުރުމަށް ބޭނުންކޮށްފައެވެ. 2008 ގެ ވޯލްޑު ބޭންކުގެ ރިޕޯޓުތައް ދައްކާ ގޮތުން މި ޒޯނުތަކުން ސީދާގޮތެއްގައި 68 މިލިއަން ވަޒީފާގެ ފުރުޞަތުތައް އުފައްދައި، 500 ބިލިއަން ޑޮލަރުގެ ވިޔަފާރި އުފައްދާފައިވެއެވެ.\nވުމާއެކު، މި ރާއްޖޭގެ އިޤްތިޞާދު މުޅިދުނިޔެއަށް ހުޅުވާލައި، މި ރާއްޖެއަށް ލިބިފައިވާ ޤުދުރަތީ ރީތިކަމާއި ވަޞީލަތްތައް ހެޔޮގޮތުގައި ބޭނުންކުރުމަށް އިޤްތިޞާދީ ޚާއްޞަ ސަރަޚައްދުތަކުގެ ބޭނުން ހިފިދާނެއެވެ.\n2010 ވަނަ އަހަރު، ޗައިނާގައި ޤާއިމު ކުރެވިފައިވާ އިޤްތިޞާދީ ޚާއްޞަ ސަރަޚައްދުތަކުން ލިބޭ ފައިދާތައް ވަޒަންކުރުމަށް ކުރެވުނު ދިރާސާއިންވަނީ އަންނަނިވި ކަންތައް ފާހަގަކުރެވިފައެވެ.\nބޭރުގެ އިންވެސްޓުމަންޓުސްތަކުން ބޮލަކަށްޖެހޭ އާމުދަނީ 58 އިންސައްތަ އިތުރުވުން– މައިގަޑު ގޮތެއްގައި މުދައު އެކްސްޕޯޓު ކުރުމުގެ ވިޔަފާރީގެ ނިޞްބަތް އިތުރުވުން.\nއަމިއްލަ އިންވެސްޓުމަންޓުތައް ދަށަށް ނުދިއުން.\nފެކްޓަރީ އުފެއްދުންތެރިކަން 0.6 އިންސައްތައިގެ ކުރިއެރުމެއް ހޯދުން.\nއައު ޓެކުނޮލޮޖީގެ އީޖާދުތައް އެ ގައުމަށް ލިބުން.\nއިޤްތިޞާދީ ޚާއްޞަ ސަރަޚައްދުތައް މައިގަނޑުގޮތުގެއްގައި ހިގަމުންއަންނަނީ ތިން އަސާސެއްގެ މައްޗަށް ބިނާކޮށެވެ. ފުރަތަމަ ކަމަކަށް، ޑިއުޓީއާއި އަދި އެކްސްޗޭންޖު ކޮންޓޮރޯލްސް ތައް ނެތި އިންވެސްޓުކުރާފަރާތްތަކަށް އިމްޕޯޓުކުރުމާއި އެކްސްޕޯޓުކުރުމުގެ ފުރުޞަތުތައް ލިބެއެވެ. ދެވަނަ ކަމަކަށް، އިޤްތިޞާދީ ޚާއްޞަ ސަރަޚައްދުތައް ހިންގުމަށް ސަރުކާރުން ދިގުމުއްދަތައް ލައިސަންސް ދޫކުރަންޖެހެއެވެ. އަދި އިންލޭންޑު ރެވެނިއުގެ ގޮތުގައި ނެގޭ ތަފާތު ޓެކްސްތަކުން މިޞަރަޙައްދުތަކުން ކުރާ ވިޔަފާރި މިންޖުކުރެވެއެވެ. އަދި މިޒޯނުތައް މީހުންދިރިއުޅޭ ޞަރަހައްދުތަކާއި ވަކިކުރުމަށް ފެންސުތައް ޖަހައި ވަރުގަދަ ކަސްޓަމްސް ކޮންޓޮރޯލްސް ތަކާއި އެކު ވަކިކުރެވެއެވެ. އަދި މިތަނުގެ އުފެއްދުންތައް ހާއްޞަކުރަންޖެހެނީ އެކްސްޕޯޓް މާކެޓުތަކަށެވެ.\nދުނިޔޭގެ ގިނަ ޤައުމުތަކަށް މި އިޤްތިޞާދީ މޮޑެލްވަނީ ކާމިޔާބު މޮޑެލްއަކަށް ވެފައެވެ. އިޤްތިޞާދީ ޒޯނުތަކުން އެންމެ ބޮޑު ކުރިއެރުމެއް ހޯދި އެއްޤައުމަކީ ޑޮމެނިކަން ރިޕަބުލިކް އެވެ. 100000 (އެއްލައްކަ) ވަޒީފާގެ އިތުރު ފުރުޞަތުތައް އުފެއްދުންތެރިކަމުގެ ސިނާއަތުގައި އުފައްދައި، އެ ގައުމުގެ އިޤްތިޞާދު ދަނޑުވެރިކަމަށް ބަރޯސާވެފައި އޮތް އޮތުން ނިމުމަކަށް ގެނުވިއެވެ. ހަމަ މިފަދަ ކުރިއެރުންތައް ހޯދި އިތުރު ޤައުމުތަކުގެ ތެރޭގައި މޮރޮޝިއަސް، ކޮރިއާ، ތައިވާން، ހޮންޑުރަސް އަދި މަޑަގަސްކަރަ ހިމެނެއެވެ. ބަންގާޅު ވަނީވެސް މި ޒޯނުތައް ކާނިޔާބު ޒޯނުތަކަކަށް ހަދައި އިޤްތިޞާދު ދުވެލި ހަލުއި ކޮށްފައެވެ.\nނަމަވެސް، އެފްރިކާގައި ޤާއިމުކުރެވުނު މިފަދަ އިޤްތިޞާދީ ޚާއްޞަ ސަރަޚައްދުތައް ފެއިލްވެ، ވެފައިވަނީ އެ ޤައުމުގެ ތާރީހުގެ މާޟީގެ ޞަފުހާ އަކަށެވެ. އަދި އެ ޤައުމަށްވަނި އެތަކެއް ފިޅާވަލުތަކެއް ވިސްނާލުމަށް ދޫކޮށްފައެވެ. މިގޮތުންބަލާއިރު އަންނަނިވި ކަންތައް ފާހަގަ ކޮށްލެވެއެވެ.\nސިޔާސީ އެއްބާރުލުމާއި ސިޔާސީ މަޤްޞަދުތައް ޒޯނު ތަރައްޤީކުރުމުގައި ވަކި ކުރަންޖެހޭކަން.\nއަމިއްލަ އިޤްތިޞާދުގެ ފުދުއްތެރިކަމާއި ބާރުވެރިކަން މިޒޯނުތަކަށް ވުރެން ކުޑަވެގެން ނުވާނެކަން.\nއަދި ފުރިހަމަ ޤާނޫނީ އިހްތިޞާސްއެއްގެ ތެރޭގައި އަބަދުވެސް ޒޯނުގެ ހަރަކާތްތައް ބައްޓަންކުރުމުގެ މުހިއްމުކަން.\nއެހެންކަމުން، އިޤްތިޞާދީ ޚާއްޞަ ސަރަޚައްދުތަކުން ދިވެހިރާއްޖޭގެ ތަރައްޤީ ޔާގީންކުރެވިދާނެހެއްޔެވެ؟\nއިޤްތިޞާދީ ޚާއްޞަ ސަރަޚައްދުތަކުން ރާއްޖެތަރައްޤީ ކުރުމަށް ވިސްނާއިރު، މިކަމަށް ހުރި ގޮށްޖެހުންތައްވެސް އެހާމެ ގިނަގުނައެވެ.\nއިންވެސްޓަރުން، ދިވެހިރާއްޖޭގެ އިންސާނީ ވަޞީލަތުގެ ނާޖާއިޖު ފައިދާ ދަށް މުސާރަތަކާއެކު ނަގާނެކަމުގެ ބިރު އެބަ އޮތެވެ. ރާއްޖޭގެ ނާޒުކު ތިމާވެއްޓަށް ގެއްލުން ލިބިދާނެފަދަ އެތަކެއް ޢަމަލުތަކެއް އެފަރާތުން ވިޔަފާރީގެ ވިސްނުން ކުރިއަށް ނެރެ ކޮށްފާނެކަމުގެ ބިރު އެބަ އޮތެވެ. އަދި އިސްލާމުދީނާ ފުށުއަރާ އެތައް ކަމެއް ކުރުމުގެ ފުރުޞަތު މިނިވަންކަމާއެކު މަގުފަހިވެގެން ދެއެވެ. އަމިއްލަ އުފެއްދުންތެރިންނަށާއި މާކެޓަށް ގޮށްޖެހުން ކުރިމަތިކުރުވާނީ، ބިޔަ އިންވެސްޓަރުންނާއި އަމިއްލަ ވިޔަފާރިތަކަށް ވާދަކުރުމަށް ދަތި އުދަގޫވާނެތީއެވެ. ޓެކްސްތަކާއި ކަސްޓަމްސް ޑިއުޓީއަށް އެބައިމީހުން މަރަކުހަދާނެއެވެ. ނަމަވެސް، މި ދެންނެވުނު ހުރިހާ ކަމަކީވެސް، ޤާވާއިދުތަކާއި ޤާނޫނުތަކުން ހަމަ މަގަށް އެޅުވޭނެ ކަންތައްތަކެއް ކަމުގައި ދެކެމެވެ.\nއިޤްތިޞާދީ ޚާއްޞަ ސަރަޚައްދުތަކުން ދިވެހިރާއްޖޭގެ ތަރައްޤީ ޔާގީންކުރެވިދާނެކަމަށްބުނާ ފަރާތްތަކުން ފާހަގަކުރާ ޕޮއިންޓުތައް ވަރަށްވެސް ގިނައެވެ. ދިގުމުއްދަތުގައި އިޤްތިޞާދުގެ ތަނބުތައް ހަރުދަނާވެ، އިޤްތިޞާދީ ފުދުންތެރިކަމާއި އުފެއްދުންތެރިކަން ކުރިއަރައިގެންދާނެއެވެ. މަގުތަކާއި، ބަނދަރުތަކާއި، ދަތުރުފަތުރުގެ ވަޞީލަތްތައް ތަރައްޤީވުމަށް ފުރުޞަތު ބޮޑުވެއެވެ. އެހެނީ، ބިޔަ އިންވަސްޓުމަންޓުތަކަށް ޤައުމުގެ އެތެރޭގެ އިންފްރާސްޓުރަކްޗާ ގެ މުހިއްމުކަން ބޮޑުވުމެވެ. ތަނަވަސްވާ ވަޒީފާގެ ފުރުޞަތުތަކުން އާންމު ރައްޔިތުންނަށް ސީދާ މާލީ މަންފާ ލިބިދޭނެއެވެ. އަދި ދުނިޔޭގެ އެކި ކަންކޮޅުތަކުގައި ފައްކާވެފައިވާ ޓެކްނޮލޮޖީތައް ގެނައުމަށް މަގުފަހިކުރުވައެވެ. މީގެއިތުރުންވެސް، ހުނަރުވެރި އިންސާނީ ވަޞީލަތްތަކުން ދިވެހީންނަށް އެތައް ވަޒީފާގެ ހުނަރަކާއި ގޮތްތައް ދަސްވެގެންދާނެކަން ކަށަވަރެވެ. އިޤްތިޞާދީ ޚާއްޞަ ސަރަޚައްދުތަކުގެ ހަޤީޤީ މަންފާވެރިންނަށް ވާނީ ކުރިމަގުގެ ޖީލުތަކެވެ. ސަބަބަކީ، އިންވެސްޓުމަންޓްސްތައް ގެނެސް، ފުޅާކޮށް އިތުރުކުރުމަށް ވަގުތުތައް ނަގާނެތީއެވެ.\nއެހެންކަމުން، ދިވެހިރާއްޖޭގެ އިޤްތިޞާދީ އިތުރު ރިފޯމަކާއި ދިމާއަށް މިޞްރާބުޖަހަން ޖެހިފައިމިވާ ދަނޑިވަޅުގައި އިޤްތިޞާދީ ޚާއްޞަ ސަރަޚައްދުތަކުގެ ބޭނުން ހިފުން މުހިއްމެވެ. ދިވެހިރާއްޖޭގެ އިޤްތިޞާދު ފަތުރުވެރިކަމަށް ބިނާވެފައި އޮންނަ އޮތުން ނިމުމަކަށް ގެނެވޭނެ ހަމައެކަނި ގޮތަކީ "އިޤްތިޞާދީ ޚާއްޞަ ސަރަޚައްދު" ތަކުގެ ބޭނުން ހިފުންކަމުގައި ދެކެމެވެ. އިޤްތިޞާދަށް ބާރުގެނައުމުގައި ބައެއްކަންތައްތަކަކީ ބައެއް ފަހަރު އަޖުމަ ބަލައިލާންޖެހޭ ކަންތައްތަކެވެ.


ވެލިދޫގައި އެމްޑީއޭގެ ފަރާތުން ވޮލީ ކޯޗިންގ ކޭމްޕެއްބާއްވަނީ | Landhooinfo\nވެލިދޫގައި އެމްޑީއޭގެ ފަރާތުން ވޮލީ ކޯޗިންގ ކޭމްޕެއްބާއްވަނީ\nނ.ވެލިދޫގައި ހުންނަ ނ.އަތޮޅު ތަޢުލީމީ މަރުކަޒު\nއެމްޑީއޭގެ ފަރާތުން ނ.ވެލިދޫގައި ވޮލީ ކޯޗިން ކޭމްޕެއްބާއްވަން ހަމަޖެހިފައިވާކަމަށް ޚަބަރު ލިބިއްޖެއެވެ. މި ކޯޗިން ކޭމްޕް ބާއްވަނީ އެމްޑީއޭ ގެ ވެލިދޫ ގޮފީގެ އިސް ނެގުމުގެ ދަށުން ނެވެ.\nއެމްޑީއޭގެ ކައުންސިލް މެމްބަރު ނ.ވެލިދޫ މުޙައްމަދު ޢައްބާސްވެސް މިކަން ކަށަވަރު ކޮށްދީފައެވެ.\nމުހައްމަދު އައްބާސް ވިދާޅުވި ކަމަށް ސަންގައިވެސް ވަނީ ވޮލީބޯޅަ ކޯޗިންގް ކެމްޕުގެ ބޭނުމަކީ އެ ރަށުގެ ޒުވާނުން އެ ކުޅިވަރަށް އަހުލުވެރި ކުރުވައި، ރަށުގެ ޒުވާނުންނަކީ ޒިންމާ ދާރު ބައެއްގެ ގޮތުގައި ހެދުން ކަމަށެވެ.\nމިކޯޗިން ކޭމްޕްގައި ބައިވެރިވާން އެދޭ ފަރާތްތަކަށް މިހާރުވަނީ އެޕްލިކޭޝަން ހުށަހެޅުމުގެ ފުރުޞަތުވެސް ހުޅުވާލައިފައެވެ.\nއެގޮތުން ބައިވެރިވާން އެދޭ ފަރާތްތަކަށް މިމަހުގެ 17 ވަނަ ދުވަހުގެ ކުރިން އެ ޕާޓީގެ ވެލިދޫ ގޮތްޕަށް އެޕްލިކޭޝަން ހުށަހެޅުމަށް ޕާޓީގެ ވެލިދޫގޮފިން އެދިފައެވެ.\nމިކޯޗިން ކޭމްޕް ބޭއްވުމަށް ހަމަޖެހިފައިވަނީ އަންހެން އަދި ފިރެހެން ދެޖިންސްގެ ކުޅުންތެރިންނަށްވެސް ބައިވެރިވެވޭ ގޮތަށެވެ. އަދި މިކޭމްޕްގައި ސްކޫލްގެ ބޮޑެތިކުދިންނަށްވެސް ބައިވެރިވެވޭގޮތަށް ވަނީ ހަމަޖެހިފައެވެ. އެގޮތުން ވެލިދޫގައި ހުންނަ ނ. އަތޮޅު ތަޢުލީމީ މަރުކަޒަށް އެފުރުޞަތު ދީފައިވާނެކަމަށް އެމްޑީއޭ ވެލިދޫގޮފިން ހާމަކުރައްވައެވެ.\nމިމަހުގެ 19 ވަނަ ދުވަހު ފަށަން ހަމަޖެހިފައިވާ އެ ކޭމްޕް ކުރިއަށް ގެންދަން ހަމަޖެހިފައި ވަނީ އަންނަ މަހުގެ ހަވަނަ ދުވަހާ ހަމައަށެވެ. އަދި އެ ކޭމްޕުގެ ބައިވެރިންނަށް ވޮލީބޯޅައާ ބެހޭގޮތުން ތަފާތު މައުލޫމާތު ދިނުމުގެ އިތުރުން، ޚާއްސާ ޓްރެއިންގް ހަރަކާތްތަކެއްވެސް ކުރިއަށް ގެންދަން ވަނީ ހަމަޖެހިފައެވެ.\nއެމްޑީއޭގެ ފަރާތުން ނ.އަތޮޅުގައި ދަނީ މިފަދަ ތަފާތު ޙަރަކާތްތައް ހިންގަމުންނެވެ. އެމްޑިއޭއަކީ ނ.އަތޮޅަށް ނިސްބަތްވާ ޕާޓިއަކަށްވާއިރު އެޕާޓީން މިހާރުވެސް ދަނީ ނ.އަތޮޅުގެ ތަރައްޤީއަށް ގިނަގުނަ މަސައްކަތްތަކެއް ކޮށްދެމުންނެވެ.


SunOnline: BREAKING NEWS: Hukumah filaigen ulheythee Nasheed aai Gasim fuluhah haaziruvaan angaifi\nސަލާމަތީ ބާރުތަކާ ގުޅޭ ގޮތުން ނަޝީދު(މ) ދެއްކެވި ވާހަކަފުޅު ގާސިމް އިބްރާހިމް ވަނީ ކުށްވެރިކޮށްފަ ---\nހުކުމަށް ފިލައިގެން އުޅޭތީ ނަޝީދާއި ގާސިމް ފުލުހަށް ހާޒިރުވާން އަންގައިފި\n4 ހަފްތާ2ދުވަސް ކުރިން - 19 ޖޫން 2018 4\nޖަލުގައި ހުކުމް ތަންފީޒުކުރައްވަމުންް ގެންދެވި ކުރީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ލީޑަރު ގާސިމް އިބްރާހިމް ހުކުމަށް ފިލައިގެން އުޅޭ މައްސަލައިގައި ފުލުސް އޮފީހަށް ހާޒިރުވާން އަންގައިފިއެވެ.\nޓްވިޓާ މެދުވެރިކޮށް އެ ދެ ބޭފުޅުންނަށް ފުލުހުން ޗިޓު ރައްދުކޮށްފައި ވާ އިރު، އެ ޗިޓުގައި ބުނެފައިވަނީ ދެ ބޭފުޅުންވެސް ހުކުމް ތަންފީޒުކުރައްވަމުން ގެންދަވަނިކޮށް ބޭރުން ބޭސްފަރުވާ ކުރުމަށްޓަކައި ފޮނުވާލެވި، އަދި އެކަމަށް ދިން މުއްދަތު ހަމަވެފައިވާ ކަމަށެވެ. އަދި މުއްދަތު ހަމަވުމުންވެސް އެނބުރި ރާއްޖެ ނައިސް، ހުކުމަށް ފިއްލަވައިގެން އުޅުއްވާ ކަމަށެވެ.\nޗިޓުގައި ބުނެފައިވަނީ ދެ ބޭފުޅުންވެސް ހާޒިރުކުރަން ބޭނުންވަނީ ހުކުމަށް ފިލައިގެން އުޅޭ މައްސަލައިގެ ތަހުގީގަށް ބަޔާން ނެގުމަށް ކަމަށެވެ.\nރައީސް ނަޝީދު ފުލުހަށް ހާޒިރުވާން އަންގާފައިވަނީ އަންނަ ހޯމަ ދުވަހުގެ ހެނދުނު 10:00 އަށެވެ. ގާސިމްއަށް އަންގާފައިވަނީ އެ ދުވަހުގެ މެންދުރު 14:00 އަށެވެ.\nޗިޓާ އެކު ފުލުހުން އާންމުކުރި އެންގުމެއްގައި ބުނެފައިވަނީ މަގުބޫލު އުޒުރެއް ދިމާވެގެން ހާޒިރުނުވެވޭނަމަ ގަޑި ޖެހުމުގެ އެއްގަޑިއިރު ކުރިން އެކަމެއް ލިޔުމުން ބަޔާންކޮށް، ޗިޓާ އެކު ފުލުހުންގެ މަރުކަޒަށް ފޮނުވަންވާނެ ކަމަށެވެ. އަދި މަގުބޫލު އުޒުރެއް ނެތި ޗިޓަށް ހާޒިރުވާންޖެހޭ ގަޑިއަށް ހާޒިރުނުވެއްޖެ ނަމަ ގާނޫނުލްއުގޫބާތުގެ 530 އާއި 533 ވަނަ މާއްދާގައިވާ ގޮތުގެ މަތިން ފިޔަވަޅު އެޅޭނެ ކަމަށް ބުނެފައިވެއެވެ.\nގާނޫނުލްއުގޫބާތުގެ 530 ވަނަ މާއްދާއަކީ އަދުލުއިންސާފު ގާއިމުކުރުމަށް ހުރަސްއެޅުމާ ގުޅޭ މާއްދާއެވެ. އަދި 533 އަކީ "ގާނޫނު ހިންގުމަށާއި ދައުލަތުގެ އެހެނިހެން މަސައްކަތްތަކަށް ހުރަސްއެޅުން"ގެ މާއްދާއެވެ.\nޓެރަރިޒަމްގެ ކުށް ސާބިތުވެ، ކުރީގެ ރައީސް މުހައްމަދު ނަޝީދުގެ މައްޗަށް ވަނީ 13 އަހަރުގެ ޖަލު ހުކުމެއް އިއްވާފައެވެ. ނަމަވެސް 2016 ވަނަ އަހަރު އެމަނިކުފާނު ބޭސްފަރުވާއަށް ރާއްޖެއިން ބޭރަށް ވަޑައިގެން ފަހުން އިނގިރޭސިވިލާތުގެ ހިމާޔަތް ހޯއްދަވައި، އުޅުއްވަނީ އެގައުމުގައެވެ. މިވަގުތު ރައީސް ނަޝީދު ހުންނެވީ ސްރީލަންކާގައެވެ.\nމީގެ އިތުރުން ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ މައްޗަށް ރިޝްވަތު ދޭން ހުށަހެޅި ކަމުގެ ކުށް ސާބިތުވެ، ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް އިއްވީ މިދިޔަ އަހަރުގެ ސެޕްޓެމްބަރު މަހުގެ ފަހުކޮޅުއެވެ. ގާސިމްއަށް ހުކުމް އިއްވި އިރު ގާސިމް އޮންނެވީ ހިތުގެ އާލާސްކަންފުޅެއްގައި އައިޗީއެމްއެޗުގައި ފަރުވާ ހޯއްދަވަމުންނެވެ. އެއަށްފަހު އޭނާ ވަނީ ރާއްޖެއިން ބޭރަށް ބޭސްފަރުވާއަށް ވަޑައިގެން، ޖަރުމަނުގެ ހިމާޔަތް ހޯއްދަވައިފައެވެ.\nފުލުހުން ސިޔާސީ ރައީސް ނަޝީދު ގާސިމް އިބްރާހީމް މޯލްޑިވްސް ޕޮލިސް ސާވިސް\nއެމްޑީޕީ އޮފީހުގެ ބިއްލޫރި ގަނޑެއް ތަޅާލައިފި 21 ގަޑި 24 މިނެޓް ކުރިން\nސިނަމާލެ، މާލޭހިޔާ އަދި ވިލިމާލޭގައި ފުލުހުންގެ ސީސީޓީވީ ކެމެރާ ހަރުކުރަނީ7ދުވަސް 17 ގަޑި ކުރިން


Gasim ge massalaigai heki mi hoadhanee shareeai hinganikoh, mee aammu usooleh noon: Shameem | Mihaaru\nޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ޝަރީއަތުގެ އަޑުއެހުމަކަށް އޭނާއެކު ޝަމީމް ކޯޓަށް ވަދެވަޑައިގަންނަވަނީ: --ފޮޓޯ: ހުސެއިން ވަހީދު/ މިހާރު\nގާސިމްގެ މައްސަލާގައި ހެކި މި ހޯދަނީ ޝަރީއަތް ހިނގަނިކޮށް، މިއީ އާއްމު އުސޫލެއް ނޫން: ޝަމީމް\n18 އެޕްރީލް 2017 - 11:25 16 comments\nގާސިމަށް ކުރަނީ، ރައްޔިތުންގެ މަޖިލީހުގެ ރައީސް އަބްދުﷲ މަސީހް މަގާމުން ދުރުކުރަން މެމްބަރުންނަށް ރިޝްވަތު ދޭން އުޅުމުގެ ކަމުގެ ތުހުމަތެވެ. އެ މައްސަލާގައި އޭނާގެ މައްޗަށް ތިން ދައުވާއެއް އުފުލައި، ޝަރީއަތް ހިނގަމުން ދަނިކޮށް، ފުލުހުން ވަނީ ކޯޓު އަމުރެއް ހޯދައި ގާސިމްގެ ގެ އާއި އޭނާގެ ވިޔަފާރީގެ މަސްލަހަތު އޮންނަ ތަންތަން ބަލައި ފާސްކޮށްފަ އެވެ. އެއީ ތުހުމަތުކޮށްފައިވާ މައްސަލައިގެ ހެކި ހޯދަން ކަމަށް ފުލުހުން ބުނެފައިވާ ކަމަށް ގާސިމްގެ ވަކީލުން ވިދާޅުވެ އެވެ.\nޝަމީމް ވިދާޅުވީ ގާސިމްގެ މައްސަލާގައި ފުލުހުން އަމަލުކުރަމުން ދަނީ ތަހުގީގުތަކުގައި ރާއްޖޭގައި އާއްމުކޮށް އަމަލުކުރާ އުސޫލުން ބޭރުގައި ކަމަށެވެ. ރާއްޖޭގެ ނިޒާމް ބައްޓަންވެފައި އޮތީ، ތަހުގީގު ފުރިހަމަކޮށް ކޯޓަށް މައްސަލަ ހުށަހެޅުމަށް ފަހު، އެ މައްސަލައިގެ އަސާސީ ހެކި ހޯދާ ގޮތަކަށް ނޫން ކަމަށް ޝަމީމް ވިދާޅުވި އެވެ.\n"ޕްރޮސިކިއުޓަ ޖެނެރަލްގެ ގާނޫނުގައި އެ އޮންނަނީ ސާފުކޮށް، އެ މައްސަލަ ސާބިތުކުރެވޭ ވަރަށް ހެކި ހުރި ކަމަށް ގަބޫލުކުރެވިގެންނޭ އެ މައްސަލަ ޕްރޮސިކިއުޓަ ޖެނެރަލް ކޯޓަށް ހުށަހަޅަން ޖެހޭނީ. ގާސިމްގެ މައްސަލާގައި ހެއްކެއްގެ ގޮތުގައި ޕްރޮސިކިއުޝަނުން ހުށަހަޅާފައި ވަނީ ވީޑިއޯއެއް އެކަނި. އިތުރު އެކައްޗެއް ވެސް ނެތް،" ޝަމީމް ވިދާޅުވި އެވެ.\nއޭނާ ވިދާޅުވި ގޮތުގައި ގާސިމަށް ކޮށްފައިވާ ތުހުމަތުގައި އޭނާއާ ދެކޮޅަށް އެއްވެސް ލިޔެކިޔުމެއް، ބަޔާނެއް ވެސް ހުށަހަޅާފައި ނެތެވެ. ފުލުހުން އެ މައްސަލާގައި ހުށަހަޅާފައި ވަނީ މަސީހުގެ އިތުބާރު ނެތް ކަމުގެ ވޯޓާ ގުޅޭގޮތުން ގާސިމް ޕޯޑިއަމެއްގައި ދެއްކެވި ވާހަކަތައް އެކަނި ކަމަށް ވިދާޅުވި އެވެ.\n"މި މައްސަލަ މި ހިނގަނީ ކަނޑައެޅިގެން ރާއްޖޭގައި މިހާތަނަށް ނުހިނގާ ގޮތަށް. ކޯޓަށް މައްސަލަ ހުށަހަޅާފައި އޮތީ ވެސް ހެކީގެ މައްޗަށް ބުރަވެއެއް ނޫން،" ޝަމީމް ތަކުރާރުކޮށް ވިދާޅުވި އެވެ.\nޝަރީއަތުގެ މަޖިލީހުގައި ދޭ ބަޔާން ފިޔަވައި އެހެން އެއްޗެއް ގަބޫލެއް ނުކުރެވޭނެ ކަން ގާނޫނުއަސާސީގައި ކަނޑައަޅާފައި އޮންނަ ކަން ފާހަގަކުރައްވައި ޝަމީމް ވިދާޅުވީ ގާސިމް ދެއްކެވި ކަމަށް ބުނާ ވާހަކައަށް އޭނާ އިންކާރުކުރައްވައިފި ނަމަ ދެން ހުށަހަޅާނެ އިތުރު ހެއްކެއް ވެސް އޮންނަން ޖެހޭ ކަމަށެވެ.\n"މާނައަކީ މާދަމާ ވެސް ގާސިމް ކޯޓަށް ވަޑައިގެން ތިމަންނަ ދެއްކެވި ވާހަކައެއް ނޫނޭ ވިދާޅުވެއްޖިއްޔާ، ޕްރޮސިކިއުޝަނުން ދައްކާނެ އިތުރު ވާހަކައެއް ނޯންނާނެ. ނިޒާމް ރޭވިފައި އޮންނަ ގޮތުން ހެކީގެ މައްޗަށް މައްސަލަ ސާބިތުވާން އޮންނަނީ. ދެން އެ ހެކި ހޯދަން [ފުލުހުން] މިހާރު މިއުޅެނީ. އެއީ އާއްމުކޮށް ކަންކަން ކުރާ އުސޫލެއް ނޫން ދައުވާ ހުށަހަޅާފައި ދެން ހެކި ހޯދަން ދިއުން،" ޝަމީމް ވިދާޅުވި އެވެ.\nޖިނާއީ މައްސަލައެއް ޝަރީއަތަށް ހުށަހަޅަން ޖެހޭނީ އެކަށީގެންވާ މިންވަރަށް ތަހުގީގު ހިންގާފައި ކަމަށް ގާނޫނުގައި ކަނޑައަޅާފައި އޮންނަ ކަން ވެސް ޝަމީމް ފާހަގަކުރެއްވި އެވެ.\nގާސިމް ހައްޔަރުކޮށްފައި ވަނީ، ގާނޫނާހިލާފަށް ކަމަށް ހައި ކޯޓުން ކަނޑައަޅާފައިވާތީ، ޝަމީމް ވިދާޅުވި ގޮތުގައި، އޭގެ މައްޗަށް ހިންގާ ހުރިހާ ކަމަކީ ބާތިލް ކަންކަމެވެ.\n"ހައި ކޯޓުގެ ނިންމުން އެހެން އޮއްވައި އޭގެ މައްޗަށް ތަރުތީބުވާ ހުރިހާ ތަހުގީގެއް، ޝަރީއަތެއް، ނުވަތަ ހުކުމެއް ބާތިލެއް ނޫންތޯ ވާނީ. އެއީ އޭގެ އަސްލު ފެށުން ގޯސްވެފައި އޮތީމަ،" ޝަމީމް ވިދާޅުވި އެވެ.\nގާސިމަށް ކުރާ ދައުވާގެ ޝަރީއަތް ނިމެންދެން އޭނާ ބަންދުގައި ބަހައްޓައިދޭން ދައުލަތުން އެދުނެވެ. އެކަމަކު، ކްރިމިނަލް ކޯޓުން ނިންމީ، އެ އަމުރު ނެރެދެވެން ނެތް ކަމަށެވެ.\nއިތުރު ލިޔުންތައް ފުލުހުން މެމްބަރު ގާސިމް އިބްރާހިމް (މާމިގިލި) ޕްރޮސެކިއުޓާ ޖެނެރަލް ކްރިމިނަލް ކޯޓް ކޯޓް ޖުމްހޫރީ ޕާޓީ ރިޝްވަތު


Covid-19 ah positive vaa school kudhin mihaaru nisbathun gina: Dr....\nކޮވިޑް-19ށް ޕޮޒިޓިވްވާ ސްކޫލު ކުދިން މިހާރު ނިސްބަތުން ގިނަ: ޑރ. އަފްޒަލް\nބައްޔަށް ޕޮޒިޓިވްވާ ވަޒީފާއެއް އަދާ ނުކުރާ މީހުން ވެސް ވަރަށް ގިނަ\nސްކޫލަށް ދާ ކުދިން ބައްޔަށް އެކްސްޕޯސްވަނީ ސްކޫލަށް ގޮސްގެން ނޫން\nބައްޔަށް ޕޮޒިޓިވްވާ ޕްރޮންޓްލައިންގައި މަސައްކަތް ކުރާ މީހުން ނިސްބަތުން މަދު\nކ. މާލެ | 15 ސެޕްޓެންބަރ 2020 | އަންގާރަ 23:40 | 6,895\nނޫސްވެރިންގެ ބައްދަލުވުމުގައި އެޗްޕީއޭގެ އެޕިޑޮމޮލޮޖިސްޓް ޑރ. އިބްރާހިމް އަފްޒަލް ވާހަކަދައްކަވަނީ - އެންއީއޯސީ\nރާއްޖޭގައި ސްކޫލަށް ކުދިން ގޮސްގެން ބައްޔަށް ހުށަނޭޅުނު ނަމަވެސް ކޮވިޑް-19ށް ޕޮޒިޓިވްވާ ސްކޫލުގެ ކުދިންގެ އަދަދު މިހާރު އިތުރުވަމުން އަންނަ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ އެޕިޑޮމޮލޮޖިސްޓް ޑރ. އިބްރާހިމް އަފްޒަލް ވިދާޅުވެއްޖެއެވެ.\nހޯމަ ދުވަހުގެ ރޭ ހެލްތް އިމަރޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ބޭއްވި ނޫސްވެރިންގެ ބައްދަލުވުމުގައި ޑރ. އަފްޒަލް ވިދާޅުވީ ބަލި ޖެހޭ މީހުން އެންމެ ގިނައިން މި ފެންނަނީ ސްކޫލުތަކަށް ދާ އުމުރު ފުރާގެ ކުދިން ކަމަށެވެ. ދެން އެންމެ ގިނައީ ޕޮޒިޓިވް ވަނީ ވަޒީފާއެއް އަދާނުކުރާ މީހުންނާއި، އެސެންޝިއަލް ވޯރކާސްގެ ގޮތުގައި ހިމެނޭ މީހުންނާއި، ޕްރައިވެޓް ކުންފުނިތަކުގައި މަސައްކަތް ކުރާ މީހުން އަދި ލޭބަރސް ކަމަށް ޑރ. އަފްޒަލް ވިދާޅުވިއެވެ.\nސްކޫލަށް ދާ ކުދިން ބައްޔަށް ހުށަހެޅިގެން ދަނީ ސްކޫލަށް ގޮސްގެން ނޫންކަން ޑރ. އަފްޒަލް ފާހަގަކުރައްވިއެވެ.\nކޮންމެ ކޭސްއެއްގައި އެމީހުން ކުރާ މަސައްކަތް ބަލަން. އެކަމަކު އެންމެންނަކީ މަސައްކަތް ކުރާ ބައެއް ނޫން. އޭގެ ތެރޭގައި ކުޑަ ކުދިން ހިމެނޭނެ. ސްކޫލު ކުދިން. އެކަމަކު އެއީ ސްކޫލަށް ގޮސްގެން އެކްސްޕޯސްވަނީ އެއް ނޫން. ހަމައެކަނި އެކުދިންނަކީ ސްކޫލުތަކަށް ދާ އުމުރުފުރާގެ ކުދިންކަން މީގެން އަޅުގަނޑުމެންނަށް ދޭހަވަނީ.\n~ އެޗްޕީއޭގެ އެޕިޑޮމޮލޮޖިސްޓް ޑރ. އިބްރާހިމް އަފްޒަލް\nޑރ. އަފްޒަލް ވިދާޅުވީ ކޮވިޑް-19ށް ފަރުވާ ދިނުމަށް ނުވަތަ ބަލި ކޮންޓްރޯލް ކުރުމަށް މަސައްކަތް ކުރާ މީހުން ބައްޔަށް ޕޮޒިޓިވްވާ ނިސްބަތް މަދު ކަމަށެވެ. ނަމަވެސް ކޮންމެހެން ފޯރުކޮށްދޭ ހިދުމަތްތައް ދިނުމުގައި އުޅޭ މީހުން (އެސެންޝިއަލް ވޯރކަރުން) ބައްޔަށް ޕޮޒިޓިވް ވަނީ ގިނައިން ކަމަށް ޑރ. އަފްޒަލް ވިދާޅުވިއެވެ.\nމީގެ އިތުރުން ޑރ. އަފްޒަލް ވިދާޅުވީ ވަޒީފާއެއްގައި ނޫޅޭ މީހުން ގިނައިން ބައްޔަށް ޕޮޒިޓިވްވާން ފެށީ ތިން ވަނަ މަރުހަލާގައި ލުއިތައް ދިން ފަހުން ކަމަށެވެ. އެހެންކަމުން މިއީ ވިސްނާލަން ޖެހޭ ކަމެއް ކަމަށެވެ.


I-S-A VOLLEY MUBAARAAH - 2018- Reyge Match Kaamiyaabu kuree Team Afirin\nއައިސްއެސްއޭ ވޮލީ މުބާާރާތް 2018 ގައި ރޭ ކުޅެވުނުމެޗް ޓީމް އަފިރިން ކާމިޔާބުކޮށްފިއެވެ.\nމީދޫ އިޖްތިމާއީ މަރުކަޒުގެ ވޮލީ ކޯޓްގައި ކުޅެވުނު މިމެޗް ޓީމް އަފިރިން ކާމިޔާބުކުރީ ޓީމް ވިސްވިސްއާއި ބައްދަލުކޮށް3ސެޓް2ސެޓުންނެވެ.\nމިމެޗްގެ ފުރަތަމަސެޓް 25-21 އިން ހޯދީ ޓީމް ވިސްވިސްއެވެ. އެހެންނަމަވެސް ދެވަނަސެޓް 25-10 އިން ކާމިޔާބުކުރީ ޓީމް އަފިރިންއެވެ.3ވަނަސެޓްވެސް 25-21 އިން ހޯދީ ޓީމު އަފިރިންއެވެ.\n4 ވަނަ ސެޓް 25-13 އިން ޓީމް ވިސްވިސް ހޯދިކަމުގައިވިޔަސް5ވަނަ ސެޓް 16-14 އިން ހޯދާ މިމެޗް ކާމިޔާބުކުރީ ޓީމް އަފިރިންއެވެ.\nމީދޫގައި މިވަގުތު ތިބި ވޮލީ ކުޅޭ ބައެއް ކުޅުންތެރީން އިސްނަގައިގެން ” އައިއެސްއޭ ވޮލީ މުބާރާތް 2018 ” ގެ ނަމުގައި ބާއްވާ މިވޮލީ މުބާރާތުގެ ރޭ ކުޅެވުނު މިމެޗްގެ މޮޅު ކުޅުންތެރިއަކަށް ހޮވުނީ ޓީމް އަފިރިން ޓީމުގެ ކެޕްޓަން ޝާޠިރުއެވެ. މިމެޗްގެ މޮޅުކުޅުންތެރިއަކަށް ދެވުނު ޓްރޮފީ ޝާޠިރުއާއި ހަވާލްކޮށްދިނީ މިމެޗްގެ ޝަރަފްވެރިމެހްމާނު ޝަމްސުއްދީން ސްކޫލްގެ ޕްރިންސިޕަލް ސުލްޠާންއެވެ.\nމިހާރު ސ. ހުޅުދޫގައި ކުރިއަށްދާ އެންމެ އަގުބޮޑު ފުޓްބޯޅަ މުބާރާތް ކަމަށްވާ މިނިވަންކަޕް ފުޓްސަލް މުބާރާތުގައި މިރޭ ކުޅެވުނު ...\nޖޯލިއަންސް މިކްސް ވޮލީ މުބާރާތް : ސެމީފައިނަލްގެ ދެވަނަމެޗް ކާމިޔާބުކުރީ ޓީމް އަލްފައިން\nފޭދޫ ވޮލީ ކޯޓްގައި ކުރިއަށް ގެންދާ ޖޯލިއަންސް މިކްސް ވޮލީ މުބާރާތުގައި ރޭ ކުޅުނު ސެމީ ފައިނަލު ދެވަނަ ...


ނޭމާ އަށް ކޮޕާ އެމެރިކާގައި ކުޅުމުގެ ފުރުޞަތު ގެއްލިއްޖެ\nJune 06, 2019 15:45:28\nއެކުވެރިކަމުގެ މެޗެއްގައި ގަތަރާއި ދެކޮޅަށް ބްރެޒިލް ކުޅެ 2-0 އިން މޮޅުވިއިރު އެ މެޗުގެ ކުރީކޮޅު ލިބުނު އަނިޔާއަކާއި ގުޅިގެން އެ ޓީމުގެ ތަރި ނޭމާ އަށް ކޮޕާ އެމެރިކާގައި ނުކުޅެވޭނެކަން ޔަގީންވެއްޖެއެވެ.\nއޭޝިއާގެ ޗެމްޕިއަން ގަތަރާ ދެކޮޅަށް ބްރެޒިލް ރޭ ކުޅުނު މެޗުގެ 17 ވަނަ މިނިޓްގައި ނޭމާގެ ކަނާތުފައިގެ ކުޑަ ހުޅަށް ލިބުނު އަނިޔާއާއި ގުޅިގެން ބަދަލުކުރިއިރު، މި މެޗުގައި އެ ޓީމުން ކާމިޔާބުކުރި ދެލަނޑުވެސް، ފުރަތަމަ ހާފުގައި ޖަހައިދިނީ ރިޗާލިސަން އާއި ގެބްރިއެލް ޖެސޫސް އެވެ.\nއަނިޔާގެ ސަބަބުން މިދިޔަ ދެ ސީޒަނުގައި ވެސް ނޭމާ އަށް ވަނީ ޕީއެސްޖީގެ މުހިއްމު މެޗުތަކެއް ގެއްލިފައެވެ. އެގޮތުން، ނިމިދިޔަ ސީޒަނުގެ ޔުއެފާ ޗެމްޕިއަންސް ލީގުގެ ދެވަނަ ބުރުގައި މެންޗެސްޓާ ޔުނައިޓެޑާ ދެކޮޅަށް ޕީއެސްޖީ ކުޅުނު ދެ މެޗުވެސް އަނިޔާގެ ސަބަބުން ގެއްލިފައިވާއިރު މިދިޔަ އަހަރު ލިބުނު އަނިޔާއިން ރަނގަޅުވެ ނޭމާ ފިޓްވީ ވޯލްޑްކަޕް ފެށެން ވަރަށް ގާތްވެފައިވަނިކޮށެވެ.\nބްރެޒިލަށް މިހާތަނަށް ކުޅެދިން 97 މެޗުގައި 60 ގޯލް ކާމިޔާބުކޮށްފައިވާ، އުމުރުން 27 އަހަރުގެ ނޭމާގެ ބަދަލުގައި ބްރެޒިލްގެ ސްކޮޑަށް އިތުރު ކުޅުންތެރިއަކު އަދި ގެނެސްފައިނުވިނަމަވެސް، ވަރަށް އަވަހަށް ނަގާނެ ކުޅުންތެރިއެއް ނިންމާނެކަމަށް އެ ޓީމުގެ ކޯޗު ޓިޓޭ ވަނީ ބުނެފައެވެ. ނޭމާ ނެތުމުން 2007 ވަނަ އަހަރަށްފަހު ކޮޕާ އެމެރިކާ ކާމިޔާބުކުރުމަށް އަމާޒުހިފާފައިވާ ބްރެޒިލަށް އުނދަގޫތަކެއް ކުރިމަތިވާނެއެވެ.\nމި މަހުގެ 14 ވަނަ ދުވަހު ބްރެޒިލްގައި ފެށުމަށް ހަމަޖެހިފައިވާ މި މުބާރާތުގެ ޗެމްޕިއަންކަން އެ ޓީމުން 8 ފަހަރު ހޯދާފައިވާއިރު، މި ފަހަރު ބްރެޒިލް ހިމެނިފައިވަނީ ބޮލީވިއާ، ވެނެޒުއާލާ އަދި ޕެރޫއާއެކު ގްރޫޕް އޭ ގައެވެ.\nނޭމާ ބްރެޒިލް ކޮޕާ އެމެރިކާ\nJune 28, 2019 14:20:05\nޕެނަލްޓީ ޖަހައިގެން ޕެރަގުއޭ ބަލިކޮށް ބްރެޒިލް ސެމީ އަށް\nJune 29, 2019 13:50:41\nއާޖެންޓީނާއާ ޗިލީ ސެމީ އަށް ދަތުރުކޮށްފި\nJuly 03, 2019 10:01:10\nބްރެޒިލް އަތުން ބަލިވެ އާޖެންޓީނާ ފައިނަލަށް ނުގޮސް ކަޓައިފި


ކޮންމެ ކަމަކަށް ކުރިމަތި ލިޔަސް އެމްޑީޕީގެ މެންބަރުންގެ އުއްމީދު ކަސިޔާރެއް ނުވާނެ: ޝިފާޒް\nއުއްމީދާއި އެކުގައި މަސައްކަތް އެކުރެވެނީ ޕާޓީގެ ވިންދެއް ހުރީތީވެ\nލާމަރުކަޒީ ރާއްޖެއަށް އެމްޑީޕީން ފަރިތަ ކޮށްދޭނެ\nއެމްޑީޕީން ހިންގާ ހަރަކާތްތަކަކީ އިންތިޚާބް ހޯދަންކުރާ މަސައްކަތްތަކެއް\nކ. މާލެ 21 ޖެނުއަރީ 2017 | ހޮނިހިރު 15:19 1,464\nއެމްޑީޕީގެ ނައިބް ރައީސް މުހައްމަދު ޝިފާޒް - ގޫގުލް\nކޮންމެ ކަމަކަށް ކުރިމަތި ލިޔަސް ކޮންމެ މަސައްކަތެއްގައި އުޅުނު ނަމަވެސް އެމްޑީޕީގެ މެންބަރުންގެ ވިސްނުމާއި ފިކުރާއި ޕާޓީގެ މެންބަރުންގެ އުއްމީދު ކަސިޔާރު ނުވާނެ ކަމަށް އެމްޑީޕީގެ ނައިބް ރައީސް މުހައްމަދު ޝިފާޒް ވިދާޅުވެއްޖެ އެވެ.\nހުކުރު ދުވަހުގެ ރޭ އެމްޑީޕީން ރ. ދުވާފަރުގައި ބޭއްވި ޖަލްސާގައި ވާހަކަ ދައްކަވަމުން ޝިފާޒް ވިދާޅުވީ އުއްމީދާއި އެކުގައި މަސައްކަތް އެކުރެވެނީ ޕާޓީގެ ވިންދެއް ހުރީތީވެ ކަމށެވ. އަދި އެ ވިންދަކީ ރައީސް މުހައްމަދު ނަޝީދު ކަމަށެވެ.\nލާމަރުކަޒީ ނިޒާމުގެ ހަގީގީ މޭސްތިރިއަކީ ވެސް ރައީސް ނަޝީދުކަން ފާހަގަ ކުރައްވާ ޝިފާޒް ވިދާޅުވީ މިއަދު ދިވެހިރާއްޖޭގެ ހުރިހާ ރަށެއްގެ ރައްޔިތުން އެކަމަކަށްޓަކައި ވަކާލާތު ކުރަމުންދާ ލާމަރުކަޒީ ރާއްޖެއަށް އެމްޑީޕީން ފަރިތަ ކޮށްދޭނެ ކަމަށެވެ.\nމިހިނގާ ޖެނުއަރީ މަހުގެ 14 ގައި ބޭއްވުމަށް ފުރަތަމަ ކަނޑައެޅި ލޯކަލް ކައުންސިލް އިންތިހާބު އަދި ނުލިބޭ ކަމަށާއި އެމްޑީޕީން ހިންގާ ހަރަކާތްތަކަކީ އިންތިޚާބް ހޯދަންކުރާ މަސައްކަތްތަކެއް ކަމަށް ޝިފާޒް ވިދާޅުވިއެވެ.\n"ރައީސް ޔާމީންގެ ވެރިކަމުގައި ކިތެންމެ ވަރަކަށް ގާނޫނުތަކުގައި ބަޔާންކޮށްފައި އޮތްކަމުގައިވީ މަނަވެސް އެއިން އެއްޗެއް އަޅުގަނޑުމެންނަކަށް ނުލިބޭ، އަޅުގަނޑުމެން އެ އެއްޗެއް ހޯދަން ކުރާ މަސައްކަތަކުން ނޫނީ. އެގޮތުން މި އިންތިޚާބަކީ އަޅުގަނޑުމެން ހޯދަން ޖެހޭ އިންތިޚާބެއް" ޝިފާޒް ވިދާޅުވިއެވެ.\nރާއްޖޭގެ ރައްޔިތުން ލާމަރުކަޒީ ނިޒާމްގެ މަތިން ފޫހިކުރުމުގެ ބޭނުމުގައި އެތައް އެތައް މަސައްކަތްތަކެއް ރައީސް ޔާމީންކުރެއްވިކަން ފާހަގަކޮށް ޝިފާޒް ވިދާޅުވީ ކައުންސިލްތަކުގެ ބާރު ނިގުޅައިގަނެ ކައުންސިލަރުންގެ އަދަދު މަދުކޮށް ކައުންސިލަރުންގެ މުސާރަ ކުޑަކޮށްފައިވާ ކަމަށެވެ.\nހަމައެއާއެކު އިންތިޚާބަށް ކުރިމަތިވި ވަގުތު އެކިއެކި ނުފޫޒްތައް ބޭނުންކޮށްގެން އިންތިޚާބްގެ ތާރީހްތައް ބަދަލުކުރަމުންދާކަމަށް ޝިފާޒް ވިދާޅުވިއެވެ. ނަމަވެސް އެމްޑީޕީގެ ކެންޑިޑޭޓުން ނިކުތީ ރައީސް ޔާމީންގެ ސަރުކާރަކީ ވައްކަމާ ފަސާދައާއި ކޮރަޕްޝަންގެ ސަރުކާރެއްކަން އެނގި ތިބެ ކަމަށް އޭނާ ވިދާޅުވި އެވެ\nޝިފާޒް ވިދާޅުވީ އެމްޑީއަށް ލާ ވޯޓަކީ ރައީސް ޔާމީންގެ ވައްކަމާއި ފަސާދައާއި ކޮރަޕްޝަންގެ ސަރުކާރު ބަދަލުކުރެވި، ލާމަރުކަޒީ ރާއްޖެއެއް ކަށަވަރުކުރެވި، ރާއްޖޭގެ ރައްޔިތުންނަށް އެރައްޔިތުންގެ ބާރުވެރިކަން ކަށަވަރު ކުރެވި، ރައްޔިތުންގެ އުއްމީދު ކަމުގައިވާ އެމްޑީގެ ވެރިކަމެއްގައި ރައީސްގެ ގޮތުގައި ރައީސް ނަޝީދު ފެނިގެންދާނެ ވޯޓަކަށް ވެގެން ދާނެ ކަމަށެވެ.


League gai Real Madrid ge furathama match evvaru | Mihaaru\nބެންޒެމާ (ވ) އަތުން ބޯޅަ ހޯދަން ސޮސިއެޑާޑްގެ އަރިޓްޒް ޓެކުލްކުރަނީ.-- ފޮޓޯ: އޭއެފްޕީ\nލީގުގައި ރެއާލް މެޑްރިޑުގެ ފުރަތަމަ މެޗު އެއްވަރު\n21 ސެޕްޓެމްބަރ 2020 - 09:54\nމެޑްރިޑް (ސެޕްޓެމްބަރު 21) - ސްޕެނިޝް ލީގުގެ އެންމެ ފަހުގެ ޗެމްޕިއަން ރެއާލް މެޑްރިޑް މި ފަހަރުގެ ސީޒަނުގައި ކުޅުނު ފުރަތަމަ މެޗުން ރޭ ރަށުން ބޭރުގައި ރެއާލް ސޮސިއެޑާޑްއާ 0-0 އިން އެއްވަރުވެއްޖެ އެވެ.\nއަމިއްލަ ދަނޑުގައި ކުޅުނު ސޮސިއެޑާޑުން ވަނީ ލަނޑު ޖަހާނެ ފުރުސަތުތަކެއް ތަނަަވަސްކޮށްފަ އެވެ. މި ފަހަރުގެ ޓްރާންސްފާ މާކެޓްގައި ސޮސިއެޑާޑަށް ބަދަލުވި ޑޭވިޑް ސިލްވާ ހިމަނައިގެން އެ ޓީމުން ކުޅުނު ރޭގެ މެޗުގައި ޒުވާން ފޯވާޑް އަލެކްސަންޑަ އައިސާކް ޖެހި ބޯޅަ ރެއާލްގެ ކީޕަރު ތިބައު ކޯޓުއާ ވަނީ މަތަކޮށްފަ އެވެ. އޭގެ ފަހުން ސޮސިއެޑާޑްގެ އެންޑަ ބަރެނެޓްސެއާ ޖެހި ބޯޅަ ދިޔައި އަަރިމަތިން ބޭރުންނެވެ.\nރެއާލަށް ލަނޑު ޖަހައިދޭން ކަރީމް ބެންޒެމާ ޖެހި ބޯޅަ ސޮސިއެޑާޑްގެ ކީޕަރު އަލެކްސް ރެމީރޯ ވަނީ މަތަކޮށްފަ އެވެ. ފަހުން ދެނީ ކާވަހާލް އާއި ޓޯނީ ކްރޫސް ޖެހި ބޯޅަ ވެސް ކީޕަރު ރެމީރޯ ވަނީ ހުއްޓުވައިފަ އެވެ.\nއެޑެން ހަޒާޑް އަނިޔާގެ ސަބަބުން ރޭގެ މެޗުގައި ނުކުޅޭއިރު، ރެއާލްގެ އެޓޭކްގައި ދެން ތިބީ ޒުވާން ދެ ފޯވާޑް ވިނީޝިއުސް ޖޫނިއާ އާއި ރޮޑްރީގޯ އެވެ. އެ ދެ ކުޅުންތެރިންނަށް ވެސް ރޭގެ މެޗުގައި އެ ޓީމުގެ ކުރީގައި މާ އެދެވޭ ކުޅުމެއް ނުދެއްކުނެވެ. ރެއާލުން ވަނީ ރޭގެ މެޗުގައި މާޓިން އޮޑެގާޑް ވެސް ކުޅެން އަރުވައިފަ އެވެ. އޮޑެގާޑް ވަނީ މިދިޔަ ސީޒަނުގައި ސޮސިއެޑާޑްގައި މޮޅު ކުޅުމެއް ދައްކައިފަ އެވެ.\nރެއާލްގެ ކޯޗު ޒިނެދިން ޒިދާން ބުނީ ބޭނުންވީ މޮޅަކުން ފަށަން ކަމަށާއި މި ނަތީޖާއާ މެދު މާޔޫސްވާ ކަމަށެވެ.\n"ޔަގީނުން ވެސް މިއީ ދެ ޕޮއިންޓްގެ ގެއްލުމެއް. ލަނޑު ޖަހާނެ ފުރުސަތު ލިބިފައި ބޭނުން ނުކުރެވުމަކީ ހިތާމައެއް. ޑިފެންސް ރަނގަޅު އަހަރެމެން ކޮޅަށް ލަނޑެއް ނުވަދޭ. ދެން ހުރި މެޗުތަކަށް އެޓޭކް ރަނގަޅުކުރަން ޖެހޭ،" ޒިދާން ބުންޏެވެ.\nމި ފަހަރުގެ ޓްރާންސްފާ މާކެޓްގައި ރެއާލްގެ ގަރެތު ބޭލް އާއި ހަމޭސް ރޮޑްރިގޭޒް އެ ކްލަބް ދޫކޮށްލާފައިވާއިރު، ބަދަލުގައި އެހެން ކުޅުންތެރިން ނުހޯދުމަކީ ރެއާލަށް މައްސަލައަކަށް ވާނެތޯ ނޫސްވެރިއަކު ސުވާލުކުރުމުން ޒިދާން ބުނީ އެއީ އޭނާ ކަންބޮޑުވާ ކަމެއް ނޫން ކަމަށެވެ.\nއިތުރު ލިޔުންތައް ސްޕެނިޝް ލީގް ރިއަލް މެޑްރިޑް ރެއާލް ސޮސެއިޑާޑް\nފުރުސަތުގެ ބޭނުންހިފައި ރެއާލް އެއް ވަނަ އަށް


Fahu Neyvaalee Bappage Faidhashugai Thelhithelhi Ove - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! - 58 މިނެޓް ކުރިން\nފަހުނޭވާލީ ބައްޕަގެ ފައިދަށުގައި ތެޅިތެޅި އޮވެ\nދެމަފިރިންގެ ދޭ ތެރޭގައި މައްސަލަ ޖެހުމަކީ ވެދާނޭ ކަމެކެވެ. އެ މައްސަލަ ޖެހޭ ފަހަރުތަކުގައި ތަޅާފޮޅުމައި ހަމައަށް ދެއެވެ. އަދި ދަރިންނަށް އަނިޔާ ކުރާ ހިސާބަށްވެސް ދެއެވެ. މިއީ އާއްމުކޮށް ދިމާވާ ކަމެއް ނަމަވެސް، މިފަދަ ކަންކަން ކޮށްގެން ނުވާނެއެވެ. އަތް އިސްވުމުގެ ކުރިން ދިމާވާ މައްސަލަތައް ވާހަކަދައްކައިގެން ހައްލުކުރެވޭތީޯ ބެލުމަކީ ބުއްދިވެރިންގެ ސިފައެވެ.\nނަމަވެސް މި ދެމަފިރިންނަށްވީ އެހެނެއް ނޫނެވެ. ދެމަފިރިންގެ ދެމެދުގައި ހިނގި ހޫނު ޒުވާބުގަނޑުގައި ފިރިހެން މީހާއަށް ހަމަލާދެވުނީ ދަރިފުޅަށެވެ. އެ މީހާ އޭނާގެ އެއް އަހަރުގެ ދަރިފުޅުގެ ބޮލަށް ފައިން އެރީ، އަބިމީހާއާ ހިނގި ޒުވާބުގެ ތެރެއިން އައި ރުޅީގައި ރުޅި ކޮންޓްރޯލް ކުކުރެވިގެންނެވެ. އެ ދަރިފުޅު ފަހުނޭވާލީވެސް ބައްޕަގެ ފައި ދަށުގައި ތެޅިތެޅި އޮއްވައެވެ.\nއިންޑިއާގެ އުއްތަރްޕަރަދޭޝްގައި މި ހާދިސާ ހިނގިއިރު، މި ދެމަފިރިން ޒުވާބު ކުރީ ކޮންކަމަކާއި ކަމެއް ނޭނގުނު ނަމަވެސް އެ ޒުވާބަށްފަހު ތުއްތު ކުއްޖަކު ވަނީ ދުނިޔެ ދޫކޮށް ގޮސްފައެވެ. މި މައްސަލަ ފުލުހުންގެ ޚާއްސަ ޓީމަކުން މިހާރު ތަހުޤީޤު ކުރަމުންދާއިރު، ދަރިފުޅު މަރާލި ފިރިހެން މީހާ ވަނީ ހައްޔަރުވެސް ކޮށްފައެވެ.\nއޭނާއަކީ ކުރިންވެސް، އަނބިމީހާ އާއި ދެބަސްވާ ފަހަރުތަކުގައި ރުޅިގަދަވެ ދަރިން ކުރިމަތީގައި އަނބިމީހާއަށް ޙަމަލާދީ އަނިޔާކުރަމުންދިޔަ މީހެއްކަން ތަހުޤީޤަށް ވަނީ އެނގިފައެވެ. އޭނާ ބުނީ، ދަރިފުޅުގެ ބޮލަށް ފައިން އެރުނީ ރުޅި ގަދަވެ ކޮންޓްރޯލް ނުވުމުން ކަމަށާއި، އެއީ ދަރިފުޅު މަރާލުމުގެ ނިޔަތުގައި ކުރި ކަމެއް ނޫން ކަމަށެވެ.\nއިންޑިއާއަކީ އާއިލީ މެމްބަރުންގެ ފަރާތުން ކުދިންނަށް އަނިޔާ ލިބުމުގެ މައްސަލަތައް ގިނަ ޤައުމެއްކަން ފާހަގަކޮށްލެވެއެވެ.\nޖޫން 22, 2018 20:21\nނަސީދު ބުނާ ކަންކަން މޯދީ ކުރުމަށްވުރެ\nތިމާގެ ގައުގެ މިފަދަ ޖަރީމީތައް ހުއްޓުން\nޖޫން 22, 2018 20:49\nއިންޑިއާ ވަރެއް ހަމަނެތް.


Masthuvegen thibey meehunge 89 mahsala eh!\nމަސްތުވާތަކެތި ބޭނުންކޮށްގެން މަގުމަތީ ތިބި ބަޔަކު --\nމަސްތުވާތަކެތި ބޭނުންކޮށްގެން ތިބޭ މީހުންނާ ބެހޭ 89 މައްސަލައެއް އެއް މަސް ތެރޭގައި ހުށަހަޅާފައިވާ ކަމަށް ފުލުހުން ބުނެފި އެވެ.\nމާލޭގައި ފަހަކަށް އައިސް މަސްތުވާތަކެތި ބޭނުންކޮށްގެން މަގުމަތީގައި ތިބޭ މީހުންގެ އަދަދު ވަނީ އިތުރުވެފަ އެވެ. އެގޮތުން މަސްތުވެގެން ހުރެ މާލޭގެ އެތަން މިތަނުގައި ބިތްޖެހިފައި ތިބޭ ގިނަ ވީޑިއޯތަކެއް ސޯޝަލް މީޑިއާގައި ދަނީ ދައުރުވަމުންނެވެ.\nއެކަމާ ގުޅޭ ގޮތުން ފުލުހުންގެ އޮފިޝަލަކު "އަވަސް"އަށް ވިދާޅުވީ މަސްތުވެގެން ތިބޭ މީހުންގެ މައްސަލަތައް ހުށަހެޅޭ މިންވަރު އިތުރުވެފައިވާ ކަމަށެވެ. އެގޮތުން މިިދިޔަ މަހު3އަކުން ފެށިގެން މިދިޔަ ހަފްތާ ހޮނިހިރު ދުވަހާ ހަމަޔަށް މާލެއާއި ވިލިމާލެ އަދި ހުޅުމާލޭގެ އެކި ސަރަހައްދުތަކުން މަސްތުގެ ހާލުގައި ތިބޭ މީހުންގެ 89 މައްސަލައެއް ހުށަހަޅާފައިވާ ކަމަށް އޭނާ ވިދާޅުވި އެވެ.\nފުލުހުންގެ އާންމުކޮށްފައިވާ ތަފާސްހިސާބުތަކުން ދައްކާ ގޮތުގައި މިދިޔަ މަހު މަސްތުވާތަކެއްޗާ ގުޅޭ 165 މައްސަލައެއް ވަނީ ހުށަހަޅައިފަ އެވެ. އެއީ މިދިޔަ އަހަރުގެ އެ މަހުގެ ތެރޭގައި ހުށަހެޅުނު މައްސަލަތަކަށް ވުރެ އިތުރު އަދަދެކެވެ. އޭގެ އިތުރުން މި މަސް ތެރޭގައި މިހާތަނަށް މަސްތުވާތަކެއްޗާ ގުޅޭ 99 މައްސަލައެއް ވަނީ ހުށަހަޅައިފަ އެވެ.\nފުލުހުން ގެންދަނީ މާލެ އާއި ރާއްޖޭގެ ހުރިހާ ސަރަހައްދެއްގައި މަސްތުވާތަކެއްޗާ ބެހޭ ބޮޑެތި އޮޕަރޭޝަންތައް ހިންގައި މަސްތުވާތަކެއްޗާއެކު އެތަކެތި ބޭނުން ކުރާ މީހުން ހައްޔަރު ކުރަމުންނެވެ.\nމޯލްޑިވްސް ޕޮލިސް ސާވިސް ހުޅުމާލެ މަސްތުވާތަކެތި + ވިލިމާލެ މާލޭ ސިޓީ


"އޯމް" އަށްފަހު އަދިތްޔާގެ އަނެއްކާވެސް އަޙުމަދު ޚާނާއި އެކު "އޯމް" އަށްފަހު އަދިތްޔާގެ އަނެއްކާވެސް އަޙުމަދު ޚާނާއި އެކު\nމިއަހަރުގެ މެދުތެރޭގައި ރިލީޒްކުރުމަށް ތައްޔާރުވަމުން އަންނަ އަޙުމަދު ޚާން ޕްރޮޑިއުސް ކުރާ އެކްޝަން ތްރިލަރ ފިލްމު "އޯމް: ދަ ބެޓްލް ވިތް އިން" އަށް ފަހު އެކްޓަރ އަދިތްޔާ ރޯއީ އަނެއްކާވެސް އެކުގައި މަސައްކަތް ކުރަން ތައްޔާރުވެއްޖެއެވެ.\nމީ ކޮން ފިލްމެއްކަން އަދި ތިލަ ނުވިނަމަވެސް އަޙުމަދު ޚާން ޕްރޮޑިއުސް ކުރާ މި ފިލުމުގައިވެސް އަދިތްޔާ ރޯއީ ބޭނުންކުރުމަށް އެނާއާއި އަންނަނީ ވާހަކަދެކެވުމުންނެވެ. ދެމީހުންވެސް އެކުގައި މަސައްކަތް ކޮށްފައިހުރުމުން މަސައްކަތާއި މެދު ހިތްހަމަޖެހޭކަން ފާހަގަކޮށް މި ފިލްމުިގެ މަސައްކަތް ވަރަށް އަވަހަށް ފަށާނެކަމަށް ޕްރޮޑަކްޝަން ޓީމުން ބުނެއެވެ.\nކަޕިލް ވަރުމާ ޑައިރެކްޓްކުރާ ފިލްމު "އޯމް:ދަ ބެޓްލް ވިތް އިން" ގައި މީގެކުރިން އަދިތްޔާގެ ފަރާތުން ނުފެންނަ ވަރުގަދަ އެކްޝަން ސީންތަކެއް ފެންނާނެކަަމަށްވެއެވެ. އަދި ސީންތަކަށް ތައްޔާރުވުމުގެ ގޮތުން އަދިތްޔާ މިހާރު ޖިމް ޓެރެއިނިންތައް ފަށާފާފައިވާކަމަށްވެސް ވެއެވެ. އަދި މިދުވަސްކޮޅު އިންޑިއާ ފުރަބަންދުކޮށްފައިވާތީ އަދިތްޔާ ޖިމް ޖައްސަނީ އޭނާގެ އަމިއްލަ ގޭގައެވެ.\nކޯވިޑްގެ ބަލިމަޑުކަމާއި ހެދި މި ފިލްމުގެ މަސައްކަތްވެސް ވަނީ ހުއްޓިފައެވެ. އެހެންނަމަވެސް އެންމެ އަވަހަށް ދޭ ލުއިތަކާއި އެކު ފިލްމުގެ ނުނިމިހުރި މަންޒަރުތައް ނެގުމަށް ތުރުކީއަށް ފުރުމަށް ފިލްމުގެ ޓީމުން އަންނަނީ ތައްޔާރުވަމުންނެވެ.\nއަދިތްޔާ އާއެކު މިފިލްމުގެ ލީޑް ރޯލުން ފެނިގެންދާނީ 2017 ގައ ދެއްކި "ހިންދީ މީޑިއަމް" ގައި ސަޕޯޓިން ރޯލުން ފެނިގެންދިޔަ އަދި މިދިޔަ އަހަރު ދެއްކި "ދިލް ބޭޗާރާ" ގެ ބަޠަލާ ސަންޖަނާ ސަންގީ އެވެ.\n2013 ވަނަ އަހަރު ދެއްކި "އާޝިޤީ 2" ން މަޝްހޫރުވި އަދިތްޔާ ރޯއި ކަޕޫރުގެ އެންމެ ފުރަތަމަ ފިލްމީ މަސައްކަތަކީ 2009 ވަނަ އަހަރު ދެއްކި ކޮމެޑީ ޑްރާމާ "ލަންޑަން ޑްރީމްސް" އެވެ. "އެކްޝަން ރިޕްލޭ" "ގުޒާރިޝް" "ފިތޫރު" "ކަލަންކް" "މަލަންގް" އަދި "އޯކޭ ޖަނޫ" އިން އަދިތްޔާ ވަނީ ފެނިގެން ގޮސްފައެވެ. އަދިތްޔާ ރޯއި ކަޕޫރަކީ ޕްރޮޑިއުސަރ ސިދާރތް ރޯއީ ކަޕޫރު އަދި އެކްޓަރ ކުނާލު ރޯއި ކަޕޫރުގެ ކޮއްކޮއެވެ.


Saudi in Israel aai eku gulhun gaaimu kuran kuri masakkaiy huttumakah\nދުނިޔެ - ސަައުދީ - އިސްރާއީލް\nސައުދީން އިސްރާއީލާއެކު ގުޅުން ގާއިމް ކުރަން ކުރި މަސައްކަތް ހުއްޓުމަކަށް\nއިސްރާއީލްއާއި އެކު ގުޅުން ގާއިމު ކުރުމުގެ މަސައްކަތުގައި އެއްމެ ގަދަޔަށް އުޅުއްވީ ސައުދީ ވަލީއަހުދު މުހައްމަދު ބިން ސަލްމާން\nކ. މާލެ 20 ޑިސެންބަރު 2018 | ބުރާސްފަތި 13:36 2,088\nސައުދީ ވަލީއަހުދު މުހައްމަދު ބިން ސަލްމާން - ރޮއިޓަރސް\nއެމެރިކާގެ ވާގިވެރިވުމާއި އެކު، އިސްރާއީލާއި އެކު ގުޅުން ގާއިމް ކުރުމަށް ސައުދީން ކުރި މަސައްކަތަށް ބުރޫ އަރައިފިއެވެ.\nވޯލް ސްޓްރީޓް ޖާނަލްގައި ހާމަކޮށްފައިވާ ގޮތުގައި، ސައުދީއިން ވަނީ ނޫސްވެރިޔާ ޖަމާލް ހަޝޯގީގެ މަރުގެ ތުހުމަތު ވަލީއަހުދު ސަލްމާންއަށް ކުރެވުނު ހިސާބުން، ސައުދީއާއި މެދު މީހުން ދެކޭ ގޮތް ގޯސްވެދާނެ ކަހަލަ އެއްވެސް ހާރިޖީ ސިޔާސަތެއް ގެންގުޅުމުގެ ވިސްނުން ދޫކޮށްލާފައިވާ ކަމަށެވެ. އިސްރާއީލްއާއެކު ގުޅުން ގާއިމު ކުރުމުގެ މަސައްކަތުގައި އެންމެ ގަދަޔަށް އުޅުއްވީ ސައުދީ ވަލީއަހުދު މުހައްމަދު ބިން ސަލްމާންއެވެ.\nހަޝޯގީގެ މަރާ ގުޅިގެން ރަސްގެފާނު ސަލްމާން ވަނީ ދައުލަތުގެ ކުރީ ސަފުގައި އަމަލީ ގޮތުން ހަރަކާތްތެރި ވާން ފަށާފައެވެ. މި ފަހުން ރަސްގެފާނު ވިދާޅުވީ އިސްރާއީލް-ފަލަސްތީނުގެ މައްސަލައަށް ހައްލެއް ހޯދައި ދިނުން އެއީ އެއްމެ މުހިންމު ކަން ކަމަށެވެ.\nމިކަމުގެ މައުލޫމާތު އެނގޭ ބަޔަކާ ހަވާލާދީ ވޯލް ސްޓްރީޓް ޖާނަލްއިން ބުނެފައި ވަނީ މިހާރު މިކަން މަޑުޖައްސާލި ނަމަވެސް، ސިއްރިޔާތުގައި މި ވާހަކަތައް ކުރިޔަށް ދާނެ ކަމަށެވެ. ވިޔަފާރިއާއި ޓެކްނޮލޮޖީގެ ދާއިރާއިން ދެ ގައުމުގެ މަސްލަހަތު އޮތުމާއި ގުޅިގެން، ދެ ގައުމުން ވެސް ގުޅުން ގާއިމް ކުރަން މަސައްކަތް ކުރާނެ ކަމަށެ ވެސް އެ ފަރާތްތަކާ ހަވާލާދީ އެ ނޫހުގައި ވަނީ ލިޔެފައެވެ.\nސައުދީއާއި އިސްރާއީލްއާއި ގުޅުން ގާއިމް ކުރަން މަސައްކަތް ކުރެވެމުން ދާ އިރު، އިސްރާއީލަކީ ދައުލަތެއްގެ ގޮތުގައި އެއްވެސް ރަސްމީ ސިފައެއްގައި ސައުދީއިން ބަލައިގަނެފައިވާ ގައުމެއް ނޫނެވެ.


ދިރޭތަކެއްޗާއި ތިމާވެށި | ޙެޔޮބަސް\nHome ދިރޭތަކެއްޗާއި ތިމާވެށި\nހުސައިން ނިޔާޒް - Aug 1, 2018\nހުސައިން ނިޔާޒް - Jul 5, 2016\nހުސައިން ނިޔާޒް - Jun 11, 2015\nހުސައިން ނިޔާޒް - May 19, 2015\nހުސައިން ނިޔާޒް - Apr 15, 2014\nހުސައިން ނިޔާޒް - Feb 17, 2014\nމާރުކޭޓުން ގަންނަ މަހުގެ ކޮލެޓީ އާ މެދު ވިސްނާލެވޭތޯ؟ މާލޭ މަސް މާރުކޭޓްގައި ވިއްކާ މަހުގެ ބޮޑު ބައި ހުންނަނީ ކެއުމަށް ބޭނުން ކުރާން ކަމުދާ ވަރަށްވުރެ މާ ބޮޑަށްވެސް ގޯސްވެފައިކަން މާރުކޭޓްގައި ތާޒާ...\nހުސައިން ނިޔާޒު / ޅޮހި - Feb 15, 2014\nދުނިޔޭގައި އެންމެ ގިނަވައްތަރުގެ ދިރުންތައް އުޅޭ ސަރަހައްދަކީ ސައުތު އެމެރިކާ ބައްރުގައިވާ އެމޭޒަން ޖަންގައްޔެވެ. ބޮޑުމިނުގައި 1.7ބިލިއަން އޭކަރު ހުންނަ މި ޖަންގަލިވަނީ އެ ބައްރުގެ9ގައުމަކާއި ގުޅިފައެވެ. ޖަންގަލީގެ ބޮޑުބައެއް...\nހުސައިން ނިޔާޒު / ޅޮހި - Feb 13, 2014\nހިކިފައި ހުންނަ ގަސްގަހުގެ ފަތާ އެއްގޮތް ހޯނެއް ލީފް ޓެއިލްޑް ޖެކޯގެ ނަމުން ނަންދެވިފައިވާ މި ހޯނު ހިކި ފަތްތަކެއްގެ ތެރޭގައި އިންނައިރު ދެނެގަންނަން މާ ފަސޭހައެއް ނޫނެވެ. އެހެން ހޯނުތަކާއި ހިލާފައް މި...\nހުސައިން ނިޔާޒު / ޅޮހި - Feb 1, 2014\nއަބްދުﷲ މާއިޒް/ޅޮހި މިއީ ދިވެހި ރާއްޖެއެވެ. އަޅުގަނޑުމެން ގެ ރާއްޖެއެވެ. މިއީ އަޅުގަނޑުމެންގެ ލޮބުވެތި ޤައުމެވެ. މިޤައުމުގެ ބިމާއި، ޖައްވާއި، ކަނޑާއި އެކަނޑުގެ އަޑިޔާ މިއީ ދިވެހިންނަށްޓަކައި ﷲ ލައްވަވާފައިވާ އެކަލާނގެ ދީލަތިވަންތަ ކަމުގެ...\nހުސައިން ނިޔާޒު / ޅޮހި - Jan 24, 2014\nބުލޫ ރިންގް އޮކްޓޮޕަސް އަކީ އިންޑިއާ ކަނޑާއި ޕެސިފިކު ކަނޑުގެ ސަރަހައްދުތަކުގައި އުޅޭ ބޯވާގެ ވައްތަރެކެވެ. މި ބާވަތުގެ ބޯވާގެ 10 ވަރަކަށް ވައްތަރު އުޅޭކަން ފާހަގަކުރެވިފައެވެ. ބޯވާގެ އެހެން ވައްތަރުތަކާއި ހިލާފައް...\nހުސައިން ނިޔާޒު / ޅޮހި - Oct 24, 2013\n30 ފޫޓްގެ ބޯވާ ދިލަމަހެއް އޮކްޓޫބާރ 2013 ވަނަ ދުވަހު ސްޕެއިންގެ ބީޗަކުން ވަނީ ފެނިފައެވެ. 30 ފޫޓްގެ މި ބޯވާ ދިލަމަހުގެ ބަރުދަނުގައި 180 ކިލޯގްރާމް ހުރިކަމަށް ސްޕޭންގެ ނޫސްތަކާއި ބައިނަލް އަގްވާ...\nހުސައިން ނިޔާޒު / ޅޮހި - Oct 23, 2013\nބޯވާގައި އާންމުކޮށް ހުންނަނީ 8 ފައެވެ. މިހާތަނަށް މިއާ ހިލާފަށް ފެނިފައިވަނީ6ފައި ހިމެނޭ ދެ ބޯވާއެކެވެ. އެ ބޯވާތައް އުފެދިފައިވާ އިރުވެސް ވަނީ ހަ ފައިކަން ފާހަނގަކުރެވެއެވެ. ރާއްޖޭން އާންމުކޮށް ...\nހުސައިން ނިޔާޒު / ޅޮހި - Oct 18, 2013\nކަކުންޏަކީ އެއްގަމާއި މޫދުގައިވެސް އުޅޭ ދިރޭއެއްޗެކެވެ. އާންމުގޮތެއްގައި ކަކުނީގައި ދާވަނި އިންނަ ފައި ނުވަތަ ދާނަ ފަޔާއި އެކު އިންނަނީ 10 ފައެވެ. ގިނަ ވައްތަރުތަކުގެ ކަކުނީގައި ހަރު ތޮށިގަނޑެއް ހުންނަ ނަމަވެސް...\nހުސައިން ނިޔާޒު / ޅޮހި - Jul 28, 2013\nހުދު ކާޅާއި އަދި ހުދު ކޯމަސް ފަދަ ޖަނަވާރުތައް އުޅޭ ވާހަކަ އަކީ ޒަމާނުއްސުރެވެއް އަޑު އިވެމުން އަންނަ ވާހަކަތަކެކެވެ. އެހެންނަމަވެސް މިފަދަ ބާވަތްތަކުގެ ޖަނަވާރު އާންމުކޮށް ފެނިފައި ނުވާއިރު ބައެއް ފަރާތްތަކުން...\nހުސައިން ނިޔާޒު / ޅޮހި - Jul 17, 2013\nދެބޯލާފައި އިން މިޔަރެއްގެ ފޯޓޯތައްކެއް ފެނުމާއި ގުޅިގެން ބެލިބެލުމުން އެމިޔަރަކީ ބުލޫޝާރކްގެ ގެ ނަމުން ނަންދެވިފައިވާ ވައްތަރެއްގެ މިޔަރެއްކަން ފާހަގަކުރެވުނެވެ. އެ މިޔަރާއި ބެހޭ މައުލޫމާތު އަދި ފޮޓޯތައް އާންމުވެގެން ދިޔައީ ނޭޝަނަލް...\nއަބޫ ނީމް - Jun 5, 2013\nއިސްރާފުކުރުމަކީ، ޚިޔާނާތެކެވެ. އެތައް ބަޔަކަށްވެވޭ އެތައް ހިތި ނަތީޖާ ނިކުންނަ ކަމެކެވެ. އިސްރާފުކުޮށްލެވޭ އެއްމެ ރޮށިފަޅިއަކުންވެސް އެތައްބައެއްގެ ބުރަ މަސައްކަތާއި، ހޭދައާ ވަގުތު ބޭކާރުވެގެން ދެއެވެ. ތިބާއަށް މި ރޮށިފަޅީގެ މުހިންމުކަން ނޭނގިދާނެއެވެ....\nހުސައިން ނިޔާޒު / ޅޮހި - May 19, 2013\nމިޔަރަކީ ދިވެހި ރާއްޖޭގައިވެސް މިހާރަކަށް އައިސް ގިނަވެފައިވަ މަހެކެވެ. ހަމަ އެހެންމެ މިޔަރަކީ އިންސާނުން ބިރުގަންނަ މަހެކެވެ. ގިނަ ބަޔަކު ގަބޫލުކުރާގޮތުގައި އިންސާނާއަށް މިޔަރު ހަމަލާ ދިނުމަކީ އާންމުކަމެކެވެ. މޫދުގައި އުޅެނިކޮށް މިޔަރަށް...\nހެޔޮބަސް ޓީމް - May 7, 2013\nޑެޑްސީ އަކީ އާދަޔާ ހިލާފް ސިފަތަކެއް ހުންނަ ކަނޑެކެވެ. އަދި މިކަނޑުގައިވާ އެންމެ އާދަޔާ ހިލާފް ކަމަކީ ލޮނުކަންގަދަ ކަމެވެ. އެހެންކަމުން އެތަނަކީ ތަފާތު ވައްތަރުގެ ދިރުންތައް ނެތް މަރުވެފައިވާ ކަނޑެއްގެ ގޮތުގައި...\n"ވިތާހިރު މޮޅު އެރަން މުތަކީ އިތާގެ ބަނޑުން ވިހޭދަރިއޭ.، ،ހިތާކޮށް ފިކުރު ބެލިނަމައީ އިބާރާތެއްކަމަށް ވާނޭ'' މީ ޝައިހް ހުސައިން ސަލާހުއްދީން ލިޔުއްވާފައިވާ ޅެމެކެވެ. މި ޅެން ބައިތުންވެސް އިތަޔާ އިތާމުތަކީ އެޒަމާނުގައި...\nހެޔޮބަސް ޓީމް - Apr 2, 2013\nތޮޅިމިރުހަކީ ޒަމާނުންސުރެން ރާއްޖޭގެ ދަނޑުވެރިން ހައްދަމުން އަންނަބާވަތެކެވެ. އެވޭލާ ޒަމާނުގެ ދަނޑުވެރިން ގެ ފަރާތުން މައުލޫތު ލިބިފައިވާ ގޮތުން އެދުވަސްވަރު ތޮޅިމިރުސް ހައްދައިގެން ހިއްކާފައި ވެއެވެ. ނަމަވެސް މިޒަމާނުގެ ދަނޑުވެރިން މިވަރަށް މިމަސައްކަތެއް...\nހެޔޮބަސް ޓީމް - Feb 12, 2013\nގަސްފެޅުމުގައި އެގަހެއްގެ މޭވާގެ އޮށަކީ މުހިންމު ދައުރެއް އަދާކުރާ އެއްޗެކެވެ. ރުކުގެ މޭވާ ތަފާތު މަރުޙަލާތަކެއް ކަޑައްތުކުރުމަށްފަހު އެންމެފަހުން ބަދަލުވަނީ ކާއްޓަށެވެ. ރުކަކީ އިންޑިޔާ ކަނޑުގެ ޤައުމުތަކުގެ ގޮނޑުދޮށްތަކުގެ ފެހިކަމާއި ދިރުމެވެ. މިނޫނަސް...\nހުސައިން ނިޔާޒު / ޅޮހި - Jan 3, 2013\nއިހިމަހަކީ ޞިއްހަތަށް ފައިދާހުރި އެހާމެ މީރު މަހެކެވެ. ރާއްޖޭގައި ކުރިން އިހިމަސް ކެއުމާއި މެދު ތަފާތު ގޮތްގޮތަށް ދެކި އިހި މަސް ކެއުން އެއީ އާންމުކަމަކަށް ނުވީނަމަވެސް މިހާރު އިހިމަހަކީ ދިވެހިންގެ މެދުގައި...\nހުސައިން ނިޔާޒު / ޅޮހި - Aug 25, 2012\nކަށިމިޔަރަކީ އެހެނިހެން ވައްތަރުތަކުގެ މިޔަރާ ހިލާފަށް ދިވެހިންގެ ތެރޭގައި އެހާ އާންމު ވައްތަރެއްގެ މިޔަރެއް ނޫނެވެ. އެހެންނަމަވެސް މިހާރަކަށް އައިސް ކަށިމިޔަރުގެ މަސްވެރިކަން ކުރުން ވަނީ ހުއްޓިފައެވެ. މިޔަރުގެ މަސްވެރިކަން މަނާކުރުމާއި ބެހޭގޮތުން...\nހުސައިން ނިޔާޒު / ޅޮހި - Jul 7, 2012\nދުނިޔޭގެ އެންމެ ބޮޑު މެރިން ރިޒާވަކީ އޮސްޓްރޭލިއާގެ ކުއިންސްލޭންޑް ކައިރީގައި 2،600 ކިލޯމީޓަރަށް ފެތުރިފައި އޮންނަ ބޮޑުފަރެވެ. ގްރީޓް ބެރިއާރ ރީފްގެ ނަމުން ނަންދެވިފައިވާ ސަރަހައްދަކީ ދޮންވެލި ތުނޑިތަކާއި900 ރަށް ހިމެނޭ މޫދާއި...\nދިރޭތަކެއްޗާއި ތިމާވެށި Jul 7, 2012


“އަހަރެންގެ ދެވަނަގެ” ޕްރޮގުރާމް ދެމި އޮންނާނެ ކަމުގެ ޔަޤީން ކަމެއް ނެތް | Sandhaanu\n“އަހަރެންގެ ދެވަނަގެ” ޕްރޮގުރާމް ދެމި އޮންނާނެ ކަމުގެ ޔަޤީން ކަމެއް ނެތް\nއަހަރެންގެ ދެވަނަ ގެ (MM2HA)” ޕްރޮގްރާމް އަކީ އެހެން ގައުމުތަކުގެ ރައްޔިތުން މެލޭޝިޔާގައި ވަޒަންވެރިވުން ފަސޭހަ ކޮށްދިނުމަށްޓަކައި ފަށާފައިވާ ޕްރޮގްރާމެކެވެ. މި ޕްރޮގްރާމް އަހަރަކަށްވުރެ ގިނަދުވަސް ވަންދެން ހުއްޓާލާފައި އޮތުމަށް ފަހު އަލުން މި ވަނީ ފަށާފައެވެ.\nމެލޭޝިޔާ ސަރުކާރުން މިފަދަ އެހެން ސްކީމްތަކަށް ގެނެސްފައިވާ ބަދަލުތަކާ ގުޅިގެން އެމްއެމް2 އެޗްއޭ ސްކީމްގައި ބައިވެރި ވެފައިވާ ގިނަ އަދަދެއްގެ ރައްޔިތުންނަށް ވަނީ މެލޭޝިޔާގައި ކުރިޔަށް އޮތް ތާނގައި އުޅެވޭނެ ކަމާމެދު ގިނަ ޝައްކު ތަކެއް އުފެދިފައެވެ.\nމި ސްކީމްގައި މީހުން ބައިވެރި ކުރާނީ މެލޭޝިޔާ ރައްޔިތުންގެ %1 އާއެއްވަރުގެ އަދަދަކަށެވެ. އަދި މިސްކީމް ނަގާ ފަރާތްތަކުން މެދުނުކެނޑި މެލޭޝިޔާގައި މަދުވެގެން 90 ދުވަހު ދިރިއުޅެން ޖެހެއެވެ. ހަމައެއާއެކު މެލޭޝިއާގެ ބޭރުން ހޯދާ އާއްމުދަނީގެ ގޮތުގައި މަދުވެގެން މަހަކު 40،000 މެލޭޝިޔަން ރިންގިޓްސް ލިބެން ޖެހޭނެއެވެ. ކުރީން މިއަދަދު އޮތީ މަހަކު 10،000 މެލޭޝިޔަން ރިންގިޓް ހޯދަން ޖެހޭ ގޮތަށެވެ. އެމްއެމް2 އެޗްއޭ ޕްރޮގުރާމްގައި ބައިވެރިވާ އިރު މަދުވެގެން އެއް މިލިއަން މެލޭޝިޔަން ރިންގިޓްސްގެ ސޭވިންގް އެއް އޮތުމުގެ އިތުރުން 1.2މިލިއަން މެލޭޝިޔަން ރިންގިޓްސްގެ ލިކުއިޑް އެސެޓްސް ހުންނަންވާނެއެވެ. ކުރިން ނަމަ 300،000 ނުވަތަ 500،000 މެލޭޝިޔަން ރިންގިޓްސްގެ ސޭވިންގް އެއް އޮތުމުން މި ޕްރޮގްރާމްގައި ބައިވެރިވެވެއެވެ. އަދި ކޮންމެ5އަހަރަކުން މަލްޓިޕްލް-އެންޓްރީ ވިސާ އައު ކުރަން ޖެހެއެވެ. ކުރިން ނަމަ ވިސާ އައު ކުރަންޖެހެނީ ކޮންމެ 10 އަހަރަކުންނެވެ.\nއެމްއެމް2 އެޗްއޭ ޕްރޮގުރާމްގެ ބޭނުން ކުރަމުންދާ ގިނަ ފަރާތްތަކަކުން ދަނީ މިކަމާ މެދު ނުރުހުން ފާޅު ކުރަމުންނެވެ. އެއީ އެ ފަރާތްތަކުން މެލޭޝިޔާއަށް ބަދަލުވުމަށްޓަކައި ގެދޮރު ވިއްކާލާފައިވުމާއެކު އެނބުރި ދާނެ ތަނެއް ނޯންނާނެތީއެވެ.\nމެލޭޝީޔާގެ ސަރުކާރުން މެލޭޝިޔާ ޕްރޮމޯޓް ކޮށްފައި ވަނީ ދެވަނަ ގެއެއްގެ ގޮތުގައެވެ. ނަމަވެސް މިއަދު މި ބަދަލުތައް ގެނައުމަށް މަސަތްކަތް ކުރުމަކީ ބޭރު ފަރާތްތަކަށް މެލޭޝިޔާގައި އުޅުމަށް ދަތިތަކާ ކުރިމަތިލާން ދިމާވެދާނެ ކަމެކެވެ.


Minivan Vumunves Yaamin Ah Security Nudhin - Vaguthu\nޔާމީން ސަޕޯޓަރަކާއި ސަލާމްކުރައްވަނީ – ވަގުތު އިމޭޖްސް: އަހްމަދު އަޝްހާދު\nކުރީގެ ރައީސް އަބްދުﷲ ޔާމީނަށް އިއްވާފައިވާ ޖަލު ހުކުމް މިއަދު ސުޕްރީމް ކޯޓުން ބާތިލް ކުރުމުން އެމަނިކުފާނަށް ސެކިއުރިޓީ ދިނުން އެމްއެންޑީއެފަށް މަޖުބޫރުވި ނަމަވެސް ސެކިއުރިޓީ ފޯރުކޮށްދެމުން ނުގެންދާތީ ސަޕޯޓަރުން ކަންބޮޑުވުން ފާޅުކުރައްވަން ފައްޓަވައިފިއެވެ.\nޔާމީނަށް ސެކިއުރިޓީ ނުދެނީ ކީއްވެތޯ އެމްއެންޑީއެފް އާއި ނޫސްވެރިން ސުވާލު ކުރުމުން އަދި މިހާތަނަށް އެމްއެންޑީއެފް އިން އެއްވެސް ޖަވާބެއް ނުދެއްވައެވެ.\nސުޕްރީމް ކޯޓުން ނިކުމެވަޑައިގެން ޔާމީން ކާރުކޮޅުގައި މަޖީދީމަގާއި ބޮޑުތަކުރުފާނުމަގު ކުޅޭ ކަންމައްޗަށް ވަޑައިގަތުމަށް ފަހު ގެކޮޅާއި ހަމައަށް ވަޑައިގެންނެވީ ހިންގަވާފައެވެ. އަދި ގެކޮޅު ކައިރީގައި ހުންނަވާ ސަޕޯޓަރުންނާއި ސަލާމް ކުރައްވަމުން ގެންދަވާތާ މިހާރު ގަޑިއެއްހާއިރު ވެއްޖެއެވެ. ނަމަވެސް އެމަނިކުފާނުގެ ސަލާމަތީ ކަންކަން ބަލަހައްޓަން އަރިހުގައި ސިފައިނެއް އަދި ފުލުހަކު ވެސް ނެތެވެ.\nޔާމީންގެ ވެރިކަން ނިމުނު ފަހުން، އެމަނިކުފާނުގެ މައްޗަށް ކްރިމިނަލް ކޯޓުން ހުކުމް ކުރުމާއި ހަމައަށް މިސަރުކާރުން ވެސް އެމަނިކުފާނަށް ސެކިއުރިޓީ ދެމުން ގެންދިޔައެވެ.\nޔާމީނަށް ސެކިއުރިޓީ ނުދިނުމުގެ ޝަކުވާ ސަޕޯޓަރުން ކުރަމުން ދާއިރު ޔާމީނަށް ކުރީގެ ރައީސްގެ އިނާޔަތް ދިނުމަށް އަންނަ އަހަރުގެ ބަޖެޓްގައި ވެސް ފައިސާ ހިމަނާފައެއް ނުވެއެވެ.\nޔާމީނަށް މިއަދު ސެކިއުރިޓީ ދީފައި ނުވިނަމަވެސް ކުރީގެ ރައީސް މުހައްމަދު ނަޝީދަށް އާދަޔާއި ހިލާފު ވަރުގަދަ ސެކިއުރިޓީއެއް މިހާރު ދެމުން ގެންދެއެވެ. ނަޝީދު ދަތުރު ކުރައްވާއިރު ބައެއް މަގުތައް ވެސް މިހާރު ބަންދުކުރެއެވެ.\nރައީސް ޔާމީންގެ ޓުވީޓާ އެކައުންޓް ވެރިފައިކޮށްފި\nނޮވެމްބަރު 30, 2021 15:16\nﷲ ގެ ސެކުރިޓީ ޔާމީން އަށް ފުދޭ\nނޮވެމްބަރު 30, 2021 15:40\nމިސަރުކާރުން ރޔ އަށް ދޭ ސެކިއުރިޓީއާމެދު މިހާރު ސުވާލު އުފެދޭ އިންޑިއާގެ އޯޑަރަށް އެމްއެންދީއެފް ގެ ބައެއް ވެރިން ކޮންމެފަދަ ކަމެއްވެސް ކޮށްފާނެ ފަދަ ހާލަތެއްގަ އެމްއެންޑީއެފް މިހާރު އެއޮތީ. ﷲ ރައްކާތެރިކަން ރޔ ދެއްވާށި އާމީން.\nނޮވެމްބަރު 30, 2021 15:52\nއަޙަރުމެން ރަށްޔަތުން ނުނިދާތިބެވެސް ރައީސްޔާމީނަށް ސެކިއުރިޓީ އަރުވާނަން ވޮލަންޓިއަރުން މިތިބީތަށްޔާރަށް ﷲ އަކުބަރު.\nނޮވެމްބަރު 30, 2021 16:09\nގާނޫނާއި އެއްގޮތަށް ރ.ޔާމީނަށް ކަންތައްކުރާނެ ސަރުކާރެއްނަމަ އެމަނިކުފާނަށް ބޭއިންސާފުން 3އަހަރުވަންދެން ދެމުންދިޔަ އަނިޔާވެސް ނުދޭނެ ނޫންތޯ؟؟ ނަމަވެސް މިއަދު އެނގިގެންދިޔައީ ވަގުތުޖެހުމުން މާތްﷲގެ ރަޙްމަތްފުޅާއިއެކު ޙައްޤަށް ނަޞްރުލިބޭނެކަން، އެފަދައިން މިއަނިޔާވެރި ސަރުކާރުން ސެކިއުރިޓީއެއް ނުދިނަސް ﷲގެ ހެޔޮރަޙުމަތްފުޅުން އެމަނިކުފާނުވާނީ ﷲގެ ފުރިހަހަމަ އެއްމެހެޔޮ ރައްކާތެރިކަމުގެ ދަށުގައެވެ. ޢާމީން، ޔާރައްބަލްޢާލަމީން އާމީން.\nބަލަސެކިއުރިޓީ ދޭނީ ރައްޔަތުން، އިންޑިއާމީހހުން ގޮހޮރަށް އެރިގެންއުޅޭމީހުން ކާރިން ސެކިއުރިޓީ ބޭނުމެއްނޫން\nނޮވެމްބަރު 30, 2021 16:18\nހެޔޮ ދުވަހަކު ނުދިނަސް.. ރައްޔިތުން ތިބީ ޔާމީނާއެކު.. އަލްހަމްދުﷲ\nނޮވެމްބަރު 30, 2021 16:36\nމިސަރުކާރުން ރައިސް ޔާމިން ޤައުމުން ބޭރައްދާން އެތަކެއް ފަހަރަކު ރޔާމިން ކައިރީ ބުނި ޔާމިން ނުދިޔައީ.\nނޮވެމްބަރު 30, 2021 16:58\nމިނިވަން ނުވިޔަސް ސެކިޔުރެޓީ ދޭންޖެހޭނެ ދެރަކަމެއް\nނޮވެމްބަރު 30, 2021 17:37\nރައީސް ޔާމީން ހެއްދެވި ފަރާތުގެ ސެކިއުރިޓީ އެމަނިކުފާނަށް ފުދޭ.\nޙަސްބުނަﷲ ވަނިއުމަލް ވަކީލް\nއެމްބަސީއަށް ޙިމާޔަތް ހޯދަން ވަދެ ނުފިލާނެ އިރާދަކުރެއްވިއްޔާ\nއެއަށްވުރެ ގަޓު ހުންނާނެ\nއަހަރެމެންގެ މޭ ފޫއަޅުވާލައި އެމަނިކުފާނާއި ކުޅެވޭނީ. "ތިޔައީ ޒަޢީމޭ އަދުލޮބުވެތި ޤައުމު ފަޚްރުވެރިވާ"


MWSC, STO adhi Fenaka ge MD in isthiufaa dhevvaifi\nރާއްޖެ - ވެރިން އިސްތިއުފާ ދެއްވުން\nއެމްޑަބްލިއުއެސްސީ، އެސްޓީއޯ އަދި ފެނަކައިގެ އެމްޑީއިން އިސްތިއުފާ ދެއްވައިފި\nމިތިން ބޭފުޅުންގެ އިސްތިއުފާ ވަނީ ބަލައިގަނެފައި\nރައީސް ޔާމިން ސަރުކާރުގެ އިސްފަރާތްތަކުން މިހާރު އަންނަނީ އިސްތިއުފާ ދެއްވަމުން\nކ. މާލެ 15 ނޮވެންބަރު 2018 | ބުރާސްފަތި 23:54 2,951\nއެމްޑަބްލިއުއެސްސީގެ މެނޭޖިންގ ޑިރެކްޓަރު ފަޒުލް ރަޝީދު -\nސަރުކާރުގެ ތިން ކުންފުންޏެއްގެ މެނޭޖިންގ ޑިރެކްޓަރުގެ މަގާމުގައި ތިއްބެވި ތިން ބޭފުޅަކު އިސްތިއުފާ ދެއްވައިފިއެވެ.\nއިސްތިއުފާ ދެއްވާފައިވަނީ އެމްޑަބްލިއުއެސްސީގެ މެނޭޖިންގ ޑިރެކްޓަރ ފަޒުލް ރަޝީދުއާއި އެސްޓީއޯގެ މެނޭޖިންގ ޑިރެކްޓަރ އަހުމަދު ޝަހީރުއާއި، ފެނަކަ ކޯޕަރޭޝަންގެ މެނޭޖިން ޑިރެކްޓަރ މުހައްމަދު ލައްމާނެވެ.\nޕްރައިވެޓައިޒޭޝަން އެންޑް ކޯޕަރައިޒޭޝަން ބޯޑްގެ ރައީސް މުހައްމަދު ނިޒާރު ކުރެއްވި ޓްވީޓެއްގައި މިތިން ބޭފުޅުން އިސްތިއުފާ ދެއްވިކަން ވަނީ ކަށަވަރުކޮށްދެއްވާފައެވެ. އަދި ވިދާޅުވީ އެ ބޭފުޅުންގެ އިސްތިއުފާ ބަލައިގެންފައިވާ ކަމަށެވެ.\nސަރުކާރުގެ އިސްވެރިންތައް މަގާމުން އިސްތިއުފާ ދެއްވަމުން މިގެންދަވަނީ ރައީސް ޔާމީން އައްޔަންކުރެއްވި ސިޔާސީ މަގާމުތަކުގައި ތިއްބެވި ހުރިހާ ބޭފުޅުން، މަގާމުތަކުން އިސްތިއުފާދެއްވުމަށް ގުޅިފައިވާ ޕާޓީތަކުން ގޮވާލާފައިވަނިކޮށްށެވެ.\nއެގޮތުން މިހާރު ރައީސް އޮފީހުގެ ލީގަލް އެފެއާޒްގެ މިނިސްޓަރުގެ މަގާމުގައި ހުންނެވި އާއިޝަތު އާޒިމާ ޝަކޫރާއި މޯލްޑިވްސް ޕޯޓްސް ލިމިޓެޑް (އެމްޕީއެލް)ގެ ސީއީއޯ ކަމުގައި ހުންނެވި އަބްދުއްރައްޒާގު ހަލީމާއި އެއާޕޯޓްސް ކޮމްޕެނީގެ މެނޭޖިންގ ޑިރެކްޓަރ އާދިލް މޫސާ އަދި ރައީސް އޮފީހުގެ ސޯޝަލް އެފެއާޒް ސްޓޭޓް މިނިސްޓަރު މަގާމުގައި ހުންނެވި މުހައްމަދު ޣައްސާން މައުމޫން ވެސް ވަނީ އިސްތިއުފާ ދެއްވާފައެވެ.


އެމްއެންޑީއެފްގެ ޖަވާބު: "އެއީ އޮންނަ އުސޫލު"!\n"ސެކިއުރިޓީ ފޯރުކޮށްދެނީ އޮންނަ އުސޫލުން" ކަމަށް ކަމަށް ބުނެ، ކުރީގެ ރައީސް މައުމޫން އަބްދުލްގައްޔޫމް ގޭ ބަންދުކޮށްފައިވާ ކަމަށް ދައްކާ ވާހަކަތަކަށް މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) އިން ފިނި ޖަވާބެއް މިއަދު ދީފި އެވެ.\nJanuary 02, 2018 36\nނަޝީދަށް ވުރެ ގާސިމް ގައުމަށް ހެޔޮއެދޭނެ: ނިހާން\nކުރީގެ ރައީސް މުހައްމަދު ނަޝީދަށް ވުރެ، ދިވެހި ގައުމަށް ހެޔޮއެދޭނީ ޖުމްހޫރީ ޕާޓީގެ ލީޑަރު ގާސިމް އިބްރާހީމް ކަމަށް ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހްމަދު ނިހާން މިއަދު ވިދާޅުވެއްޖެ އެވެ.\nރިޔާސީ އިންތިހާބާ ގުޅޭގޮތުން އެމްޑީޕީން މަޝްވަރާކޮށްފި\nރިޔާސީ އިންތިހާބާ ގުޅޭ ގޮތުން އެމްޑީޕީގެ ގައުމީ މަޖިލީހުގައި ރޭ މަޝްވަރާކޮށްފި އެވެ.\nޕާޓީތަކުގެ ބަސްމަގުން ސީރިއަސް ކަމަށް ބަލަން އުނދަގޫ\nގައުމުގައި ވެރިކަން ހިންގާ ގޮތާ މެދު ސަރުކާރާ ޚިޔާލު ތަފާތުވާ ސިޔާސީ ޕާޓީތަކުން ދައްކާ ވާހަކައިން އެ ޕާޓީތަކުން ދާން ބޭނުންވާ މަގުގައި ކުރިއަށް ދިއުމަށް ސީރިއަސް ބާވައޭ، ބައެއް ފަހަރު ހިތަށްއަރަ އެވެ.